Datasets:

mbazaNLP

/

kinyarwanda_monolingual_v01.0

like 0

Follow

Mbaza NLP 37

Mu karere ka Karongi ngo nta ‘rubeora’ na kanseri y’umura biharangwa. Ibi Dr Rwirangira Theogene yabitangarije abanyamakuru kuri uyu wa kabili tariki 12/03/2013, mu gikorwa cyo gutangiza icyumweru cyahariwe kwita ku buzima bw’umwana, umubyeyi, ingimbi ndetse n’umwangavu. Gutangiza icyumweru cyahariwe kwita ku buzima bw’umwana, umubyeyi, ingimbi ndetse n’umwangavu mu karere ka Karongi byabereye ku kigo cy’amashuli abanza cya Gatwaro mu murenge wa Bwishyura. Aho abana bahawe inkingo zitandukanye, naho ababyeyi bamaze ibyumweru bitandatu babyaye bahabwa ikinini cya vitamine A banakingirwa indwara bita ‘rubeore’. Hakingiwe abana bafite kuva ku mezi icyenda kugeza ku myaka 15, bahabwa urukingo rumwe rukubiyemo urw’iseru n’indwara ya ‘rubeore’. Abana b’abakobwa b’abangavu biga mu mwaka wa gatandatu bakingiwe kanseri y’inkondo y’umura, uru rukingo rukazahabwa n’abakobwa biga mu mwaka wa gatatu mu mashuli yisumbiye. Urukingo rukubiyemo urw’iseru na ‘rubeore’ ni ubwa mbere rutanzwe mu gihugu nk’uko byasobanuwe na Dr Rwirangira Theogene ukuriye ibitaro bikuru bya Kibuye. Nubwo ari gahunda ya leta kandi ireba ibitaro, ibigo nderabuzima, amashuli abanza n’ayisumbuye hose mu gihugu, ‘rubeore’ na kanseri y’inkondo y’umura ntibiragaragara mu bitaro bikuru bya Kibuye nk’uko Dr Rwirangira abisobanura: “Hano nta kanseri y’umura turabona mu bangavu, ndetse n’iyo ndwara ya ‘rubeore’ ntirahaboneka haba mu babyeyi yemwe no mu bana kubera ko izo nkingo zisanzwe zitangwa." Ni ku nshuro ya gatatu mu Rwanda hatanzwe urukingo rwa kanseri y’inkondo y’umura. Abana bo ku ishuli ribanza rya gatwaro bari kwikingiza ari benshi bigaragara ko babisobanuriwe bihagije kandi nabo ubwabo baremeza ko kwikingiza ari ingirakamaro cyane. Uwitwa Munezero Emery yiga mu mwaka wa gatatu w’amashuli abanza. We ati: “Indwara ya rubeore ndayizi ni indwara ifata umuntu akagira umuriro mwinshi akanafuruta ibiheri mu maso. Nikingije kugira ngo ntazayirwara, kandi n’abandi bana bo mu rugo bikingije bose.” Gahunda yo gukingira iseru, rubeore na kanseri u’umura izamara iminsi ine. Guhera tariki 12 kugeza kuri 15 Werurwe 2013. Mu karere ka Karongi byatangirijwe ku mugaragaro ku kigo cy’amashuli cya Gatwaro, ariko bizakorerwa ku bigo nderabuzima byose no kuyandi mashuli kugira ngo hatazagira ucikanwa. GASANA Marcellin

mu mwanya we. Jya umubaza ibibazo ubigiranye amakenga, kugira ngo umenye neza uko yiyumva. Ni bwo uzashobora kumwumva, bityo ubone kumutera inkunga. Jya ugaragaza mu maso ko umwitayeho kandi ko umukunda by’ukuri. Niba uwo muntu wihebye yifuza kukubwira ibintu byose, ihangane umutege amatwi, ntumuce mu ijambo. Numutega amatwi witonze, uzarushaho kumenya uko yiyumva. Ibyo bizatuma uwo Mukristo wihebye arushaho kukugirira ikizere, maze agutege amatwi mu gihe umubwira amagambo amwubaka. Nugaragaza ko wita ku bandi by’ukuri, uzashobora kubahumuriza. 14. Kuki tugomba kwirinda kunenga abandi? 14 Jya wirinda kunenga abandi. Iyo umuntu wihebye atekereje ko tumunenga, ibintu birushaho kuba bibi, maze twagerageza kumuhumuriza bikaba iby’ubusa. Bibiliya igira iti: “Habaho umuntu uhubuka akavuga amagambo akomeretsa nk’inkota, ariko ururimi rw’abanyabwenge rurakiza” (Imig 12:18). Nubwo tuba tutifuza kubwira umuntu wihebye amagambo akomeretsa, iyo tuvuze amagambo tutabanje gutekerezaho, biramubabaza cyane. Kugira ngo dutere abandi inkunga bityo  tububake mu rukundo, tugomba kwishyira mu mwanya wabo, tugakora ibishoboka byose ngo twiyumvishe uko bamerewe.Mat 7:12. 15. Ni ikihe gikoresho k’ingenzi twakoresha duhumuriza abandi? 15 Jya uhumuriza abandi ukoresheje Ijambo ry’Imana. (Soma mu Baroma 15:4, 5.) Ibyanditswe Byera birimo amagambo meza twakoresha duhumuriza abandi. Bibiliya yaturutse ku ‘Mana itanga ukwihangana n’ihumure.’ Nanone dushobora guhumuriza abandi dukoresheje ibitabo by’imfashanyigisho za Bibiliya. Muri byo harimo Igitabo gifasha Abahamya ba Yehova gukora ubushakashatsi. Icyo gitabo kitwereka imirongo y’Ibyanditswe n’ibitabo byadufasha guhumuriza no gutera inkunga abavandimwe na bashiki bacu. 16. Ni iyihe mico yadufasha gutera inkunga Abakristo bagenzi bacu bihebye? 16 Jya urangwa n’impuhwe n’ubugwaneza. Yehova ni “Data w’imbabazi nyinshi, akaba n’Imana nyir’ihumure ryose,” kandi agirira abagaragu be ‘impuhwe zirangwa n’ubwuzu.’ (Soma mu 2 Abakorinto 1:3-6; Luka 1:78; Rom 15:13.) Pawulo yatanze urugero ku birebana no kugira impuhwe. Yaravuze ati: “Twabitagaho twiyoroheje, nk’uko umubyeyi agaburira abana be kandi akabakuyakuya. Bityo rero, kubera ko twabakundaga urukundo rurangwa n’ubwuzu, twishimiye kutabaha ubutumwa bwiza gusa, ahubwo twabahaye n’ubugingo bwacu kuko mwatubereye inkoramutima” (1 Tes 2:7, 8). Iyo twiganye Imana tukagaragaza impuhwe n’ubugwaneza, dushobora guhumuriza bagenzi bacu bihebye basenga basaba guhumurizwa. 17. Kuki kubona abavandimwe na bashiki bacu mu buryo bushyize mu gaciro bizatuma dushobora kubakomeza? 17 Ntukitege ubutungane ku bavandimwe bawe. Jya ubona abavandimwe na bashiki bacu mu buryo bushyize mu gaciro. Kubitegaho ubutungane ntibikwiriye kandi bishobora gutuma umanjirwa (Umubw 7:21, 22). Zirikana ko Yehova na we atatwitegaho ubutungane. Nitumwigana, bizadufasha kwihanganira abavandimwe bacu kuko badatunganye (Efe 4:2, 32). Aho kubereka ko nta cyo bashoboye, tuge tubashimira ibyo bashoboye gukora. Ibyo bishobora kubatera inkunga. Gushimira abandi tubivanye ku mutima bishobora kubakomeza kandi bigatuma babona “impamvu yo kwishima” mu murimo wera bakora. Ibyo ni byo bizabatera inkunga. Kubagereranya n’abandi byabaca intege.Gal 6:4. 18. Kuki tugomba kugaragariza abandi urukundo kandi tukabakomeza? 18 Yehova na Yesu wemeye kudupfira, babona ko buri wese mu bagaragu ba Yehova afite agaciro kenshi (Gal 2:20). Twita ku bavandimwe na bashiki bacu duhuje ukwizera kubera ko tubakunda cyane. Bityo rero, “nimucyo dukurikire ibintu bihesha amahoro n’ibituma duterana inkunga,” kugira ngo tubahumurize (Rom 14:19). Twese dutegerezanyije amatsiko igihe tuzaba turi muri Paradizo, aho tutazongera guhura n’ibintu biduca intege! Ntihazabaho ukundi indwara n’intambara. Abantu ntibazongera gupfa bitewe n’icyaha twarazwe, kandi ntihazongera kubaho ibitotezo, ibibazo byo mu muryango no gutenguhwa. Nyuma y’imyaka igihumbi, abantu bazaba barageze ku butungane. Abazatsinda ikigeragezo cya nyuma, Yehova azabagira abana be bo ku isi, kandi bazagira “umudendezo uhebuje w’abana b’Imana” (Rom 8:21). Nimucyo twese dukomeze kugaragaza urukundo kandi duterane inkunga kugira ngo tuzabone iyo ngororano ishimishije.

Musanze:Abapolisi batangiye amahugurwa ku kurinda abana kwinjira mu gisirikare no mu bikorwa by’intambara. Umuhango wo gufungura ku mugaragaro aya mahugurwa wayobowe n’umuyobozi wa Polisi wungirije ushinzwe imari n’ubutegetsi, DIGP/AF Jeanne Chantal Ujeneza, hari uhagarariye ambasaderi w’Igihugu cy’Ubudage mu Rwanda Renate Charlotte Lehner, umuyobozi w’ishuri rya Polisi riri i Musanze (NPC), Commissioner of Police (CP) Christopher Bizimungu. Ubwo yafunguraga ku mugaragaro aya mahugurwa, DIGP/AF Ujeneza yongeye kwibutsa abitabiriye amahugurwa ko mu bice bimwe na bimwe byo ku Isi hakigaragara abahohotera abana bakabashora mu bikorwa by’intambara aho binjizwa mu gisirikare bagahabwa intwaro. Avuga ko nka Polisi y’u Rwanda igomba guhaguruka ikarwanya ahakigaragara bene ibyo bikorwa bihabanye n’amahame n’amategeko y’umuryango mpuzamahanga. Ati” U Rwanda nk’umunyamuryango wa Loni (UN) ndetse tukaba dufite abapolisi bajya mu butumwa bw’umuryango w’abibumbye mu kubungabunga amahoro tugomba kurwanya ibikorwa byo kwinjiza abana mu gisirikare ndetse no kubakoresha mu mitwe yitwaje intwaro. U Rwanda rubinyujije mu nzego zarwo harimo na Polisi y’u Rwanda rwiyemeje kubahiriza amahame yo kubaha uburenganzira bwa muntu turengera abasivili ahagaragara ihohotera n’amakimbirane.” Yakomeje agaragaza ko abana aribo bakunze guhohoterwa iyo hari amakimbirane n’intambara avuga ko ariyo mpamvu u Rwanda rugomba guhugura abapolisi barwo kugira ngo aho bazajya mu butumwa bwo kubungabunga amahoro bazabashe kurengera abana. Ati” Mwebwe mugiye guhugurwa, mu minsi iri imbere muri mubazajya bajya mu butumwa bwo kubungabunga amahoro ahabaye intambara n’amakimbirane. Ni ngombwa ko mugira ubumenyi bw’ibanze mu gukemura ibibazo bijyanye n’ihohotera rikorerwa abana mu bihe by’intambara aho usanga bashorwa mu ntambara. Aya mahugurwa mugiye guhabwa namwe muzayageze ku bandi kugira ngo tugire abapolisi bari hano mu gihugu babisobanukiwe ndetse n’abagiye mu butumwa mu mahanga nabo bagende babisobanukiwe.” Ambasade y’Ubudage mu Rwanda yari ihagarariwe na Renate Charlotte Lehner, mu ijambo rye yavuze ko abana bafite uburenganzira bungana bwo kubaho batekanye kandi barinzwe. Yavuze ko ku Isi yose abana benshi badafite umutekano kubera impamvu zitandukanye ariko cyane cyane zishingiye ku bukene. Yavuze ko abana bari mu kigero cy’imyaka 9 barimo kwinjizwa mu gisirikare no mu mitwe yitwaje intwaro, yashimangiye ko atari bishya muri iki gihe kuko mu gihe cy’intambara ya kabiri y’Isi yose byarabaye ndetse no mu 1994 mu gihe cya Genoside yakorewe abatutsi mu Rwanda byaragaragaye. Yavuze ko ubu bigomba guhinduka kuko abapolisi n’abasirikare barimo guhugurirwa uko barwanya ibyo bintu. Ati” Mu gihe cy’intambara ya kabiri y’Isi binjizaga abana mu gisirikare ndetse bakanakoreshwa mu bikorwa by’intambara, no mu 1994 mu gihe cya Genoside yakorewe Abatutsi mu Rwanda byarabaye. Ariko se itandukaniro ry’uyu munsi ni irihe? Uyu munsi dufite abapolisi n’abasirikare nkamwe muri hano murimo guhugurirwa ku kurwanya ibikorwa byo kwinjiza abana mu gisirikare no mu makimbirane. Hano muzahakura ubumenyi bujyanye no kwambura abana intwaro no kubarinda ku buryo bazumva batekanye kubera mwebwe.” Yakomeje agaragaza ko kuri ubu ku imibare y’abana bashorwa mu bikorwa bya gisirikare no mu ntambara igenda irushaho kwiyongera aho ubu bagera mu bihumbi 250 hirya no hino ku Isi. Yavuze ko bamwe muri abo bana bari mu kigero cy’imyaka 9 usanga bakoreshwa imirimo yo mu rugo, abakoreshwa nk’intasi ndetse n’abazamu barinda ingo abandi usanga bakoreshwa mu bikorwa by’ubwiyahuzi biturikirizaho ibisasu. Renate Charlotte Lehne yasoje avuga ko yizeye umusaruro uzava mu mahugurwa arimo gutangwa ku bufatanye bwa Polisi y’u Rwanda n’ikigo cya Romeo Dallaile kigamije kwita ku bana, amahoro n’umutekano. Ati” Rwose ndizera ko binyuze muri ibi bikorwa by’amahugurwa muzaba urugero rwiza ku yandi mahanga. Nshobora kubwira umuhungu wanjye, dushobora kubwira abana bacu, abuzukuru bacu ko batekanye , ko nta bana bagomba kuzongera kurwana mu ntambara ukundi.” Yavuze ko yizera cyane ubushobozi bw’abapolisi n’abasirikare b’u Rwanda bahugurirwa kujya mu butumwa bw’umuryango w’abibumbye ku mugabane w’Afurika n’ahandi. Avuga ko batagomba kuba abajyanama gusa ko ahubwo bagomba kuba ubuhungiro bw’abana babahungiraho bashaka gucika abashaka kubinjiza ku gahato mu gisirikare. Umunyamakuru wa Kigali Today @ rutindukanamure

amato y’intambara, nabonye ko igihe cyari kigeze ngo ndeke ako kazi ntangire umurimo w’igihe cyose. Natangiriye umurimo mu mugi wa Cirencester uri ku nkombe, mu karere ka Cotswolds. Maze kugira imyaka 18, nafunzwe amezi icyenda nzira ko nanze kujya mu gisirikare. Nagize ubwoba igihe banshyiraga muri kasho bagakinga, ngasigara jyenyine. Ariko bidatinze, abarinzi n’izindi mfungwa batangiye kumbaza icyatumye mfungwa, maze mbasobanurira imyizerere yanjye nishimye. Maze gufungurwa, nasabwe gusanga Leonard Smith  tukabwiriza mu midugudu itandukanye yo mu karere k’iwacu ka Kent. Guhera mu mwaka wa 1944, indege zisaga igihumbi zitagira abapilote zipakiye ibisasu zaguye mu karere ka Kent. Indege z’Abanazi zajyaga gutera ibisasu mu mugi wa Londres zacaga hejuru y’iwacu. Ibyo bisasu byagwaga mu karere k’iwacu byari biteye ubwoba. Iyo wumvaga  moteri y’indege izimye, wabaga uzi ko nyuma y’amasegonda make iri bugwe igaturika. Ibyo byakundaga kubaho kenshi. Twari dufite umuryango w’abantu batanu twigishaga Bibiliya. Hari igihe twigaga twicaye munsi y’ameza y’icyuma kugira ngo inzu nisenyuka itatugwaho. Abagize uwo muryango bose baje kubatizwa. NGEZA UBUTUMWA BWIZA MU BINDI BIHUGU Twamamaza ikoraniro igihe nari ngitangira gukora umurimo w’ubupayiniya muri Irilande (hasi) Nyuma y’intambara, namaze imyaka ibiri nkorera umurimo w’ubupayiniya mu majyepfo ya Irilande. Kubwiriza muri Irilande byari bitandukanye cyane no kubwiriza mu Bwongereza. Twajyaga ku nzu n’inzu tugasaba icumbi tuvuga ko turi abamisiyonari, kandi tugatanga amagazeti mu muhanda. Gukora ibintu nk’ibyo mu gihugu cyari indiri ya Kiliziya Gatolika, byari ubupfapfa rwose! Igihe umuntu yatwenderezaga, nabibwiye umupolisi maze arambaza ati “ubundi se wari uzi ko bigenda bite?” Ntitwari tuzi ukuntu abapadiri bari bafite ububasha bwinshi. Birukanishaga ku kazi abantu bose bemeraga ibitabo byacu, kandi natwe batwirukanishije aho twari ducumbitse. Bidatinze twamenye ko mu gihe tugeze mu karere, byaba byiza dufashe amagare tukajya kubwiriza kure y’aho twabaga ducumbitse, tukabwiriza gusa abantu bo mu gace kagenzurwa n’undi mupadiri. Abantu bo hafi twabasuraga nyuma y’abandi bose. Hari umusore w’i Kilkenny twiganaga incuro eshatu mu cyumweru, nubwo twashoboraga kwibasirwa n’abantu biremye udutsiko. Nakundaga cyane kwigisha abandi ukuri kwa Bibiliya ku buryo niyemeje kwiyandikisha mu Ishuri rya Bibiliya rya Watchtower rya Gileyadi, ryatozaga abamisiyonari. Ubwato bwitwaga Sibia bwari icumbi ry’abamisiyonari kuva mu mwaka wa 1948 kugeza mu wa 1953 (iburyo) Nyuma y’amasomo yamaze amezi atanu i New York, jye n’abandi banyeshuri batatu twoherejwe mu birwa bito byo mu nyanja ya Karayibe. Mu kwezi k’Ugushyingo 1948, twavuye i New York turi mu bwato bwitwaga Sibia. Nari mfitiye amatsiko urwo rugendo kuko bwari ubwa mbere ngenda mu bwato. Umwe muri twe witwaga Gust Maki, yari umusare umenyereye. Yatwigishije ibintu by’ibanze, urugero nko kuzamura no kumanura imyenda igendesha ubwato, gukoresha busole no guhangana n’umuyaga. Gust yakoresheje ubuhanga bwe anyura mu miraba iteje akaga tugera muri Bahamasi nyuma y’iminsi 30. “MURITANGAZE MU BIRWA BYA KURE” Twamaze amezi make tubwiriza mu birwa bya Bahamasi, hanyuma tujya kubwiriza mu ifasi y’ibirometero bigera kuri 800, uhereye mu birwa bya Vierges hafi ya Poruto Riko ukagera hafi ya Tirinite. Twamaze imyaka itanu tubwiriza cyane cyane mu birwa byitaruye, bitarimo Abahamya. Rimwe na rimwe twamaraga ibyumweru byinshi tudashobora kohereza amabaruwa cyangwa kuyakira. Ariko twashimishwaga cyane n’uko twatangazaga ijambo rya Yehova muri ibyo birwa.Yer 31:10. Abamisiyonari babaga mu bwato bwa Sibia (uturutse ibumoso ugana iburyo):

U Rwanda rwizihije umunsi mpuzamahanga w’abagore muri diplomasi. Mu butumwa Umuryango w’Abibumbye (UN) watanze kuri uyu munsi, washimiye abagore kuko bagize uruhare runini mu gutegura no kwemeza Uburenganzira bwa Muntu Mpuzamahanga mu myaka 75 ishize. Uyu munsi wizihizwa kuwa 24 Kamena, ugamije gutuma ubuyobozi bw’umugore bugaragarira buri wese, kugaragaza ibyo abagore bagezeho mu rwego rwa diplomasi, no kwerekana ibigikenewe kugira ngo abagore bagire uruhare runini mu nzego zose zifata ibyemezo muri politiki. Raporo ya UN muri 2023, yagaragaje ko abagore b’abaminisitiri bangana 21%, abagore bari mu Nteko Inshingamategeko ari 26%. Kugeza ku ya 1 Mutarama 2024, 23% gusa by’imyanya y’abaminisitiri ari abagore ndetse kandi mu bihugu 141 abagore bagize munsi ya kimwe cya gatatu cy’abagize guverinoma. Ibihugu birindwi nta mugore n’umwe bigira muri guverinoma. Umunyeshuri wimenyereza umwuga w’itangazamakuru

Hamza umuhungu wa Osam yashyizwe ku rutonde rw’ibyihebe mpuzamahanga. Umwe mu bana 11 ba Osama bin Laden washinze ndetse akayobora umutwe wa Al Qaeda ari ku rutonde rw’abashinjwa iterabwoba yashyizweho na Leta zunze ubumwe za Amerika.Hamza bin Laden ari kuri uru rutonde nyuma y’uko atangaje ko ateganya kugaba ibitero kuri Amerika.Se Osama bin Laden, Tariki ya 11 Nzeli 2001, yagabwe ibitero ku nyubako za Word Trade Center na Pentagone, maze ibihumbi by’abaturukaga mu bice bitandukanye by’Isi bahasiga ubuzima; yaje kwicwa tariki ya 2 Gicurasi 2011. Kuwa 05 (...)Umwe mu bana 11 ba Osama bin Laden washinze ndetse akayobora umutwe wa Al Qaeda ari ku rutonde rw’abashinjwa iterabwoba yashyizweho na Leta zunze ubumwe za Amerika.Hamza bin Laden ari kuri uru rutonde nyuma y’uko atangaje ko ateganya kugaba ibitero kuri Amerika.Se Osama bin Laden, Tariki ya 11 Nzeli 2001, yagabwe ibitero ku nyubako za Word Trade Center na Pentagone, maze ibihumbi by’abaturukaga mu bice bitandukanye by’Isi bahasiga ubuzima; yaje kwicwa tariki ya 2 Gicurasi 2011.Amerika yahise itangira guhiga bukware abagize uyu mutwe. Perezida Bush wari uriho icyo gihe yatangije uru rugamba.Kuwa 05 Mutarama uyu mwaka, Minisiteri y’Ububanyi n’Amahanga ya Amerika, yashyize hanze itangazo rigaragara Hamza umwana wa Osama nk’umwe mu bagomba guhigwa bukware.Hamza yahawe izina ry’ikihebe mpuzahanga bituma afatirwa ibihano bihabwa umunyamahanga wakoze cyangwa ushobora gukora ibikorwa by’iterabwoba bifite ingaruka ku nyungu z’iki gihugu.Inkuru y’ikinyamakuru CNN ikomeza ivuga ko bamwe mu basesengura Politiki bemeza ko uyu mwana wa Osama ariwe uhabwa amahirwe yo kuyobora Al Qaeda.Hamza Bin Laden wavutse mu 1989, yakuze ari inshuti ikomeye ya se kuburyo yagiye anamutoza amwe mu mahame uyu mutwe ugenderaho ndetse n’intambara ntagatifu.Muri Nyakanga 2016, uyu musore yongeye kumvikana avuga ko afite umugambi wo guhorera se kandi azibasira abanyamerika haba mu gihugu cyabo cyangwa mu mahanga.Gushyirwa ku rutonde rw’ibyihebe mpuzamahanga byatumye imitungo yose iri muri Amerika ifite aho ihuriye na Hamza bin Laden ifatirwa ndetse abanyamerika babuzwa gukorana nawe ubucuruzi.Osama bin Laden niwe wateguye ibitero byagabwe kuri Amerika ku itariki 9 Ugushyingo 2011

Hagaragajwe ukwishyira hamwe nk’intwaro yafasha abanditsi n’abahanzi gutera imbere. Ni ibyagarutsweho kuri uyu wa Kabiri tariki 26 Mata 2022, mu Nama Nyunguranabitekerezo yateguwe na RAC hagamijwe kumurikira abanyamuryango ibikorwa biteganyijwe gukorwa mu myaka itanu iri imbere ndetse no kugaragaza uruhare bazabigiramo. Igitekerezo cyo gushinga Inama y’Igihugu y’Abahanzi cyaje mu 2015, ubwo abahanzi n’abakora mu bijyanye n’ubuhanzi bitabiraga icyiciro cya mbere cy’Itorero Indangabigwi. Mu 2016, ubwo habaga icyiciro cya kabiri cy’Itorero Indangabigwi nibwo bitanzwemo umurongo na Minisiteri ifite umuco mu nshingano. Icyo gihe hashinzwe ingaga zihuriza hamwe abahanzi mu byiciro birimo Sinema, muzika, performing art [ikinamico, ubusizi n’urwenya], abanditsi, amatorero n’imbyino gakondo ndetse n’urugaga rw’ubwiza n’imideli. Muri rusange intego ya RAC harimo kubaka ubuhanzi buvoma mu Muco Nyarwanda, kubaka no gukora ubuhanzi butunze nyirabwo bukanagira uruhare mu iterambere ry’igihugu, gushishikariza abari n’abategarugori kwitabira ubuhanzi n’ibindi. Mu bikorwa bateganya harimo gushaka uko RAC yabona ibyangombwa biyemerera gukora mu buryo bwemewe n’amategeko ndetse no gutsura imikoranire n’abafatanyabikorwa batandukanye. Muri iyi nama habaye ikiganiro nyunguranabitekerezo cyayobowe n’Umukozi ushinzwe abahanzi mu Nteko y’Umuco, Jonathan Niyomugaba. Cyagarutse ku mbogamizi n’amahirwe mu ruganda rw’ubuhanzi mu Rwanda n’imbaraga zo gukorera hamwe. Abagitanzemo ibitekerezo barimo Umuyobozi Mukuru Wungirije w’Intebe y’Inteko ushinzwe guteza imbere umuco n’Ururimi rw’Ikinyarwanda, Uwiringiyimana Jean Claude ndetse n’ Umuyobozi w’Agateganyo mu Nama y’Igihugu y’Abahanzi, Mukampunga Janvière. Abandi bagitanzemo ibitekerezo barimo Rwiyemezamirimo mu gutegura ibitaramo n’ibikorwa ndangamuco akaba n’umuyobozi wa Hope Agency, Rugamba Raoul, Mwarimu Rurangwa Jean Marie Vianney na mwarimu Uwimanintije Anastase. Uwiringiyimana yavuze ko icyerekezo Leta y’u Rwanda ifitiye uruganda ndangamuco n’ubuhanzi muri rusange, ari ukubaka ubuhanzi nk’umwuga utunze bene wo kandi bukaba inkingi y’iterambere ry’igihugu. Ati “Igikomeye ni uko uyu mwuga w’abahanzi tuwufata nk’indi myuga yose, ariko no kumenya rwa ruhare rw’umuhanzi, ese umuhanzi ni muntu ki? Akwiriye kumarira iki igihugu? Ni ugutekereza uruhare umuhanzi afite mu muryango nyarwanda. Ubuhanzi ni umwuga wubashywe kandi ugomba kubahishwa.” Rwiyemezamirimo Rugamba avuga ko umuhanzi akwiye guhabwa umwanya, uburyo n’ubushobozi bwo guhanga kugira ngo agere ku iterambere ryaba irye ndetse n’igihugu cye muri rusange. Ni ibintu avuga ko byashoboka ari uko abashoramari bashoye mu bahanzi n’ubuhanzi muri rusange. Ati “Abahanzi benshi ni abantu baba bafite impano, umuhanzi ni umutungo, umushoramari aziramo mu kuvuga ngo umuhanzi yahanga ibi.” Mukampunga yavuze ko ubufatanye aribwo bwageza ku iterambere ry’abahanzi muri rusange. Ati “Guhuriza hamwe abahanzi rero birimo imbaraga mu buryo bwinshi, birimo imbaraga zo guhuza ibitekerezo, imbaraga zikajya mu bikorwa, ibikorwa bikabyara wa musaruro twifuza. Ikindi abahanzi iyo bihurije mu nzego bituma bagira imbaraga kandi bakagira n’icyubahiro.” Yakomeje agira ati “Ikintu cyo kuba nyamwigendaho cyabayeho kuva ubuhanzi bwatangira mu Rwanda nicyo cyatumye hatabaho iterambere. Kuba nyamwigendaho ntacyo bimara, imbaraga ziratatana, inzego zishaka gukorana nabo ntibamenye aho bababariza n’ubumenyi ntibwiyongere.” Umuyobozi Mukuru ushinzwe Iterambere ry’Umuco muri Minisiteri y’Urubyiruko n’Umuco, Aimable Twahirwa yashimangiye ko Leta ifite gahunda ihamye yo guteza imbere abahanzi ariko nabo bakwiye kwishyira hamwe kugira ngo ibone aho ibasanga. Umuyobozi w’Agateganyo mu Nama y’Igihugu y’Abahanzi, Mukampunga Janvière, ubwo yari akurikiranye ibiganiro Abitabiriye biyemeje gukorera hamwe ngo ubuhanzi nyarwanda butere imbere

Amédée Pacôme Nkoulou. Amédée Pacôme Nkoulou (wavutse 1988) ni umuyobozi wa film muri Gabon. Umwuga. Nkoulou yakiriye impamyabumenyi ye mu 2007 hanyuma ajya kwiga ibijyanye na sinema ndetse n’amajwi yerekana amashusho muri Institut Supérieur de l'Imashusho et du Son muri Ouagadougou . Yagarutse muri Gabon mu 2011 akora akazi ko kwimenyereza umwuga mu mishinga myinshi. Yabaye umuyobozi wungirije kuri "L'oeil de la cité ya" Samantha Biffot (2012), Dialemi ya Nadine "Otsobogo" (2013) na "Sans Famille ya" Pauline Mvélé (2013). Muri 2014, filime ya mbere ya Nkoulou, "Moane Mory", iminota 20 ngufi, yasohotse nyuma yimyaka ibiri yo kwitegura. Ku nkunga yatanzwe n’ikigo cya leta cya Gabon Igis, iyi filime yerekana inama yabereye mu imurikagurisha ry’ubuhanzi hagati y’umunyeshuri ukiri muto Isa na Jack, umurangi uri mu myaka 40, bikura mu rukundo. "Moane Mory" yatoranijwe mu iserukiramuco rya sinema ry’iburayi ryabereye i Libreville no muri firime ngufi mu iserukiramuco rya sinema rya Cannes 2014 . Filime ye ya kabiri, "Une vie après le bloc", yasohotse mu 2016. Iyi documentaire isuzuma abaganga babiri bo muri Gabon bashiraho pacemakers na prostateque yivi. Filime ya mbere ya Nkoulou ngenge yitwa "Boxe Libreville", yasohotse muri 2018. Irerekana umusore wifuza guterana amakofe, Christ, igihe yitoza i Libreville hagati y’amatora y’umukuru w’igihugu cya Gaboniya 2016 . "Umukinnyi w'iteramakofe Libreville" yinjiye mu marushanwa mpuzamahanga ya Filime ngufi na Hagati muri Vision du Réel . Yabonye igihembo cya documentaire nziza muri Festival de cine africano de Tarif muri Espagne. Yerekanwe mu bindi birori byinshi bya firime, harimo Internationales Dokumentarfilmf Festival München na Ecrans Noirs muri Kameruni.

Gen Muhoozi yasabye se Perezida Museveni ikintu gikomeye. Mu gitondo cyo kuri uyu wa Gatatu tariki 18 Mutarama 2023, Gen Muhoozi wakuwe ku mwanya w’umugaba w’ingabo za Uganda zirwanira ku butaka yasabye se Perezida Museveni kongera gusubizwa inshinganoGen Muhoozi abinyujije kuri Twitter yasabye se kumusubiza mu buyobozi bw’Ingabo za Uganda.Ati "UPDF iracyari igisirikare cyanjye, Afande Mzee (Perezida Museveni), ndashaka ingabo zanjye."Kuva Muhoozi yakurwa kuri uyu mwanya w’Umugaba w’Ingabo zirwanira ku butaka nta wundi mwanya arahabwa mu ngabo (...)Mu gitondo cyo kuri uyu wa Gatatu tariki 18 Mutarama 2023, Gen Muhoozi wakuwe ku mwanya w’umugaba w’ingabo za Uganda zirwanira ku butaka yasabye se Perezida Museveni kongera gusubizwa inshinganoGen Muhoozi abinyujije kuri Twitter yasabye se kumusubiza mu buyobozi bw’Ingabo za Uganda.Ati "UPDF iracyari igisirikare cyanjye, Afande Mzee (Perezida Museveni), ndashaka ingabo zanjye."Kuva Muhoozi yakurwa kuri uyu mwanya w’Umugaba w’Ingabo zirwanira ku butaka nta wundi mwanya arahabwa mu ngabo uretse kuba Umujyanama wa se mu by’umutekano.Gen Muhoozi abinyujije kuri Twitter, yahishuye kandi ko umunsi umwe azaba Perezida wa Uganda. Ati "Amahirwe akunda abana b’Imana,nzaba Perezida wa Uganda umunsi umwe!."Muri iyi minsi,Gen Muhoozi akomeje kwerura akagaragaza ko afite gahunda yo gusimbura se ku butegetsi nubwo atarabyemeza bidasubirwaho.Gen Muhoozi ni umugabo w’imyaka 48 akaba umubyeyi w’abana batatu. Yabonye izuba ku wa 24 Mata 1974, avukira muri Tanzania mu Mujyi wa Dar es Salaam, aho se (Yoweri Kaguta Museveni) yabaga.

APR na Police barahatanira igikombe, Shampiona y’abagore isozwe. Kuri uyu wa Gatandatu ku kibuga cya kaminuza y’u Rwanda ishami rya Huye by’icyahoze ari KIE, hazabera imikino ya nyuma ya Shampiona y’Abagore ikazahuza amakipe akurikira yabashije kurenga amajonjora mu ma zones: Appega, Tss Hanika, Gorillas, Es Mukingi, Gs Nyinawimana, Appapegi Cyuru, Gs Mwendo na Duha Complex school Shampiona y’abagabo nayo izaba yakomeje Ku munsi wayo wa 15, Shampiona y’abagabo nayo izaba isatira umusozo, aho umukino utegerejwe cyane ari uzahuza APR Hc na Police Hc, amakipe ahora ahanganye, ukazabera ku kibuga cya Maison des Jeunes Kimisagara guhera i Saa tanu z’amanywa. Uko imikino iteganyijwe Ku wa Gatandatu, Kigoma 10:00 Nyakabanda Vs Es Kigoma Ku Cyumweru i Kigoma 10:00 Es Urumuri Vs Gs Rambura 12:00 Es Urumuri Vs Inyemeramihigo 14:00 Es Urumuri Vs Es Kigoma Ku cyumweru ku Kimisagara 11:00: APR VS POLICE Urutonde rwa Shampiona 1. Police, Amanota 45 2. APR, Amanota 43 3.Es Kigoma, Amanota 32 4. C.Inyemeramihigo, Amanota 32 5.Nyakabanda, Amanota 24 6.UR CE, Amanota 23 7.Kibogora, Amanota 18 8.Es Urumuri, Amanota 20 9.Gs Rambura, Amanota 14 10.UR Huye, Amanota 7 Abamaze gutsinda ibitego byinshi 1. Mutuyimana Gilbert 133 (Police) 2.Nizeyumukiza Etienne 93(Inyemeramihigo) 3.Mwiseneza Innocent 82 (UR CE) Umunyamakuru @ Samishimwe

Ahabwa akato kubera kubyara abana bafite ubumuga bw’uruhu. Uyu mubyeyi witwa Nyirabahinde Jaqueline, utuye mu Murenge wa Nyamirama, yabyaranye n’umugabo we abana batatu barimo babiri bafite ubumuga bw’uruhu. Avuga ko imiryango y’abaturanyi, umuryango yashatsemo yose imuha akato, imukwena, imubwira ko abo bana bafite ubumuga bw’uruhu yabyaye ntacyo bamaze. Agira ati “Abaturanyi barambwira ngo aba bana nimbajugunye,ngo sinkabahe ibere kandi ngo babatera isesemi,ngo ntibarya babareba! Bikankomeretsa umutima bakambwira ngo nimbajugunye,nanjye byabanje kungora kubyakira ariko nkihangana nkabarera.” Akomeza avuga ko abo baturanyi banabwira umugabo we ko abo bana bafite ubumuga bw’uruhu atari abo babyaranye ko ahubwo yabyayeye ahandi, yamuciye inyuma. Bamuhamiriza ko ngo uwo babyaranye ari udafite ubumuga bw’uruhu. Uwo ni imfura yabo ufite imyaka umunani y’amavuko. Nyirabahinde akomeza vuga ko umwe muri abo bana bafite ubumuga bw’uruhu ufite imyaka itanu y’amavuko, yamujyanye ku ishuri abandi banyeshuri baramuseka bityo yanga gusubirayo. Uyu mugore n’umugabo we ngo batunzwe no guca inshuro. Indi ngorane bahura nayo ni iyo kubona amavuta yo gusiga abo bana abarindwa ubukana bw’imirasire y’izuba. Ayo mavuta agura ibihumbi 30RWf kandi ngo kuyabona ni ingorane. Robert Gakumba, uhagarariye abafite ubumuga mu Karere ka Kayonza yagize avuga ko ikibazo cy’uwo muryango atari akizi. Ahamya ko ariko agiye kugikorera ubuvugizi kugira ngo Nyirabahinde n’abana be ubuyobozi bugire icyo bwabafasha. Akomeza ashimira Leta y’u Rwanda yatumye abafite ubumuga bahabwa ijambo. Avuga ko ababa bagifite imyumvire idahwitse yo gutoteza no kubwira nabi abafite ubumuga bunyuranye ataribyo. Ahamya ko abafite ubumuga nabo bafite ubushobozi bwo gukora imirimo itandukanye.

U Rwanda rwashakiye umuti ikibazo cy’abantu banduriraga Covid-19 muri Kasho zitandukanye. Minisitiri w’Ubuzima,Dr.Ngamije Daniel yabwiye abanyamakuru ko ubu abafashwe na polisi mu makosa atandukanye,mbere yo kujyanwa muri kasho [cachot] bazajya babanza gushyirwa mu bigo yise ’transit sites’ bagasuzumwa Covid-19 uyisanganwe akavurwa kugira ngo atanduza abandi.Mu minsi ishize nibwo imibare y’abanduye Coronavirus yiyongereye cyane nyuma y’abantu bavumbuwe muri Kasho yo mu karere ka Ngoma banduye Covid-19 bakanduza abandi.Mu kiganiro n’abanyamakuru cyabaye kuri uyu wa mbere tariki ya 20 Nyakanga 2020, Minisitiri w’ubuzima w’u Rwanda yavuze ko nta kibazo u Rwanda rwagira rwo kubura aho bashyira abarwayi ba Covid-19 babaye benshi cyane ngo kuko ubu bageze ku bushobozi bw’ibitanda by’abarwayi 3,000 biri ahantu hatanu hagenewe kuvura abarwayi ba Covid-19 mu Rwanda.Ugiye gufungwa azajya abanza apimweKuwa tariki 29 z’ukwezi gushize kwa gatandatu abantu bagera ku 150 bafungiye muri cachot za polisi babasanzemo coronavirus nk’uko imibare ya minisiteri y’ubuzima ibigaragaza.Minisitiri w’ubuzima yavuze ko ubu abafashwe na polisi mbere yo kujyanwa muri cachot bazajya babanza gushyirwa mu bigo yise ’transit sites’ bagasuzumwa Covid-19.Ati:"Na bagenzi be asanze muri cachot nabo bazajya basuzumwa, abanduye bajyanwe aho tubavurira, abasigaye bazima bahuzwe n’abaturutse muri ’transit sites’ batanduye."Umuvigizi wa polisi y’u Rwanda komiseri John Bosco Kabera we asaba abantu kwirinda iyo ndwara kuko ngo abafungwa ari bo bayijyana muri cachot.Minisitiri Ngamije avuga ko bari bakoze ingengo y’imari ya miliyoni 73 z’amadorari ya Amerika (arenga miliyari 70 mu mafaranga y’u Rwanda) y’amezi atandatu agenewe ibikorwa byo kurwanya Covid-19.Ati: "...Kuvura, gusuzuma, kwita ku barwayi ku buntu n’ibindi ni ibintu bihenze cyane, ukongeraho n’ibyo leta iri kubura kubera iki cyorezo, nabyo ni ibindi bigomba kubarwa muri ibyo byose".D. Ngamije avuga ko ku ngengo y’imari bari bateganyije ubu bamaze gukoresha agera kuri miliyoni $60 mu mezi ane ashize.Minisitiri w’Ubuzima Dr Ngamije Daniel, yatangaje ko gupima covid-19 ku bashaka kujya mu mahanga bizajya bikorwa na Laboratwari y’Igihugu iri mu Mujyi wa Kigali, Umunyarwanda azajya yishyura amafaranga y’u Rwanda ibihumbi 50 FRW naho umunyamahanga yishyure amadorari 100 (asaga ibihumbi 95 by’amafaranga y’u Rwanda).Ati:“Mu minsi iri imbere iyo serivisi izatangira gutangwa, n’abava mu mahanga benshi ni ho tuzajya tubafatira ibipimo tukabasuzuma tureba ko badafite iriya ndwara”.Minisitiri Ngamije yavuze ko u Rwanda rumaze gutera imbere mu gusuzuma Covid-19 kuko rwavuye ku bantu 300 basuzumaga ku munsi mu ntangiriro iki cyorezo kimaze kugaragara mu Rwanda, ubu bakaba bageze ku bantu ibihumbi 4 basuzumwa ku munsi hirya no hino mu gihugu. Gusuzuma bikorerwa mu bitaro 5 biri hirya no hino mu gihugu.Ministiri w’ubucuruzi Soraya Hakuziyaremye nawe wari muri iki kiganiro, yabwiye abanyamakuru ko mu mibare bakiri kwegeranya basanze kuva mu kwezi kwa kane kugeza mu kwa gatandatu u Rwanda rwarahombye miliyoni $48 ava ahanini mu nama mpuzamahanga.Madamu Soraya avuga kandi ko kubera iki cyorezo ubukungu bw’u Rwanda butazazamuka ku kigero bwariho mu myaka 10 cyangwa 15 ishize kuko buzazamuka kuri 2%.Gusa avuga ko hari ikizere ko ubukungu buzongera kuzahuka kuko hari ibikorwa biri kongera gufungurwa, harimo n’ikibuga cy’indege.

Abantu barimo abakomeye ku isi bagaragaje agahinda batewe n’urupfu rwa Paul Farmer. Abanyarwanda hamwe n’umukuru w’igihugu, ndetse n’abandi bantu batandukanye ku isi bagaragaje akababaro batewe n’urupfu rw’umunyamerika w’inzobere mu buvuzi Dr Paul Farmer wagize uruhare mu buvuzi no kubwigisha mu Rwanda no mu bindi bihugu.Ikigo cy’ubufasha mu by’ubuzima yashinze kitwa Partners in Health cyatangaje ko Dr.Paul Farmer "yapfuye bitunguranye" kuwa mbere "asinziriye mu bitotsi" ari i Butaro mu majyaruguru y’u Rwanda.Nta makuru arambuye yatangajwe ku mpamvu y’urupfu rwe.Farmer wari ufite imyaka 62 yashinze kandi yari umukuru wa kaminuza yigisha ubuvuzi mu Rwanda yitwa University of Global Health Equity ifite ishami i Butaro.Yagize uruhare mu gutangiza ibitaro bivura cancer biri mu cyaro cya Butaro mu karere ka Burera mu majyaruguru y’u Rwanda.Ibi bitaro byegereje ubuvuzi bwa cancer abanyarwanda biganjemo ab’amikoro macye, ndetse n’abandi babigana bavuye mu Burundi, muri DR Congo, Tanzania na Uganda.Kubera "ibikorwa by’indashyikirwa yakoze" mu 2019 Perezida Kagame yambitse Paul Farmer umudali w’ishimwe wiswe Igihango - Order of Outstanding Friendship.Ku rupfu rwe, Kagame yanditse kuri Twitter ko "bikomeye kubona amagambo asobanura akababaro k’inkuru y’urupfu rwa Paul Farmer - umuntu, umuganga, umugira neza."Kagame yavuze ko kubura Farmer ari igihombo ku Rwanda ’yakunze agafasha cyane kwiyubaka’, kuri we ubwe. Kandi ko aziko hari n’abandi benshi muri Africa n’ahandi babajwe n’urupfu rwe.Ku nkuru y’urupfu rwa Farmer, umuherwe Bill Gates washinzwe Microsoft Corporation yatangaje ko "Paul ari intwari, kandi nagize amahirwe yo kumwita inshuti"Gates yanditse kuri Twitter ati:"Nta muntu nzi wari ufite umuhate wo kugabanya ubusumbane mu buvuzi ku isi nka we".Paul Farmer asize umugore ukomoka muri Haiti n’abana batatu. Haiti ni ikindi gihugu yari afitemo ibikorwa by’ubuvuzi no kwigisha ubuvuzi.Bill Clinton wahoze ari perezida wa Amerika yasohoye itangazo rye n’umuryango we rishima uko Farmer "yahinduye uburyo ubuvuzi butangwa mu bice bikennye cyane ku isi"Clinton agira ati:"Yari umuhanga, ukunda akazi, ugira impuhwe kandi uca bugufi."Abantu batandukanye mu Rwanda n’ahandi ku isi barimo abo yigishije, abo yavuye, abo bakoranye, n’abandi nka Tedros Ghebreyesus ukuriye OMS/WHO, Samantha Power, na Amina Mohamed wungirije umunyamabanga mukuru wa ONU, bavuze akababaro batewe n’urupfu rwa Farmer.BBC

Ishyaka rya Green Party ntirishyigikiye iyubakwa ry’ikigo cy’ubumenyi mu bya Nucléaire mu Rwanda Ishyaka riharanira Demokarasi no kurengera Ibidukikije mu Rwanda (Democratic Green Party of Rwanda: DGPR), riravuga ko Guverinoma iri kureba ku nyungu gusa ntirebe ingaruka kubaka Ikigo cy’Ubumenyi n’Ikoranabuhanga mu bya Nucléaire, bizateza abanyarwanda. Ku wa Mbere tariki 15 nibwo Inteko rusange y’Umutwe w’Abadepite mu Nteko Ishinga Amategeko y’u Rwanda, yatoye umushinga w’itegeko ryemera kwemeza burundu amasezerano hagati ya Guverinoma y’u Rwanda n’iy’u Burusiya y’ubufatanye mu kubaka Ikigo cy’Ubumenyi n’Ikoranabuhanga mu bya Nucléaire ku butaka bw’u Rwanda. Abadepite babiri bo muri DGPR nibo batoye ‘oya’ kuri iryo tegeko ryemeje ko amasezerano u Rwanda n’u Burusiya byasinyiye i Sochi ku wa 24 Ukwakira 2019, yemezwa burundu. Dr Frank Habineza yavuze ko ingufu za Nucléaire zizateza ibyago byinshi kurusha ibyiza zazana. Yavuze ko guturana n’izo ngufu ari nko guturana n’igisasu cya Nucléaire n’ubundi gishobora guturika kigatwara ubuzima kikangiza umutungo w’igihugu n’ibihugu bituranyi. Yavuze kandi ko uburyo abantu batuyemo nta hantu uruganda rwazo rwakubakwa hatanga umutekano ku banyarwanda. Ati “Nk’uko tubizi ahantu hari za Nucléaire hapfa abantu bari muri za miliyoni. Dore n’ubu ukuntu Abanyarwanda dutuye n’uko ubucucike bwacu bumeze, ahantu yaba hose nta ho wavuga ngo hariherereye honyine wayishyira ngo ntizagire ikibazo ku Banyarwanda kandi ingaruka zayo zimara igihe kirekire cyane. Si akantu koroshye nka sitasiyo ya lisansi cyangwa guturana n’umunara wa telefoni, oya rwose ni uguturana n’igisasu, noneho n’igisasu cya Nucléaire ntabwo ari n’igisasu kiri aho wavuga ngo icya Katyusha, oya ni icya kirimbuzi.” Mugenzi we Jean Claude Ntezimana yakomeje avuga ko ibisigazwa n’ibindi bizajya biva muri icyo kigo bizateza ikibazo gikomeye ku banyarwanda. Muri rusange ishyaka rya Green Party ryatangaje ko “babajije ibyo bibazo kubera ko byaragaraga neza ko Komisiyo yasesenguye uwo mushinga mu Nteko Ishinga Amategeko na Guverinoma bari kugaragaza gusa uruhande rw’inyungu zo kuzana Ikigo cy’Ubumenyi n’Ikoranabuhanga mu bya Nucléaire, ariko ntibagaragaze ibibazo bizateza, bagamije ko abadepite batora babyemeza”. Dr.Frank Habineza, yashimangiye ibyago icyo kigo kizazana birimo n’ikiguzi gihambaye cyo guhangana n’ingaruka kirimbuzi, atanga ingero ku kigo cya Fukushima mu Buyapani, cyatangaje ko bizagisaba miliyari 365 z’amadolari ya Amerika. Yavuze ko izi ari ingufu za kera zitakigezweho kandi zemejwe ko zifite ingaruka ku bidukikije bityo ko zitazanwa mu Rwanda nk’agashya mu gihe ibihugu bimwe na bimwe biri kuzamagana kubera ububi bwazo. Ibisigazwa n’amazi yanduye biva muri icyo kigo nabyo ngo bizateza ikibazo gikomeye ku bidukikije mu gihugu, mu baturanyi ndetse n’Isi muri rusange. Ikirenze kuri ibyo, ibikoresho by’ibanze bikenerwa nka Uranium bisohora imirase yangiza, ibyo bikaba ari ibibazo bikomeye ku baturage no ku bidukikije. Iri shyaka ntabwo ryigeze rishyigikira uwo mushinga kuva mu 2018 u Rwanda rutangira kwemeranya n’u Burusiya ko byawufatanyamo. Muri Werurwe umwaka ushize iri shyaka ryatangaje ko uwo mushinga ari ikiza ku Rwanda n’ibihugu birukikije. Minisitiri w’Ibikorwaremezo, Amb Claver Gatete, yavuze ko hagendewe ku cyerekezo 2050 u Rwanda rwiteze ko siyansi izaba ifite uruhare runini mu nzego zitandukanye z’ubuzima byaba ari ikibazo hadakoreshejwe ingufu za Nucléaire. Ati “Tutabikoze na gato tukabyihorera twagira ikibazo ahubwo gikomeye cyane kubera ko ari ibyo kurya dukura hanze y’igihugu biba birimo Nucléaire ntabwo tuzi icyo twabikoraho tudafite nubwo bumenyi. Iyo muza hano cyangwa ugiye aho ariho hose bya byuma byo gusaka banyuzamo hasi biba bifitemo Nucléaire none ntituzi uko tugomba kubishyingura.’’ “Ibyo dukoresha hano yaba mu buzima, mu buhinzi, mu bucukuzi bw’amabuye, mu nganda, tudafite ubwo bumenyi twaba dufite ikibazo gikomeye cyane kuko ntituzi uko twabigenza. icyo dushyiriraho iki kigo ni ukugira ngo kiduhe bwa bumenyi tudafite.” U Rwanda ubu rufite abanyeshuri 50 biga mu Burusiya, rugiye kohereza abandi 20 ndetse rushaka kohereza n’abandi muri Amerika, mu Burayi, muri Aziya kugira ngo rugire itsinda rifite ubumenyi butandukanye.

Gicumbi: “Ubukene n’ubujiji byajyanye n’abagiye”-Perezida Kagame. Umukandida wa FPR-Inkotanyi ku mwanya wa Perezida wa Repubulika mu matora yo ku wa 15 Nyakanga 2024, yiyamamarije mu Karere ka Gicumbi ku wa 09 Nyakanga 2024. Yabwiye abanyagicumbi ko gutora FPR ari amahitamo meza ashimangira iterambere. Ni gikorwa cyabereye kuri Stade ya Gicumbi, kikaba cyabanjirijwe n’ikiganiro Kandida-Perezida Paul Kagame yagiranye n’itangazamakuru ku Murindi w’Intwari, aha hakaba hari igicumbi n’icyicaro gikuru cya FPR mu gihe cy’urugamba rwo kubohora igihugu. Abaturage bo mu Karere ka Gicumbi bashimiye umuryango FPR-Inkotanyi, bavuga ko bafitanye igihango kuva kera. Perezida Kagame yabwiye abanyamuryango ba FPR n’abaturage ba  Gicumbi muri Rusange ko gushyigikira no gutora FPR, ari ushimangira iterambere. Yagize ati “Hanyuma rero, ayo matora icyo avuze ni ugukomeza urugendo dusanzwemo kumara imyaka ibaye 30 yo kongera gusana, kubaka bundi bushya Igihugu cyacu.” Kandida-Perezida Paul Kagame yavuze ko abasenye igihugu bagisize ahabi, ariko kuri ubu kiri mu maboko meza y’Abanyarwanda bashyize hamwe, mu cyerekezo kimwe kandi barangajwe imbere no kubaka u Rwanda rwa bose. Ati “Ubukene, ubujiji, indwara, ibyo byajyanye na bariya bagiye. Abari barangije Igihugu na mbere yaho imyaka myinshi, abo bajyanye na byo, twe turi bashya. Ibyo dukwiye kwikorera, gukorera Igihugu cyacu bitandukanye na biriya kandi ni ibyo navugaga bihera kuri buri wese, bihera ku mutekano, imiyoborere myiza, bihera ku kutagira usigara inyuma.” Nkuko Inkotanyi zarindiye abanya Gicumbi umutekano kuva kera, Kagame yavuze ko iterambere ry’igihugu rituruka ku mutekano. Yagize ati “Kwiyubaka rero bihera ku mutekano, tukirinda, tukarinda ibyo twubaka, tukarinda abacu. Birumvikana rero, ikiba gisigaye ni amajyambere. Amajyambere na yo ashingira ku bitekerezo bizima, bijyanye n’imiyoborere mizima itagira umuntu n’umwe isiga inyuma.” Mu Karere ka  Gicumbi hari ingoro y’Amateka yo kubohora igihugu ahazwi nko ku Murindi wa Byumba, hakaba hari icyicaro cya FPR mu gihe cy’urugamba rwo kubohora igihugu.

Karate: Umunyarwandakazi abaye uwa Kabiri mu marushanwa Nyafurika y’abatarengeje imyaka 18. Ku mukino wa Nyuma Umunezero wakinaga mu batarengeje ibiro 59, atsinzwe na Chaja Fatima wo muri Maroc. Ni nyuma yuko mugenzi we w’Umuhungu Niyitanga Halifa bari kumwe muri aya marushanwa, ku munsi w’ejo nawe yari yegukanye umudari w’Umuringa, atahana umwanya wa Gatatu muri aya marushanwa. Mu ijonjora ry’ibanze Umunezero yari yatsinze Swart Mayvonne Neeldje wo muri Namibie, mu cyiciro gikurikiraho atsinda Raad Selma wo muri Algérie. Abanyamakuru ba Kigali Today @ kigalitoday

Ishyirahamwe ryo kurengera inyoni zo ku nyanja. Ishyirahamwe rirengera inyoni zo ku nyanja ryashinzwe mu mpera z'umwaka wa 1860 na nyiricyubahiro. Henry Frederick Barnes-Lawrence uri ku butegetsi bwa Bridlington Priory kugira ngo ahagarike imyitozo yo kurasa inyoni zo mu nyanja muri siporo, ibyo bikaba byari byemewe n'amategeko mu itegeko ryo kubungabunga inyoni zo mu nyanja 1869 . Usibye guteza imbere umuryango muri Yorkshire Barnes-Frederick yanashinze ishami i Ryde aho yari yarabaye Kurate .

Team Rwanda yatangiye imyitozo yo gutegura shampiyona y’isi (AMAFOTO). Nyuma yo gusoza Tour du Rwanda yabaye muri Gashyantare na Werurwe 2020, abakinnyi bakina umukino w’amagare mu Rwanda kugeza ubu nta rindi rushanwa barakina nyuma y’aho ibikorwa byose bihuza abantu benshi by’umwihariko byahagaze kubera icyorezo cya Coronavirus. Kuri uyu wa Kane Tariki 24/07 ni bwo abakinnyi bagize ikipe y’igihugu bongeye guhurira hamwe batangira imyitozo yo gutegura shampiyona y’isi iteganyijwe muri Nzeli 2020, imyitozo yari iyobowe n’umutoza Sterling Magnell. U Rwanda ruzaba ruhagarariwe n’abakinnyi barindwi bazaba baganyije mu byiciro bitatu birimo icy’abakuru kigizwe na Mugisha Samuel, Mugisha Moise na Areruya Joseph, aba bakazakina isiganwa ryo mu muhanda rizaba rigizwe na Kilomtero 249 ndetse banahatane mu gusiganwa umuntu ku giti cye ku ntera ya Kilometero 46. Hari icyiciro kandi cy’abatarengeje imyaka 23 kizaba kirimo Uhiriwe Byiza Renus na Habimana Jean Eric, bakazasiganwa isiganwa ryo mu muhanda rizaba rigizwe n’intera ya Kilometero 164, ndetse n’abatarengeje imyaka 18 barimo Muhoza Eric na Tuyizere Etienne bazahatana ku ntera ya Kilometero 124. Iyi shampiyona y’isi biteganyijwe ko izaba hagati ya tari 20 na 27/09/2020, ikazabera ahitwa Aigle-Martigny mu Busuwisi, ni nyuma y’aho inzego z’ubuzima mu Busuwisi ndetse n’impuzamashyirahamwe y’umukino w’amagare ku isi baganiriye basanga gahunda zose ziri ku murongo Umunyamakuru @ Samishimwe

Yinjiye mu rutare akuramo ubutunzi bwinshi. Kuri uyu wa 05/04/2012 ubwo yari ahagaze hafi y’amabuye yakuye muri urwo rutare yatangaje ko yabonye urutare ruri haruguru y’umuhanda wa kaburimbo maze arwinjiramo atangira gukuramo amabuye ayarunda hanze ngo ajye kuyubakisha inzu ye. Arimo arunda ayo mabuye hahise hanyura imodoka irahagarara abanza kugira ubwoba, havamo umugabo aramubaza ngo arakora ibiki maze amubwira ko arimo kurunda amabuye, akimubwira gutyo umugabo yamubajije uko ayagurisha hanyuma nawe amubwira igiciro. Avuga ko uwo mugabo atagarutse kuyamugurira ariko yahise akuramo igitekerezo cyo gutangira kujya agurisha ayo mabuye. Nkinzurwimo yaje kujya akomeza kuyarunda ku muhanda abantu bari kubaka bakaza kuyagura. Ubu amabuye yuzuye imodoka y’ikamyo ayigurisha ibihumbi 70. Nkinzurwimo ntiyakomeje gutora ayo mabuye yabonye muri urwo Rutare gusa ahubwo yahise yadukira n’andi mabuye manini atangira kuyasa ubu ageze kurwego rushimishije kuko amaze kugira amafaranga agera muri miliyoni imwe kuri konti ye ndetse akaba abasha no kwikemurira ibibazo agafasha n’umuryango we byose abikuye mu mabuye. Ntabwo ayo mahirwe yagize yamugiriye akamaro wenyine kuko abaturanyi baje kubona ko akijijwe no kugenda yasa urutare agezeho rwose ndetse n’andi mabuye nabo batangira kumwigana babikora. Aho ku muhanda arunda ayo mabuye uhasanga na bagenzi be bakiri bato nabo bagenda barunda ayo mabuye bavanye mu Rutare cyangwa ku yandi mabuye manini bagiye basa. Ndatimana Charles we avuga ko kwasa ayo mabuye yabikoze yigana uyu mugabo ubu akaba amaze kugera ku rwego rwo kubasha kwiyubakira. Usanga hagati yabo ntarwikekwe bafitanye ko bakwibana ayo mabuye kugira ngo umwe agire ikirundo kinini, kuko nabo ubwabo bayasiga ku nzira kandi nta muntu uyarinze uhari. Igitangaje ni uko nta muntu ujya abiba amabuye yabo kandi aba arunze ku nzira nyabagendwa. Ernestine Musanabera

Fireman ababazwa no kuba atazi umuntu n’umwe wo mu muryango we (Video). Mu kiganiro aherutse kugirana na Kigali Today, Fireman yavuze ko yamaze igihe kinini yumva ubuzima bwe ntacyo bumubwie cyane, icyakora akajya akora umuziki ngo azibere ikirangirire. Ubwo yinjiraga mu muziki, yahise atangira gukoresha ibiyobyabwenge, kandi ngo yabikoraga yumva nta muntu atinya kabone nubwo byari kumukoresha amakosa. Abajijwe impamvu yifataga gutya, Fireman yarasubije ati “Jyewe nkiri muto, numvaga nta muntu ntinya. Nakoraga ibyo nshatse kuko nta mubyeyi, nta marume, nta mama wacu cyangwa undi muvandimwe nari kuba ntinya kuko bose bagiye”. Mu kiganiro, Fireman yabaye nk’ugira amarangamutima kuri iyi ngingo, ariko ahita yigarura ati “Byajyaga bimbabaza nkiri muto kuba ntafite umuntu n’umwe nita mwenewacu, ariko ubu mfite inshuti nyinshi mfata nk’abavandimwe abandi nkabafata nk’ababyeyi”. Mu ngaruka mbi ibi byamugizeho, avuga ko harimo kunywa ibiyobyabwenge byaje kumugira imbata kugeza ubwo yisanze ari mu kigo ngororamuco cya Iwawa, aho yamaze umwaka wose wa 2019. Nyuma yo kuva mu ruhererekane rw’ibibazo birimo kujyanwa Iwawa no gufungirwa muri gereza ya gisirikare, ndetse no guhura n’ingaruka za Covid-19, Fireman yagarutse mu muziki akora indirimbo zirimo ‘Ni neza’ yakoranye na Symphony Band bivugwa ko yaririmbiye umukunzi we wamubaye hafi igihe yari Iwawa. Umunyamakuru wa Kigali Today/KT Radio @ gentil_gedeon

la configuración para seguridad. Una vez instalada sumado a descargada la aplicación, el jugador de pin up bet puede restablecer los dos ajustes y este sistema funcionará desprovisto problemas. Aquella vez juegues en un casino en palpitante con otros jugadores o con tus amigos, podrás conectar con todos los participantes a través del chat de voz o de vídeo. Aquello le permitirá sumergirse aún más en el ambiente del pinup casino. ¿qué Ofrece El Casino Pin Up? Pin-up Casino se preocupa por mantener the sus jugadores felices y satisfechos, ofreciendo generosos bonos y promociones tanto pra los nuevos usuarios como para los clientes habituales. El bono para bienvenida es sobretudo atractivo, pero también hay promociones regulares y un metodo de lealtad la cual recompensa a los jugadores por tu actividad en este sitio. Pin Up Casino se anordna consolidado como algun espacio de confianza para los jugadores gracias a tu atractiva política de bonificaciones, su plataforma fácil de navegar y su amplia selección de juegos y entretenimiento. Su estilo único y original lo distingue de los angeles competencia, mientras que la inclusión para apuestas deportivas y de eSports añade versatilidad al golf club. El lugar opera las 24 horas del día, y su interfaz está disponible sobre múltiples lenguajes, incluido este ruso, facilitando este proceso de registro y juego afin de los nuevos usuarios. La Principal Selección De Máquinas Tragaperras Casino Pinup Online casino en líneaLicenciaProveedores sobre juegos destacadosBonos con promocionesDepósito mínimoDepósito máximo1. Pin Upwards CasinoCuraçaoNovomatic, NetEnt, Igrosoft, BelatraBono de bienvenida, giros gratis€10Variable2. BetssonMGA, UKGCNetEnt, Microgaming, Evolution GamingBono sobre bienvenida, giros gratisS/30Variable3. LeoVegasMGA, UKGCNetEnt, Play’n GO, Development GamingBono de bienvenida, promocionesS/20Variable4. BetsafeMGA, UKGCNetEnt, Microgaming, Play’n GOBono de bienvenida, ofertas diariasS/20Variable5. Para ser capaz apostar en apple iphone, el jugador va a descargar el archivo apk, que ze encuentra en la página principal de la versión móvil del sitio. Después, este archivo se instala en el teléfono y se confirma el acceso a los archivos de sitio. Afin de autorizarse en dicha aplicación pin up login, basta con realizar clic en este icono entre ma aplicación correspondiente en la pantalla del escritorio con autorizarse o registrarse. [newline]En general, se acepta que para sustraer una gran éxito se necesita mucha suerte. Parche Cereza Pin Up Ropa Rockabilly Ropa Mujer Los bonos la cual ya hayan sido activados deben apostarse, teniendo en obligación la apuesta. El cliente tiene que realizar apuestas sobre las máquinas tragamonedas por una cantidad igual al tamaño de la recompensa multiplicado por el valor de los angeles apuesta. Las tragamonedas modernas, o qual utilizan gráficos durante computadora y tecnología 3D, también son muy populares. Las siguientes máquinas permiten the los usuarios llegar habilidades y experiencia valiosas en el manejo de las tragaperras. Una sección de juegos en vivo ha sido un punto destacado de la colección de entretenimiento, donde se puede beneficiarse de póquer, ruleta y blackjack que incluye crupieres reales. El registro delete producto casio sera la única manera de acceder ‘s mundo del on line casino pin-up. Los angeles versión móvil de sitio web de casino pin-up también requiere el registro del producto casio, ya que bad thing él, el usufructuario sólo puede jugar a las versiones gratuitas del on line casino. La versión móvil de la web del casino pin-up también permite iniciar sesión the través entre ma software, que puedes exonerar desde 2018. Generalmente, después de instalar la aplicación pin up online casino website la primera vez que sony ericsson entra en ella, los desarrolladores proporcionan inmediatamente una salida a la página de registro u autorización.

Ndi Umunyarwanda: inkingi y’uburere buboneye mu muryango. Umwana aremerwa kandi akarererwa mu muryango, agatozwa indangagaciro z’umuco Nyarwanda zo gukunda igihugu n’umurimo, ubumwe n’ubupfura nk’ipfundo rikubiyemo imico myiza iranga Umunyarwanda wese (ubunyangamugayo, ubudahemuka, kwiyubaha no kubaha abandi, kwicisha bugufi, kuba umwizerwa n’umunyakuri). Hari byinshi byakomye mu nkokora imibereho n’imibanire y’Abanyarwanda, harimo ubukoloni, politiki yakurikiye ubwigenge yaranzwe no guca ibice mu Banyarwanda, byatugejeje kuri Jenoside yakorewe Abatutsi mu 1994; yagize ubukana ndengakamere mu gusenya imibanire y’Abanyarwanda muri rusange, ndetse n’iy’abagize umuryango by’umwihariko. Inzira ndende yo kongera kubaka ubumwe bw’Abanyarwanda yasabye ko Abanyarwanda twese tubigiramo uruhare, tugaruka ku ndangagaciro z’umuco wacu. Ni uko Igitekerezo-Ngenga cya ‘Ndi Umunyarwanda’ cyavutse kandi giha Umunyarwanda kongera kubaka ihame ry’Ubunyarwanda, ashingiye cyane mu kwibona no kwiyumva nk’Umunyarwanda mbere y’ibindi byose, kubana nta rwicyekwe no gushyira inyungu rusange n’iz’igihugu mbere y’inyungu bwite. Mu Kinyarwanda, twemera ko “Ntawe utanga icyo adafite”. Ni ngombwa ko abagize umuryango cyane cyane ababyeyi bahuriza hamwe, bakisuzuma, bakaganira ku bikomere no ku mateka yacu n’uburyo adakwiye kuba imbogamizi mu gutanga uburere buboneye ku bana b’u Rwanda. Uburere buboneye ni uburyo bwo kurera umwana hagamijwe imikurire ye ikwiye no kubasha kumufasha ku myitwarire ye mu buryo bumwubaka kandi bumufitiye akamaro. Imwe mu nzira ikoreshwa kugira ngo ubwo burere bugerweho ni ukurema ubushobozi mu mwana bwo kubasha kuganira no kumvikana n’abandi, kurinda amarangamatima ye, kwigira no kwikemurira ibibazo. Ubu bushobozi nta handi bwaturuka atari mu muryango uganira, ukosora uwakosheje utamuhutaje kandi wita kuri buri wese bitewe n’imyaka n’ibyo akeneye muri icyo cyiciro arimo. “Igihe kirageze ngo hashyirweho uburezi bufite uruhare mu kubaka umuryango Nyarwanda wunze ubumwe kandi ufatanya kugira ngo ugere ku mibereho myiza ya buri wese” Kugira ngo iyi ntumbero tuyigereho, umuryango Nyarwanda urasabwa guhuza gahunda ya ‘Ndi Umunyarwanda’ n’uburere buboneye aho umuryango muto (ababyeyi n’abana) ubasha kuganira ku mateka wisanzuye, ukavugisha ukuri, ugashingira ku muco n’indangagaciro z’Abanyarwanda; ugasoza wemeranyije ku nshingano zo kurerera no gukorera u Rwanda. Ibi bizafasha abana gusobanukirwa bakiri bato ko n’ubwo abantu bagira ibyo batumvikanaho, cyangwa badahuriyeho bitagomba kubatanya cyane cyane nk’abantu basangiye igihugu, ururimi, umuco n’icyerekezo. “Umuryango utaganiriye urazima!’’. Nk’ababyeyi dukwiye kwiyegereza abana, tukongera umwanya wo kuganira na bo, aho batorezwaga “Ingengabitekerezo y’ivangura ku ishyiga”, hagasimbuzwa “indangagaciro zubaka ubumwe” maze umuryango ukaba umusemburo nyawo wa “Ndi Umunyarwanda” duhereye iwacu mu rugo. Igitekerezo-ngenga cya “Ndi Umunyarwanda”, gikwiye kuba ubuzima bw’abagize umuryango bwa buri munsi, kubana neza n’abandi, kubaha isano bafitanye ry’Ubunyarwanda, birinda gukomeretsanya, ahubwo bafashanya mu rugendo rwo gukira ibikomere byasizwe n’amateka dusangiye nk’Abanyarwanda. Ese hari uwasubiza ibihe inyuma ngo ibyadutanije kugera kuri Jenoside yakorewe Abatutsi bihinduke inzozi tutabana nazo buri munsi? Ese nk’abakuru babonye ubukana bwa Jenoside yakorewe Abatutsi mu 1994, ni uwuhe murage twaha abato? Twe tuzi neza ko nta cyiza cy’urwango no kudashyira hamwe! Ese iki gihugu ko ari icyacu twese nk’Abanyarwanda, twirenge turahire ko hari Abanyarwanda bakirushaho abandi uburenganzira, bityo bakaba bakibamo bonyine? Reka nkabye inzozi! Isano muzi y’Ubunyarwanda izaduhame, gukunda igihugu no kugiteza imbere bibe umurage duha abato maze abakurambere batetse Ijabo, baterwe ishema n’uko u Rwanda rwemye kandi buri Munyarwanda, umuto, umukuru, uri ku butaka bw’u Rwanda n’utuye hanze yarwo… twese turajwe ishinga no guteza imbere igihugu cyacu, twubaka umuryango mwiza, uzira amacakubiri n’urwango ! Twese duterwe ishema no gutoza abato bacu Ubunyarwanda!

Angola, Senegal, na Gabon byashimiwe umusanzu mu mafaranga byahaye ingabo za EAC ziri muri DR Congo. Mu nama ku kugarura amahoro mu burasirazuba bwa DR Congo yahuje abakuru b’imiryango y’ibihugu byo muri Africa yo hagati, iburasirazuba, amajyepfo, Ubumwe bwa Africa, na ONU, ibihugu bya Angola, Gabon, na Senegal byashimwe.Ni nyuma y’uko Angola, Senegal bitanze miliyoni imwe y’amadorari buri kimwe, Gabon nayo ikiyemeza gutanga 500,000 USD, agamije gufasha ibikorwa by’ingabo z’umuryango wa Africa y’iburasirazuba zoherejwe muri DR Congo.Ibihugu bya Africa kenshi binengwa kunanirwa kwikemurira ibibazo bisaba imari bigategereza inkunga z’imiryango nk’ubumwe bw’Uburayi n’ibihugu bikize.Itangazo ry’umuryango w’Ubumwe bwa Africa ry’imyanzuro y’inama yo kuwa kabiri yabereye i Luanda muri Angola rivuga ko risaba “n’ibindi bihugu bigize Ubumwe bwa Africa gutanga inkunga y’imari kuri gahunda z’amahoro muri Africa”.Iyi nama ya mbere imeze gutya yatumijwe na Perezida wa Azali Assoumani w’ibirwa bya Comores akaba n’umukuru w’Ubumwe bwa Africa, hamwe n’umukuru wa komisiyo y’ubumwe bwa Africa Moussa Faki Mahamat.Yitabiriwe na ba perezida João Lourenço wa Angola, Félix Tshisekedi wa DR Congo, Évariste Ndayishimiye w’u Burundi, Ali Bongo Ondimba wa Gabon, Emmerson Mnangagwa wa Zimbabwe, n’abahagarariye ibihugu by’u Rwanda, Namibia, na Uhuru Kenyatta umuhuza mu kibazo cya Congo.Iyi nama yashimye ko umuryango w’ibihugu bya Africa yo hagati ECCAS, ukuriwe na Perezida Bongo - ubu nawo ufite ubushake bwo gufasha kugarura amahoro mu burasirazuba bwa Congo.Iyi nama yasabye “imitwe yitwaje intwaro yose gusubira inyuma, cyane cyane M23, hamwe na ADF na FDLR”, isaba M23 “kuva mu bice byose yafashe nta mananiza”.Abayirimo bashimye intambwe imaze guterwa mu gutegura ahantu hazajyanwa gutuzwa by’ibanze abarwanyi ba M23 bambuwe intwaro.M23 ariko ivuga ko itazashyira intwaro hasi igihe leta ya Kinshasa itemeye kuganira nabo. Ibyo Kinshasa nayo yavuze ko bidashoboka.Iyi nama yashyizeho “ihuriro ry’ibikorwa” ryo kuyobora imihate yo kugarura amahoro mu burasirazuba bwa DR Congo rihuje iriya miryango yose y’ibihugu, n’Ubumwe bwa Africa na UN, kugira ngo rikurikirane ibikorwa byose byagiye byiyemezwa.Abayirimo biyemeje ko inama nk’iyi ya kabiri izabera i Bujumbura mu Burundi.

FERWABA yongereye amasezerano umutoza Dr Cheikh Sarr. Uyu mugabo w’imyaka 53 yageze mu ikipe y’igihugu muri Gashyantare uyu mwaka, ubwo tariki ya 16 Gashyantare 2021, yageze muri Tuniziya ubwo ikipe y’igihugu y’u Rwanda yari mu myiteguro ya nyuma y’amajonjora ya Afrobasket, ndetse anareba umukino wahuje u Rwanda na Mali nyuma aza gutangazwa nk’umutoza mukuru w’amakipe y’igihugu, abagore n’abagabo. Inshingano zikurikira kuri Dr cheikh sarr zirahari, gutegura ikipe y’igihugu y’abagabo mu mikino yo gushaka itike yo kuzakina igikombe cy’isi cya FIBA 2023, kizatangira muri Gashyantare umwaka utaha, kimwe n’ikipe y’igihugu y’abagore muri Afrobasket ya 2023. Kuri ubu, inshingano yahereyeho zirimo gutegura Ikipe y’Igihugu y’abagabo izakina amajonjora y’Igikombe cy’Isi cya 2023 n’Ikipe y’Igihugu y’Abagore izakina amajonjora ya Afrobasket 2023. Umunyamakuru @amonb_official

Abanyamakuru bo mu mahanga batangariye iterambere rya Kigali. Babitangaje ku mugoroba wo ku wa gatanu tariki 15 Nyakanga 2016 nyuma yo gutemberezwa mu bice bitandukanye by’Umujyi wa Kigali mu rwego rwo kubafasha kurushaho kumenya Kigali, by’umwihariko aho igihugu kiva n’aho kigana mu iterambere. Ni urugendo rwatangiriye ku Kimihurura ku nyubako yitwa Kigali Convention Center rukomereza ku Gishushu, i Remera Gisiment, bakomereza kuri sitade amahoro, bamanuka i Remera Giporoso, bafata umuhanda ujya i Rwamagana berekeza mu Murenge wa Ndera bahagararira ahateganyirijwe ibikorwa bitandukanye byiganjemo inganda, ahitwa Kigali Special Economic Zone. Mu kugaruka banyuze Kimironko, bakomereza Kibagabaga, Nyarutarama, Kinyinya, Gisozi, Kinamba bazamuka Kacyiru berekeza Kimihurura aho baturutse. Mu nzira bagendaga basobanurirwa buri gace, ndetse n’ibikorerwa mu nyubako zitandukanye bacagaho. Hari ibice bitandukanye nka Kimironko na Kibagabaga na Gisozi babwiwe ko inyubako nyishi zihari zibereye ijisho zubatswe nyuma ya Jenoside yakorewe Abatutsi mu 1994. I Ndera mu gace kagenewe inganda, abo banyamakuru basobanuriwe ko ari ahantu Leta yageneye inganda zirimo izikora ibikenerwa mu buzima bwa buri munsi, kandi bikorewe mu Rwanda (Made in Rwanda). Isuku iranga Umujyi wa Kigali, iterambere ryihuse nyuma ya Jenoside yakorewe Abatutsi ni bimwe mu byatangaje abo banyamakuru. Lassina Sermé, Umwe muri abo banyamakuru, wo muri Cote d’Ivoire, yishimiye iterambere ry’u Rwanda, by’umwihariko Umujyi wa Kigali. Ati “Iterambere nk’iri ku gihugu kimaze imyaka 22 kivuye muri Jenoside rigaragaza ko igihugu cyarenze ibihe bibi cyanyuzemo kikaba kirangamiye iterambere.” Lassina Sermé asanga ibindi bihugu byanyuze mu bihe bibi nk’iby’u Rwanda byaza kurwigiraho uburyo bwiza bwo kurenga amakimbirane, bikarwigiraho n’uko byateza imbere ikoranabuhanga. Mugenzi we witwa Emang Bokhutto wo muri Botswana yavuze ko Kigali ari umujyi ubereye ijisho, urangwa n’isuku, atangazwa kandi n’ukuntu ibintu byose bikorwa kuri gahunda nta kavuyo. Yashimye n’uburyo abantu baho bagaragariza urugwiro abanyamahanga. Mu rugendo bakoze ngo yigiyemo byinshi, gusa icyamutangaje kurusha ibindi ngo ni ukubona abantu bakora isuku mu mihanda, ahantu nyabagendwa, hatari nibura no mu isambu yabo bwite. Aba banyamakuru batemberejwe Umujyi wa Kigali bari bayobowe n’umunyamabanga uhoraho muri Minisiteri y’Urubyiruko n’Ikoranabuhanga, Rosemary Mbabazi. Ati “Aba ni abanyamakuru baturutse imihanda yose y’isi, twifuzaga kugira ngo babone Kigali, cyane cyane amakuru y’impamo, kubera umutekano dufite, kubera isuku, kubera urugwiro Abanyarwanda bakirana abanyamahanga, kubera iterambere ry’ikoranabuhanga na Internet yihuta, turashaka ko umunyamahanga najya gutegura inama, ahantu ha mbere azatekereza ari u Rwanda, nashaka ahantu nyaburanga ho gutemberera ahantu ha mbere atekereza habe mu Rwanda.” Mu modoka zatwaye aba banyamakuru bagendaga bakoresha na internet yo muri izo modoka, kimwe mu bindi bintu bishimiye bigaragaza iterambere ridashidikanywaho mu ikoranabuhanga n’itumanaho. Umunyamakuru @ h_malachie

Ikipe y’igihugu ya Uganda y’abagore muri Golf yageze i Kigali. Ikipe y’igihugu ya Uganda y’abagore mu mukino wa Golf yageze i Kigali mu Rwanda aho ije kwitabira irushanwa rya Golf ryiswe” EACAACT Golf Ladies Tournament 2023’’rizatangira kuri uyu wa Gatatu tariki 01 kugeza 03 Ugushyingo 2023, kuri Kigali Golf Resort & Villas Nyarutarama mu Karere ka Gasabo. Mu gitondo cyo kuri uyu wa Kabiri tariki 31 Ukwakira 2023, ni bwo ikipe y’igihugu yasesekanye ku kibuga mpuzamahanga cy’indege cya Kigali i Kanombe. Mu bakinnyi iyi kipe y’igihugu ya Uganda yazanye mu Rwanda barimo Peace Kabasweka, Meron Kyomugisha, Judith Komugisha, Eva Magala na Wendy Angu’deyo. Aganira n’ikinyamakuru cya siporo muri Uganda cyitwa ‘’Kawowo Sports’’ mbere yo guhaguruka umuyobozi w’ihuriro ry’abagore bakina umukino wa Golf muri Uganda Dorren Mwesigye yavuze ko imyiteguro yagenze neza kandi ko biteguye kwitwara neza muri iri rushanwa. Yagize ati: “Twiyemeje kwitwara neza muri iri rushanwa rizabera mu Rwanda. Abakinnyi bameze neza kandi biteguye kwiyerekana neza’’ Irushanwa rya EACAACT Golf Ladies Tournament 2023’ rizitabirwa n’ibihugu umunani u Rwanda ruzakira, ari byo Uganda, Kenya, Tanzania, Burundi, Mauritius na Zambia. SHEMA IVAN

Umunsi wanjye ku bitare bya Mpushi. Mu mpera z’icyumweru dushoje nakiriye telefoni mu gitondo y’umwe mu bakorera ku bitare bya Mpushi, ansaba ko twazajyana kubisura kuko hari itsinda ry’abantu batandukanye barimo bamwe mu bakobwa bitabiriye Miss Rwanda n’abanyamakuru, nemera ntajuyaje. Nari nsanzwe mfite amakuru y’ibitare bya Mpushi ariko nari ntarahakandagiza ikirenge, nagize amatsiko menshi sinjye warose umunsi ugera. Umunsi warashyize uragera mva mu rugo njya i Nyarutarama aho twagombaga guhurira n’abatuyobora ari bo Rwanda Rock Climbers, sosiyete ikora ibijyanye n’ubukerarugendo. Ku isaha twari twahanye yo kugenda barengejeho indi n’iminota 30, kubera abo twagombaga kujyana bazaga mu bihe bitandukanye, ariko numvaga atarinjye urota imodoka ihagurutse kuko numvaga nshaka kugera kuri ibyo bitare, ari ibishoboka nari kwijyanya bakansangayo. Najyanye na bagenzi banjye bakora mu bitangazamakuru bitandukanye, ndetse nabo bakobwa navuze hejuru, ubwo twarabategereje kera kabaye dutangira urugendo rwerekeza mu Karere ka Kamonyi mu murenge wa Musambira aho Ibitare bya Mpushi biherereye. Ku bitare bya Mpushi ni hamwe mu hantu nyaburanga hasigaye hakorerwa ubukerarugendo Mbabwije ukuri numvaga imodoka itagenda nkabwira umushoferi nti ‘wakihuse ko ubona twatinze’ ariko akomeza kugendera ku muvuduko ukwiye dore ko muri uriya muhanda hari camera iryaguye. Kera kabaye twageze kuri bya bitare, ngo burya koko Akagabo gahimba akandi kataraza; nakubise amaso ibitare bavugaga ko tugiye kurira umutima ugeze mu mutwe nkomeza kubaza nti ‘ni aha se?’ Narebye ibitare mu mutima nti ‘umva ko nigenje, ibi ndabishobora? Ariko kuko ari njye wari wabishishikarije abandi, narijijishe nti ‘turabikora ndacyeka bitagoye.’ Batangiye kutubwira ibihakorerwa ndetse n’ibyo tugomba kubahiriza mu kurira no kumanuka. Nakurikiye ayo mabwiriza ari na ko mbaza byinshi ariko bigaruka ku kuba ntaho impanuka yaturuka cyangwa icyatuma wa mugozi uba uziritse ucika. Kuzamuka kwanjye urutare ku mugozi Mu by’ukuri kuba nari nahageze nagombaga kurira urutare, nta mahitamo yandi nari mfite yo gusubira inyuma kandi nk’umuntu wari umaze iminsi mbishaka nubwo byari biteye ubwoba niyemeje kubikora. Aha hari ibitare bitandukanye; hari urwa metero icyenda, 15 na 21. Umuntu wese ahera ku rugufi ngo abanze ashire ubwoba. Umwe mu bantu w’umukobwa bahakora yabanje kutwereka uko bigenda. Nambaye umugozi n’ingofero byabugenewe, barambwira ngo ntangire ku rwa metero icyenda ni rwo rudateye ubwoba ndambara ariko nareba urwo rutare bavuga ngo ni rugufi nkabona ntari kuruheza. Umutima udiha nibaza uko ndibugere hejuru ariko nihagazeho nkora ibitandukanye n’umutimanama wanjye kuko wo warambwiraga ngo ubu ugeze hagati ukagwa koko waba uzize iki? Akandi gatima kateraga ku ruhande kanyibutsa ukuntu nabishakaga none naniwe no kugerageza; ko binaniye naba ndi ikigwari. Abanzi neza ubundi baziko ntajya ndekura, iyo nashatse ikintu nshyirwa nkigezeho kandi mu buzima bwanjye sindigera ncika intege. Naravuze nti uko byagenda kose reka nurire ibishobora abandi bose njye birananiza iki kandi umwana uri bupfe n’iyo wamuha igikoma cya NIDO arapfa. Aya yari amagambo yo kwikomeza kuko numvaga nta kundi. Natangiye kurira kubona aho mfata n’aho nkandagira bimbana isobe, mara hafi iminota itanu ndi mu gihirahiro. Uko bazamuka rero ubundi ukoresha intoki ugashaka aho ufata ugahita ushinga ikirenge ukoresheje amano gutyo kugeza usoje ariko baba bakuziritse umugozi ku buryo utagwa. Naje kuzamuka mbona aho gushinga ikirenge ndakomeza kugera ntageze aho urutare rurangirira, nageze mo hagati numva ngiye kuruka umutima nmbasaba ko banura gusa numvise nishimye bimwe bitavugwa kuko numvaga ari ntera n’urugendoshuri rwiza nagize mu buzima. Mu bwenge bwanjye numvaga ko kumanuka ari byo byiza kuko bituma wumva umunyenga nyamara naribeshyaga, ni byo bigoye cyane. Nta mahitamo yandi nari mfite usibye kumanuka gake gake ariko nareba hasi ngatekereza ko iherezo ryanjye riri bugufi kuko nibazaga uko byagenda umugozi uramutse ucitse. Ibyishimo nageranye hasi byabaye nk’isosi y’intama, Ibyo navuze haruguru byose byari imiteto nageze hepfo ahari urutare rwa metero 15 na 21 amagambo ashira ivuga. Uwadufashaga kurira yatubwiye ko dukurikijeho urwa metero 15. Iyo uhagaze hasi yarwo ntabwo ureba hejuru ngo ubone aho rurangirira, kurureba ubwabyo biteye ubwoba nawe ibaze kurwurira. Byarangiye mbaye umufana w’abantu batangiye kurira, barimo umukobwa wanyemeje witwa Kaze Marie Merci ni we wahize abandi mu kurira no kuzamuka ibitare bya Mpushi kuko ibyo bagiyeho byose yabizamukaga mu kanya nk’ako guhumbya. Mu kiganiro nagiranye nawe yavuze ko icyamushoboje ari uko yikuyemo ubwoba kandi akizera uwamuzamuraga. Ati “Ibi ni ibintu ni byiza, nishimiye kandi nzagaruka no gukora. Nabashije kurira ibitare bitandukanye kuko nikuyemo ubwoba kandi nkizera n’uwanzamuraga mboneraho no gushimira aba babikora kuko badufashije cyane.” Bagenzi be nabo bavuze ko bishimiye kuba babashije kugera kuri ibi bitare kuko byatumye hari ibyo batari bazi bamenya, bashishikariza buri munyarwanda kuhagera kuko ari ubukerarugendo bwiza buri mu gihugu cyabo. Ba nyampinga bitabiriye iki gikorwa harimo Bahali Ruth wahembwe nk’umukobwa wahize abandi mu kugaragaza ubushake mu bumenyi ku buzima bw’imyororokere, Nyampinga uberwa n’amafito Ndahiro Queen, uwarushije abandi mu mpano Saro Amanda, Uwimanzi Vanessa, Mutesi Aline n’abandi.wuriye ibitare byose uko ari bitatu. Abantu bafasha abahasuye rero bafite impano yo kuremamo abantu icyizere banyumvishije ko nta kigoye kirimo niyemeza kumanuka. Sinari kuvuga ngo ndapfuye, mu mutwe numvaga namaze gupfa nyuma y’iminota nk’ibiri nagaruye agatima umva ndi muzima nshima Imana. Nitekerejeho nibuka ko ndi ingaragu, nibuka umuryango wanjye n’uburyo ukinkeneye ntangira kwibwira ko nshobora kuba nakoze amahitamo atari yo. Usibye aya masomo kandi namenye uko kurira no kumanuka urutare ari imyitozo ngororangingo myiza kuko ku munsi ukurikiyeho numvaga nduhutse mu mutwe kandi mfite ibitekerezo byagutse. Ku “Bitare bya Mpushi” uretse abazungu na banyarwanda bajya kubikoreraho siporo, hari n’abakristo bajya kuhasengera. Mbere yo kurira babanza kumva uko wambaye neza mu rwego rwo kwirinda impanuka Mbere yo kurira ubanza kwambikwa imyambaro yabugenewe n’ingofero Ibi ni ibikoresho nimyambaro yabugenewe wambara mbere yo kurira Ibitare bya Mpushi Mercie namukuriye ingofero yuriye ibitare byose uko ari bitatu Mugisha Dan, umwe mu basore bazobereye mu gufasha abantu kurira ibitare mu Rwanda Kuri uru ratre rufite uburebure bwa metero 20 udafite umutima ukomeye ntiwapfa kurwurira Aba ni bamwe mu bafasha abantu kuzamuka no kumanuka Ibitare bya Mpushi Iyi mineke ni yo uhabwa mbere cyangwa nyuma yo kurira

U Rwanda rurasaba u Buhorandi guta muri yombi umuterankunga wa Jenoside uhidegembya. Mu itangazo CNLG yashyize hanze kuri uyu wa mbere, rivuga birambuye ku ruhare Ndereyehe Ntahontuye Charles ukomoka muri Komine Cyabingo yagize mu itegurwa rya Jenoside yakorewe Abatutsi, ndetse no mu ishyirwa mu bikorwa ryayo atera inkunga y’amafaranga. Mu 1992, hamwe n’abandi banyabwenge b’abahezanguni barimo Nahimana Ferdinand, Dr Rwamucyo Eugène, Dr Nshimyumuremyi Jean Berchmas n’abandi, baremye kandi bayobora umutwe w’abagizi ba nabi wiswe Cercles des Républicains Progressistes, washishikarije abanyeshuri gutegura jenoside muri Kaminuza i Nyakinama n’i Butare. Ku ikubitiro Ndereyehe yari umurwanashyaka w’ishyaka MRND ryayoborwaga na Perezida Habyarimana. Ariko mu 1992 yavuye muri MRND agira uruhare mu ishingwa ry’ishyaka ry’intagondwa z’Abahutu, Coalition pour la Défense de la République (CDR) ryagize uruhare rukomeye muri Jenoside yakorewe Abatutsi mu 1994. Ku itariki ya 05 Ugushyingo 2008, Ndereyehe yaciriwe urubanza adahari n’Urukiko Gacaca rwa Gikirambwa rumuhanisha igifungo cya burundu, nyuma yo gusanga ahamwa n’ibyaha bya Jenoside mu Kigo cy’Igihugu cyari gishinzwe Ubushakashatsi ku Buhinzi n’Ubworozi (ISAR). Muri ISAR, Ndereyehe yateguye Jenoside Akigera muri ISAR mu 1993 nk’Umuyobozi Mukuru w’iki kigo, Ndereyehe yacuze umugambi wo kurimbura imiryango y’abakozi b’Abatutsi yakoreshaga n’iy’imiryango y’Abatutsi yari ituriye ikigo. Mbere na mbere yashyizeho komite y’abicanyi i Rubona no mu yandi mashami y’ikigo arindwi hirya no hino mu gihugu . Ndereyehe yirukanye cyangwa yimurira ahandi abakozi bakoreraga i Rubona batari abahezanguni asigaza gusa ku myanya y’ubuyobozi abakozi bari basangiye na we ubuhezanguni bwo kwanga Abatutsi kandi bemeraga gukora Jenoside. Ku itariki ya 21 Werurwe 1993, Ndereyehe yandikiye ibaruwa Didace Mugemana, wari ushinzwe abakozi muri ISAR. Muri iyo baruwa yamuhaye uburenganzira busesuye burimo ubwo gufatira umukozi icyemezo icyo ari cyo cyose yakumva ari ngombwa. Abari mu nzego z’ubuyobozi muri ISAR bose bahawe kopi y’iyi baruwa. Mu gushyira mu bikorwa amabwiriza ya Ndereyehe, Didace Mugemana yashyizeho kandi anahuza ibikorwa by’umutwe w’Interahamwe muri ISAR. Igihe izo Nterahamwe zabaga zimaze kwinjizwa, Ndereyehe afatanyije na Captain Ildephonse Nizeyimana nawe wakomokaga mu majyaruguru y’Igihugu, bateguraga amahugurwa yazo ku mikoreshereze y’imbunda mu ishuri ry’aba Ofisiye bato Ecole des sous-officiers (ESSO) i Butare. Abarangizaga ayo mahugurwa bagarukaga i Rubona na bo bagatoza indi mitwe mu mashyamba ya ISAR i Rubona n’i Songa. Ndereyehe yabonaga kandi ubufasha buvuye ku bajandarume bo mu kigo cya Nyanza cyategekwaga n’undi muhezanguni, Captain Bilikunzira François-Xavier nawe wagize uruhare rukomeye mu gukora Jenoside mu Mujyi wa Nyanza no mu makomine awukikije. Muri Mata 1994, Ndereyehe yayoboye mu biro bya ISAR inama zitandukanye zo gutegura Jenoside no gushyiraho umugambi wo kurimbura Abatutsi kuburyo nta Mututsi wagombaga kurokoka haba mu bakoraga muri ISAR cyangwa abari bayituriye. Yatanze imodoka za ISAR ngo zijye zitwara abicanyi anashyiraho ibihembo by’amafaranga ku bari kwigaragaza cyane muri Jenoside. Ubwicanyi Bukomeye bwabaye ku itariki 26 Mata 1994. Abantu basaga 300 barishwe ku mabwiriza ye, abagabo, abagore, abana, impinja. Ndereyehe yateye inkunga ikorwa rya Jenoside Ku itariki 25/05/1994, Jenoside yari irimbanije, Kambanda Jean wari Minisitiri w’Intebe, yoherereje ba Perefe bose amabwiriza yo gukomeza guhiga Abatutsi n’Abahutu batari bashyigikiye Jenoside. Iki gikorwa cyiswe « Auto-défense civile ». Mu gushyira mu bikorwa aya mabwiriza, kuri uwo munsi Ndereyehe yandikiye ibaruwa abakozi bose ba ISAR, itegeka buri umwe wese muri bo gutanga 20 ku ijana y’umushahara we w’ukwezi kwa Gicurasi 1994 kugira ngo azashyigikire iki gikorwa cyari mu by’ukuri uburyo bwo gushishikariza kwihutisha Jenoside. Muri iyi baruwa Ndereyehe yanasezeranyije kuzakura ku ngengo y’imali ya ISAR miliyoni imwe y’amafaranga y’u Rwanda, agenewe guhemba abicanyi. Iyi baruwa yanasinyweho n’abandi bayobozi bakuri 10 bo ku cyicaro gikuru cya ISAR no ku mashami yayo kandi na ho yoherezwayo. Ndereyehe yafatwaga na Guverinoma yateguye ikanakora Jenoside nk’intangarugero mu gushishikariza rubanda mu ruhame kandi mu buryo butaziguye gukora Jenoside Urugero rwa Ndereyehe mu cyaha cyo gushishikariza ikorwa rya Jenoside ntirwagarukiye muri ISAR Rubona gusa. Ibikorwa bye byagarukwagaho mu nama zabaga zateguwe na Guverinoma mu rwego rwo gushishikariza abaturage kwijandika muri Jenoside. Ni muri urwo rwego mu nama yari iyobowe na Perefe wa Ruhengeri Nsabumugisha Basile ku itariki ya 9 kamena 1994, yari yitabiriwe na ba Burugumesitiri bose bo muri iyi perefegitura, Koloneli Ntibitura Bonaventure icyo gihe wari ushinzwe Auto-Défense Civile muri Ruhengeri yafashe ijambo avuga urugero rwiza rwa Ndereyehe Charles asaba ubufasha bw’amafaranga ku ngabo z’abajenosideri . Ati « Ndereyehe, Umuyobozi mukuru wa ISAR, abyumvikanyeho n’inama y’ubutegetsi y’iki kigo, bemeye gutanga umusanzu w’amafaranga wa miliyoni imwe y’amafaranga y’u Rwanda (1,000,000Frw) ku buryo umuntu wese uzaka intwaro Inyenzi-Inkotanyi akazana intwaro yayo, azahabwa igihembo cy’amafaranga ibihumbi icumi y’u Rwanda (10,000Frw) ». Ibi byari ugushishikariza mu ruhame kandi ku buryo butaziguye guhiga no kwica Abatutsi. Umwe mu myanzuro ikomeye yafatiwe muri iyi nama wari uwo guha lisansi (essance) abicanyi kugira ngo babashe kugera aho ari ho hose bagomba kwica, harimo no hanze ya Perefegitura Ruhengeri. Ni muri ubwo buryo abicanyi batsembye Abatutsi bo mu Bisesero ku itariki 30 Kamena bari baturutse mu bice bitandukanye birimo Cyangugu, Gisenyi, Ruhengeri na Kibuye. Ndereyehe yatangiye umushinga wa jenoside mbere y’uko yoherezwa muri ISAR Mbere y’uko yoherezwa muri ISAR, Ndereyehe yayoboraga Umushinga w’Iterambere ry’Ubuhinzi n’Ubworozi muri Gikongoro (PDAG). Muri icyo gihe, Ndereyehe yabaye umwe mu bakozi ba Leta bashinze umutwe w’Interahamwe ku Gikongoro, afatanyije na Captain Sebuhura Faustin wari umuyobozi wungirije wa Jandarumori yo ku Gikongoro. Sebuhura yakomokaga muri Komine Mukingo mu Ruhengeri, agace kamwe na Ndereyehe. Mu gushinga umutwe w’Interahamwe ku Gikongoro, Ndereyehe yanafatanyije n’abayobozi b’imishinga y’ubuhinzi yakoreraga muri Gikongoro, bose kuri ubu bakaba bakurikiranweho icyaha cyaJenoside. Kuva yahungira mu Buholandi, Ndereyehe akomeje umugambi we wa Jenoside Ndereyehe yavuye mu Rwanda mu 1994 ubwo Guverinoma y’abicanyi n’ingabo zayo bari bamaze gutsindwa urugamba. Ari mu bashinze, ku itariki 3 Mata 1995, ubwo bari impunzi muri Zayire, umutwe wa politiki n’igisirikare w’abahezanguni witwa RDR ushingiye ku ngengabitekerezo ya Jenoside. Kuri ubu Ndereyehe aba mu Buholandi kandi ni umwe mu bayobozi b’ishyaka ry’iterabwoba FDU-INKINGI rishingiye ku ngengabitekerezo ya jenoside. Mu matangazo menshi ya FDU-INKINGI, Ndereyehe ahakana mu buryo bukomeye Jenoside yakorewe Abatutsi, yigisha abantu kuyihakana ndetse akanatesha agaciro iyibuka ry’iyi Jenoside ayita « fonds de commerce. » cyangwa se igicuruzo. Mu Buholandi Ndereyehe ahuza ibikorwa by’andi matsinda y’abahezanguni b’intagondwa z’Abanyarwanda bahunze, bahora banyotewe n’ingengabitekerezo y’ivanguramoko yayoboye u Rwanda kuri Jenoside yakorewe Abatutsi mu 1994. Muri ayo matsinda harimo FEDERMO (Fédération des Organisations Rwandaises aux pays Bas), CARP (Collectif des Associations Rwandaises aux Pays-Bas), RIFDP-NL (Réseau International des Femmes pour la Démocratie et la Paix), DEN HAAG, Pro Justitia, FFDR (Foundation for Freedom and Democracy in Rwanda). Kuva ku itariki 20 Mata 2010, Ndereyehe yashyiriweho Impapuro Mpuzamahanga zo kumuta muri yombi n’ubutabera bw’u Rwanda. Ari kandi ku rutonde rw’abashakishwa na Polisi Mpuzamahanga. Ibyo nyamara ntibimubuza gukomeza mu mutuzo ibikorwa bye by’icengezamatwara rya gihezanguni mu Burayi n’ahandi, ibikorwa afatanya n’andi matsinda yabaswe n’ingengabitekerezo ya Jenoside nka RNC, FDLR na FDU-INKINGI. Komisiyo y’Igihugu yo Kurwanya Jenoside irasaba u Buholandi kuburanisha Charles Ndereyehe Ntahontuye. Haramutse hatabayeho kumuburanisha, ubutabera bw’Ubuholandi, bwagombye kohereza Ndereyehe mu Rwanda nk’uko byakozwe kuri Jean Claude Iyamuremye na Jean-Baptiste Mugimba boherejwe mu Rwanda kuwa 12 Ugushyingo 2016. Abanyamakuru ba Kigali Today @ kigalitoday

Mail & Guardian: Ikinyamakuru cyahisemo kwifatanya n’abakoze Jenoside n’abagambiriye kubiba urwango. Mu cyumweru gishize, ikinyamakuru Mail & Guardian cyo muri Afurika y’Epfo cyahaye urubuga umuhakanyi wa Jenoside, Judi Rever, n’undi mugabo ntari nzi witwa Benedict Moran, bakora icyiswe ‘guhishura’ ‘ubuhamya bw’ibanga rikomeye bugaragaza uruhare rwa Perezida w’u Rwanda mu byaha by’intambara.’ Nta kintu kidasanzwe cyarimo cyangwa ‘cyahishuwe’ mu nkuru ya M&G, ahubwo ni ukugarura igitabo cya Judi Rever benshi muri twe tutanasomye, ibigikubiyemo yakomeje kubikwirakwiza ku mbuga nkoranyambaga mu mezi ashize. Muri e-mail igayitse yoherejwe muri Perezidansi y’u Rwanda no ku muryango RPF, Benedict Moran yifashishije uburyo bwo guhata ibibazo, asaba abandikiwe kwemeza ibirego yabashinjaga. Ikigaragara ni uko nta n’umwe wasubije iyo baruwa yanditswe mu buryo bwo gushinja umuntu ikintu runaka, ubundi ukamusaba ko aguha ibimenyetso by’uko atagikoze. Ibyavuzwe na Moran ko “biheruka guhishurwa’ ni amagambo yuzuye ubuhakanyi yazamuwe n’abavoka b’abakoze Jenoside ahagana mu myaka ya 2000, ibintu byateshejwe agaciro n’abacamanza ba ICTR. Abo banyamategeko bakoranye n’abiyitaga abakusanya ibimenyetso ku ruhande rw’abaregwa, byaje kugaragara ko ari abakoze Jenoside ariko bakaza kugera ku rutonde rw’abakozi ba ICTR. Bamwe baje no gufatwa, baburanishwa ndetse bahamywa ibyaha n’urwo rukiko ubwarwo. Ibi bihimbano byongeye guteshwa agaciro n’iperereza ry’abacamanza b’Abafaransa, ndetse abo batangabuhamya bari batangajwe bakuramo ubuhamya bwabo. Ubwo ibyo birego byazamurwaga bwa mbere mu myaka isaga 20 ishize, umunyamakuru ukomeye Nick Gordon yafashe urugendo agana aho ‘icyo cyaha cyabereye’ i Gabiro, aho RPF ngo yatwitse imibiri y’abahutu b’inzirakarengane. Gordon yabonye, nk’uko yabivuze mu magambo ye, “ahantu hatatu hari ibigo bya gisirikare, nta kintu gisa nk’inkambi y’urupfu.” Mu bya vuba bitesha agaciro igitabo cya Judy Rever nabashije kubona, umwanditsi w’umuhanga mu bijyanye n’uburezi, agaragaza uburyo Judy Rever yifashisha imikorere y’aba Nazi muri Jenoside yakorewe Abayahudi mu gusobanura uburyo RPF yaba yaragiye irigisa imibiri y’abahutu bishwe. Avuga ko ibyo birego bya Rever bidashoboka, kubera ko nko gutwika imirambo byasabye SS imyaka itanu n’ibyo bikorwa byose ngo bishoboke, ariko inkambi ziciwemo abantu zaranze ziramenyekana. Ntabwo byari gushoboka ko RPF yica bantu ngo imibiri yabo irigiswe mu minsi cyangwa amezi make. Kuba abagize uruhare muri Jenoside bacyidegembya mu mijyi ya Afurika y’Epfo na nyuma y’imyaka 25 bakoze ibyo byaha, bikwiye guhangayikisha buri muntu wese muzima kimwe n’ikinyamakuru cyose kizi ibyo gikora. Kuba bahabwa umwanya wo kumvikanisha ibyo bakoze, bagashinja ababatsinze hamwe n’abarokotse ibikorwa byabo, ntabwo umuntu abasha kubyiyumvisha. Kuba umunyamakuru yahitamo kwifatanya na bo, ubwabyo binyuranya n’intego z’umwuga w’itangazamakuru wahoze wubashywe. Mbivuze neza, ntabwo njya impaka n’abahakana Jenoside. Ni ihame nsangiye na bagenzi banjye, bakomotse ku kwibohora k’u Rwanda. Muri iyi nkuru ndagaruka ku byatangajwe mbere, aho ibi birego byagiye bigarukwaho. Hari ikibazo gikomeye kuba ikinyamakuru cyiyibagiza ibyemezo byafashwe n’urukiko mpuzamahanga, kikarenga ku myanzuro y’Umuryango w’Abibumbye, abahanga bakomeye mu bijyanye n’amateka n’abanditsi, kikirengagiza ubuhamya bw’abarokotse Jenoside, kigashyira imbere imvugo z’abiyita abanyamakuru badafite aho bakora hazwi, bifashishije abatangabuhamya ba baringa n’inyandiko zidafite ishingiro bita amabanga. Kimwe n’ibitangazamakuru byabibaga urwango byo mu gihe cya Jenoside, ibitangazamakuru byo muri Afurika y’Epfo bifite amateka atandukanye. Mu gihe cya apartheid, bamwe mu banyamakuru n’ibitangazamakuru bifatanyije n’abategetsi bayikoraga, bagafata Nelson Mandela na bagenzi be muri ANC nk’abakora iterabwoba, bakifashisha abahanga bashidikanywaho ngo bagaragaze binyuze “mu bushakashatsi”, uburyo abazungu bari hejuru y’abandi bantu bose, bakayobya Isi ku byaberaga muri Afurika y’Epfo. Ikibabaje, Apartheid yarangiye binyuze mu mategeko muri

ibibi gusa ahubwo kora abana babo cyangwa abuzukuru babo kuko bashobora gusigara bafite ibibazo byubuzima ndetse nuburezi. " ACS ntabwo ipima ubumuga Mu buryo butaziguye Hariho ubundi bushakashatsi buto butanga ubushakashatsi butanga ubushishozi ku bumuga muri Amerika Mugihe ubushakashatsi nkubushakashatsi bwubuzima bw’igihugu bwita ku bushakashatsi bw’ubuzima n’izabukuru, Sisitemu yo kugenzura imyitwarire y’imyitwarire, hamwe n’ubuzima, gusaza, n’umubiri Ibigize (Ubuzima ABC) Ubushakashatsi bukoreshwa muguhitamo ibimenyetso byingenzi byubuzima bijyanye nubumuga mubaturage ba Amerika. Mugihe ibisubizo kuri ibyo bintu bikunze kwitwa "ubumuga", hashobora kuvugwaho impaka - ikoresha wenyine- na porokisi-raporo kugirango isuzume ubushobozi bugaragara bwo gukora imirimo ikora. Ibitabo biriho byagaragaje ibisobanuro birambuye ku baturage ba Amerika ku bijyanye n'ubumuga ukoresheje amakuru aturuka muri ACS. Ibitabo byagaragaje kandi ibibazo bijyanye namakuru yubumuga muri ACS. Ubushakashatsi ku bumuga bukomeje gutera imbere, kandi imiti ishobora kuboneka kubibazo byuburyo bugezweho. Kubera umwihariko, kubyerekeye inkunga na politiki ya federasiyo, abashakashatsi bo mubice bitandukanye (urugero: sociologie, epidemiology, na guverinoma) bakoresha cyane amakuru ya ACS kugirango basobanukirwe neza ubumuga muri Amerika. Abanyamerika bakomoka muri Africa. Ibarura rusange ry’Amerika ryo mu 2000 ryerekanye ko umuryango nyafurika w’Abanyamerika ufite umubare munini w’abafite ubumuga muri Amerika ku kigero cya 20.8 ku ijana, ugereranyije gato ugereranije n’ubumuga rusange bwa 19.4%. Urebye iyo mibare, hashobora kuvugwa ko Abanyamerika bafite ubumuga bo muri Afurika bafite ubushomeri bukabije, ubushomeri, ndetse n’uburezi buke ugereranije n’andi matsinda y’ubumuga. Kurugero, Ubushakashatsi bwakozwe n’Abanyamerika muri 2015 bwerekana ko Abanyamerika b’Abanyafrika bafite ubumuga babaho mu bukene ku kigero cya 1,5 kugeza kuri 2 ugereranije n’andi matsinda y’amoko muri Amerika. Ubutabera mpanabyaha. Ubushakashatsi bwabonetse mu bushakashatsi bw’igihugu bw’urubyiruko bwerekana ko abagabo b’abirabura bafite ubumuga bahura n’ikibazo kinini cyo gutabwa muri yombi bafite imyaka 28, bitandukanye n’abandi bafite igitsina, ubumuga, cyangwa ubwoko bwabo. Ku bijyanye n’abagore b’abanyafrika bongeye kwinjira muri societe nyuma yigihe cyakazi, ingingo ya JHCPCU yerekanye ubumuga, cyane cyane virusi itera SIDA / HCV, nkikintu gikomeye gifitanye isano no kugabanya imikoreshereze itandukanye yubuvuzi nkubundi buryo bwihutirwa. Ihamagarwa ry’uburenganzira bwa muntu n’ivugurura ry’ubutabera mpanabyaha hamwe n’umutwe w’ubuzima bw’abirabura ryashyize ahagaragara mu ruhame uburyo abirabura bafite ubumuga bahura n’ihohoterwa ry’abapolisi. Ingero zavuzwe nk'ubugome bwa polisi, nk'iyicwa rya Marcus-David Peters mu mwaka wa 2018, umwirabura udafite intwaro uhura n'ikibazo cyo mu mutwe, ryashizeho amategeko nk'umushinga w'itegeko ryita ku buzima bwo mu mutwe bwa Virginie ndetse na Serivisi ishinzwe gusobanukirwa abaturage (MARCUS), bizakenera ko ibibazo byububabare bwo mumutwe byitabirwa nabapolisi ninzobere mubuzima bwo mumutwe. Amashusho ya virusi y’iyicwa rya Walter Wallace, umwirabura ufite amateka y’uburwayi bwo mu mutwe wishwe mu gihe cyo guhura n’abapolisi, byafashije mu mutwe wa rubanda ubumuga bw’abafite

Abavoka b’Abanyarwanda bagiye gukomorerwa kongera gukorera muri Kenya. Mu 2021, ni bwo abunganizi mu mategeko bo mu Rwanda n’u Burundi, bari bahagaritswe gukorera muri Kenya, nyuma y’ubugenzuzi bw’Akarere ka Afurika y’Iburasirazuba. Inteko Ishinga Amategeko ya Kenya ishaka kwemeza itegeko rivuguruye, ryemerera aba bavoka bo mu bihugu byombi gukora nk’uko abo muri Kenya bakora, cyangwa abakomoka muri Tanzania na Uganada bari muri iki gihugu. Intego y’iri tegeko riri kuvugururwa, ni uguha uburenganzira busesuye abaturage b’u Rwanda n’u Burundi baba muri Kenya, bafite impamyabushobozi mu bijyanye n’amategeko, kuba bapiganira imyanya mu Rukiko Rukuru rwa Kenya, nk’uko byanditswe na The New Times. Iri tegeko kandi rigamije guha uburenganzira bungana abaturage bo mu bihugu biri mu Muryango wa Afurika y’Iburasirazuba (EAC), nk’uko ku bavoka bo muri Tanzania na Uganda bahari bakora nta nkomyi. Umuryango w’Amategeko muri Afurika y’Iburasirazuba (EALS), wari wamaganye cyane Kenya ku guhagarika abavoka bo mu Rwanda n’u Burundi, kuko amategeko uyu muryango ugenderaho ateganya ko nta zindi mbogamizi zishobora kubuza umuturage w’igihugu kinyamuryango, gukorera ku butaka bw’ikindi mu gihe yujuje ibisabwa birimo n’impamyabushobozi. Umunyeshuri wimenyereza umwuga w’itangazamakuru @LeonidasLucky1

U Bushinwa bwohereje abaganga muri Afurika bo gufasha kurwanya COVID-19. Umubare w’abo baganga wa nyawo nturamenyekana, ariko bahagurutse mu mujyi witwa Tianjin, mu Ntara ya Sichuan berekeza muri Afurika. Minisiteri y’Ububanyi n’Amahanga y’u Bushinwa yavuze ko bahagurutse mu gitondo cyo ku wa kane tariki 16 Mata 2020 berekeza muri ibyo bihugu. Umuvugizi w’iyo Minisiteri Zhao Lijian, yagize ati: "Bazasangira ubunararibonye, batange inama mu bya tekinike mu gukumira icyorezo mu bihugu byombi bya Afurika, Ethiopia na Burkinafaso." Ethiopia na Burkinafaso bibaye ibihugu bitatu nyuma ya Nigeria na yo iherutse kuvuga ko iteganya kuzana abaganga 18 b’Abashinwa muri iki gihugu kugira ngo bafashe kurwanya coronavirus, ariko abaganga baho bavuze ko batishimiye ko Leta iha akazi abaganga b’abanyamahanga kandi hari umubare munini w’abaganga b’imbere mu gihugu bicaye nta kazi bafite bamwe bakaba bamaze n’iminsi bandikira Leta ngo bagire icyo bafasha mu gukorera ubushake muri ibi bihe, ariko Leta ikaba yaranze kubasubiza ahubwo igitsimbaraye ku kuzana abaganga bo mu Bushinwa. Ishyirahamwe ry’ubuvuzi rya Nigeria ryagaragaje impungenge z’uko abaganga b’Abashinwa batazamenyera umuco cyangwa ibibazo byo muri Nigeria. Umunyamakuru wa Kigali Today/KT Radio @ RavyNDIZEYE

Ruhango: Barasabwa kwirinda ibyatuma ubumwe n’ubudaheranwa butagerwaho. Byagarutsweho mu nama ngarukamwaka y’ihuriro ry’ubumwe n’ubudaheranwa bw’Abanyarwanda ihuza abarimo abahoze bayobora, abaturage basanzwe, abafatanyibikorwa b’Akarere ndetse n’abanyamadini, inzego z’umutekano n’abandi. Umuyobozi w’Akarere ka Ruhango, Habarurema Valens, avuga ko uko Igihugu gitera imbere muri byinshi, Abanyaruhango na bo bamaze kumenya neza icyo bashaka bityo buri wese mu cyiciro arimo, akwiye gutanga umusanzu wo kubaka Igihugu no kuba umwe. Agira ati "Turasaba Abayobozi dukorana ko bakwiye guhora bazi neza ko gukorera hamwe bifasha kugera ku ntego biyemeje yo kuzamura umuturage, tugatanga umusanzu ufatika mu kubaka Igihugu cyacu, kuko ubumwe bw’Abanyarwanda ari zo mbaraga nyazo”. Akomeza asaba abaturage kwirinda guha icyuho abagifite imigambi mibi yo gusenya ubumwe n’ubudaheranwa by’Abanyarwanda. Ambasaderi Munyabagisha Valens uri muri iri huriro ry’Akarere ka Ruhango, avuga ko ubumwe ari ryo shingiro rya byose mu mikorere n’imibereho bya muntu kandi ‘Ndi Umunyarwanda’ ikaba intwaro yo kumva ko twese turi bamwe. Yagize ati "Twebwe nk’abagize ihuriro ry’ubumwe n’ubudaheranwa tugomba kugira umusanzu dutanga aho dutuye n’aho dukorera, tuganisha ku kugira imikorere n’imibereho bya muntu byiza, kandi intwaro yacu ikaba Ndi Umunyarwanda, kuko ni ryo zingiro rya byose Igihugu cyacu cyubakiyeho". Umukozi w’umuryango Nyarwanda wita ku Isanamitima (Association Modeste et Innocent AMI), Jean de Dieu uwizeye, watanze ikiganiro ku bumwe n’ubudaheranwa by’Abanyarwanda, avuga ko Umunyarwanda wese agomba kubanza kugira urukundo rw’Igihugu cye no kugikorera agamije kugishakira iterambere rirambye aribyo byatuma tuba ‘Abanyagihugu’ kuruta ‘Abenegihugu’. Agira ati "Ntabwo dukwiye kugira urukundo rw’ubucancuro mu Gihugu cyacu ahubwo dukwiye gukunda Igihugu cyacu, tukagikorera tugamije kukigeza ku iterambere rirambye ni ho tuzaba twubatse ibiramba, ibi rero bizatuma twitwa Abanyagihugu kuruta kwitwa Abenegihugu”. Epiphanie Murorunkwere wari uhagarariye umuryango wita ku isanamitima, ARTC Ruhuka, avuga ko guhagarara imbere y’abantu uvuga amateka yawe wabayemo bisaba umwanya wo kuyiyibutsa, no kwirinda ko hari uwo wakomeretsa kandi bikaguha umwanya wo gukira ibikomere by’uyavuga no gushira ihungabana. Agira ati "Ni byo tugomba kuba umusemburo mwiza w’ubumwe n’ubudaheranwa, ariko tugomba kwisunga gahunda ya Ndi Umunyarwanda ariko biranadusaba gusangiza abandi amateka yacu twabayemo, n’ubwo kuyavuga usanga hari abo bigora, baba bafite ubwoba ko bashobora gukomeretsa abandi ariko binatuma uyavuga akira ibikomere ndetse agakira ihungabana". Abitabiriye ibiganiro kandi bifuje ko amatsinda y’ubumwe n’ubudaheranwa kuva ku mudugudu, Akagari n’Umurenge, akwiye gukora neza bityo intego z’ihuriro zikagerwaho, abaturage bakamenya neza inshingano bafite no gufatanyiriza hamwe mu bikorwa bitandukanye byo kwita ku bafite intege nke, no kubereka ibyo Igihugu kibakeneyeho. Umunyamakuru @ murieph

Leta ya RDC yashimagije indi mitwe yica abaturage bayo ivuma M23 gusa. Patrick Muyaya Minisitiri w’itumanaho n’itangazamkuru akaba n’umuvugizi wa Guverinoma ya Repubulika Iharanira Demokarasi ya Kongo, yabajijwe ibibazo n’itangazamakuru ku birebana n’ikibazo cy’umutekano muke mu burasirazuba bwa DRC by’umwihariko intambara n’umutwe wa M23.Umunyamakuru Mariem Amellar Lalmas ukorera televiziyo y’Abafaransa, France 24, yagiranye ikiganiro na Bwana Muyaya cyabereye kuri telephone mu gitondo cyo kuri uyu wa 8 Werurwe 2023.Muri icyo kiganiro ,umunyamakuru Mariem (...)Patrick Muyaya Minisitiri w’itumanaho n’itangazamkuru akaba n’umuvugizi wa Guverinoma ya Repubulika Iharanira Demokarasi ya Kongo, yabajijwe ibibazo n’itangazamakuru ku birebana n’ikibazo cy’umutekano muke mu burasirazuba bwa DRC by’umwihariko intambara n’umutwe wa M23.Umunyamakuru Mariem Amellar Lalmas ukorera televiziyo y’Abafaransa, France 24, yagiranye ikiganiro na Bwana Muyaya cyabereye kuri telephone mu gitondo cyo kuri uyu wa 8 Werurwe 2023.Muri icyo kiganiro ,umunyamakuru Mariem yabajije Patrick Muyaya “impamvu Guverinoma ya DRC yibanda cyane mu kurwanya umutwe wa M23 wonyine kandi mu burasirazuba bw’iki gihugu, hari indi imitwe myinshi yitwaje intwaro ihungabanya umutekano w’ abaturage.”Mu gusubiza, Patrick Muyaya yavuze ko “M23 ari umutwe w’iterabwoba uri kwigarurira ibice byinshi muri Kivu’y’amajyaruguru, mu gihe iyo mitwe yindi nta kibazo iteje ,ahubwo ko ari amabandi yitwaje intwaro agamije kwibonera indonke gusa.”Umunyamkuru Mariem ,yahise amubaza ikindi kibazo ko” hari ibyegeranyo biheruka gushyirwa hanze, byemeza ko igisirikare cya Leta FARDC gikorana n’iyo mitwe yise amabandi yitajwe intwaro irimo na FDLR , kandi kizi neza ko iyo mitwe ari kimwe mu bihungabanya umutekano mu burasirazuba bwa DRC?Kuri iyi ngingo, Patrick Muyaya yasubije ko “FARDC idakorana n’imitwe yitwaje intwaro, ahubwo ko ari ibihuha byakwirakwijwe n’u Rwanda rusanzwe rutera inkunga umutwe wa M23.”Abakurikiranye iki kiganiro, banyomoje Patrick Muyaya bifashishije ubutumwa bwanditse ,bavuga ko hari ibimenyetso simusiga bigaragaza ko FARDC iri gukorana n’imitwe yitwaje intwaro irimo na FDLR ,mu rugamba ihanganyemo n’umutwe wa M23 .Mu minsi ishize kandi na leta ya RDC yemeje ko igiye gukorana byeruye n’iyi mitwe ndetse FDLR niyo isigara ihanyanyaza iyo FARDC birutse mu ntambara na M23.

Gentil na Adrien basubukuye igitaramo ‘Each One Reach One’ i Kigali. Abahanzi Gentil na Adrien Misigaro bakora umuziki wo mu njyana yo kuramya no guhimbaza Imana muri Canada na Leta Zunze Ubumwe za Amerika bagiye gutaramira i Kigali, aho baje gusubukura igitaramo cyabo cyiswe ‘Each One Reach One’. Iki gitaramo ni kimwe mu bya mbere byari byaraburijwemo muri Werurwe 2020, bisubikwa kubera icyorezo cya COVID-19 cyari cyibasiye Isi nticyasiga n’u Rwanda. Iki gitaramo ‘Each One Reach One’ cyagombaga kubera i Rusororo kuri Intare Arena ku wa 8 Werurwe no mu Karere ka Huye muri Auditorium muri Kaminuza y’u Rwanda, Ishami rya Huye ku wa 15 Werurwe 2020. Gusa ku munsi nyirizina, ahagana ku gicamunsi cyo ku Cyumweru tariki 8 Werurwe 2020, ni bwo Umujyi wa Kigali wasohoye itangazo umenyesha aba bahanzi n’abandi bari bafite ibikorwa bihuza abantu benshi ko bihagaritswe. Ni igihe ibintu byari bikomeye kuko ku wa 6 Werurwe 2020, ni bwo hari hateranye Inama y’Abaminisitiri yayobowe na Perezida Kagame, ari na yo ya mbere yize ku cyorezo cyari kimaze gukangaranya Isi nyuma yo gutangirira i Wuhan mu Bushinwa. Ihagarikwa ry’iki gitaramo cya Gentil na Adrien ryatangiye gututumba ku mugoroba wo ku wa Gatandatu, tariki 7 Werurwe 2020, aho byavugwaga ko aba bahanzi bamenyeshejwe ko kitakibaye. Gentil Misigaro atangaza ko ko iki gitaramo bagiye gukorera mu Rwanda kizarangwa n’amashimwe ku bw’uburinzi bw’Imana muri iki gihe gisharira cya COVID-19 Isi iri kwigobotora nubwo itarabona intsinzi ya burundu kuri iki cyorezo. Bikaba byamaze kwemezwa no gutangazwa ko iki gitaramo cyiswe ‘Each One Reach One’ kigiye gusubukurwa kikaba kizabera mu Mujyi wa Kigali kuri Canal Olympia, tariki 3 Nyakanga 2022. Gentil Misigaro na Adrien Misigaro bazahurira n’abahanzi batandukanye muri iki giraramo ndetse bakaba bijeje abakunzi babo ko bazabasha kwegerana n’Imana binyuze mu ndirimbo. Mu bagitumiwemo harimo Umunyamerika witwa David Salonen, umwe mu bahanga cyane mu gutunganya amajwi ‘Sound’ mu bitaramo bigari ndetse n’Umuvugabutumwa akaba n’Umuyobozi w’Itorero BelPres ryo mu Mujyi wa Seattle muri Washington, Dr. Scott Dudley. Ibi bitaramo byateguwe n’aba bahanzi mu rwego rwo kuzenguruka hirya no hino ku Isi bafasha byibuza umuntu umwe wabaswe n’ibiyobyabwenge kubivamo.

Umukandara. Umukandara ni umwenda umuntu yambara kugirango ufate ipantaro cyangwa ijipo itamanuka.ariko hakaba hari numukandara wo mumodoka uyu mukandara wo mumodoka umuntu iyo agiye kurugendo ari mumodoka arawambara uvuye mukwaha ukagera kurutugu ariko uyu mukandara ufashe kumodoka AKAMARO K'UMUKANDARA WO MUMODOKA. uyu mukandara wo mumodoka wifashishwa kugirango urinde umugenzi ndetse numushoferi kuba yahura n'impanuka igihe imodoka iri kwihuta ndetse nigihe imodoka igeze ahantu hahanamye uyu mukandara akamaro kawo kagereranwa nakamaro kingofero umuntu yambara iyo ari kuri moto kubwizo mpamvu police y'u RWANDA ishishikariza abantu kwambara uyu mukandara igihe cyose bari murugendo rw'imodoka IBIHANO BIHABWA ABATUBAHIRIZA AYA MABWIRIZA. Abagenzi ndetse n'abashoferi batubahiriza aya mabwiriza yo kwambara umukandara n'ingofero igihe bari kurugendo,iyo bafashwe bacibwa amande ndetse bagahabwa n'igifungo igihe bibaye ngombwa

Umujyi wa Rwamagana watangiye ubufatanye n’uwa Shangsha mu Bushinwa. Umujyi wa Rwamagana wo mu Ntara y’Iburasirazuba watangiye ubufatanye bwihariye n’Umujyi wa Shangsha ufatwa nk’Umurwa Mukuru w’Intara ya Hunan mu Bushinwa.  Ubwo bufatanye bwashyizwe ahagaragara ku wa Gatandatu taliki ya 1 Nyakanga 2023 ubwo Ambasade y’u Rwanda mu Bushinwa n’Ubuyobozi bw’uwo Mujyi byashyiraga umukono ku masezerano abushimangira.  Ayo masezerano y’ubutwererane bwihariye butangijwe hagati y’imijyi yombi, agamije kongera ubufatanye bwibanda ku nzego zirimo iterambere ry’inganda, ishoramari, ubucuruzi, ubukerarugendo, uburezi, ubuhinzi, ubumenyi n’ikoranabuhanga.  Umujyi wa Shangsha ni Umurwa Mukuru w’Intara ya Hunan ukaba ari na wo munini muri iyo Ntara. Uza ku mwanya wa 17 mu mijyi ituwe cyane y’u Bushinwa aho ubwawo ufite abaturage barenga miliyoni 10.  Mu mwaka wa 2012, uyu mujyi washyizwe ku mwanya wa 13 mu mijyi minini ifite umuvuduko wihuta mu iterambere, ukaba waranamamaye mu birebana n’uburyo bugezweho bwo gutwara abantu n’ibintu.  Uyu mujyi ufatwa nk’uw’amateka kuko wabayeho mu binyejana bya kera, ndetse ukaba unabumbatiye byinshi mu bigize umuco w’u Bushinwa. Ubufatanye na Rwamagana bwatangijwe mu gihe abohereza ibicuruzwa mu mahanga bahagarariye u Rwanda mu Imurikagurisha rya Gatatu rihuza Afurika n’u Bushinwa (CAETE) ryaberaga i Changsha, guhera taliki ya 29 Kamena kugeza kuri iki Cyumweru taliki ya 2 Nyakanga.  Abo bacuruzi babonye amahirwe yo kumurika ibicuruzwa bigezweho kandi by’umwihariko w’u Rwanda byakozwe muri gahunda ya “Made In Rwanda”. Mu gitondo cyo ku wa Gatandatu, habaye birori byo ku muhanda (road show) byahuje abacuruzi bahagarariye urwego rw’abikorera bo mu Mujyi wa Changsha n’’indi mijyi byegeranye, basobanurirwa amahirwe y’ishoramari n’ubukerarugendo ari mu Rwanda.  Ibyo birori byakomereje no mu yindi mijyi y’ingenzi ari yo Shanghai na Beijing. U Bushinwa buza mu bihugu by’imbere bishora amafaranga atubutse mu bihugu by’amahanga birimo n’u Rwanda. Mu mwaka ushize wa 2022, u Bushinwa bwaje imbere y’ibihugu byashoye imari nyinshi mu Rwanda aho bwashoye amadolari y’Amerika arenga miliyoni 182.4, hakurikiraho u Buhinde bwashoye miliyoni 151 z’amadolari n’u Budage bwashoye miliyoni 131.2 z’amadolari. Muri iryo murikagurisha ryabaye muri iki cyumweru, Ambasade y’u Rwanda ifatanyije n’Urwego rw’u Rwanda rw’Iterambere (RDB) bashyize imbaraga nyinshi mu biganiro bihuza abashoramari bo mu Rwanda n’abo mu Bushinwa.

Uwamwezi Nadege. Uwamwezi Nadege (yavutse 1993), ni umukinnyi wa filimi mu Rwanda . Umwe mu bakinnyi ba filime bazwi cyane muri filimi zo kuri televiziyo mu Rwanda, Nadege azwi cyane ku mazina nka Nana cyangwa Catherine mu biganiro bya televiziyo, nka "City Maid" . Usibye gukina, ni n'umuririmbyi n'umunyamideri . Ubuzima bwite. Uwamwezi Nadege Yavutse mu 1993 mu Rwanda. Yafunguye butike yitwa 'Nana Fashion Shop' ifite izina rye. Afite umwana umwe w'umuhungu umwe kuva yashyingirwa bwa mbere, witwa Ganza Benny Lucky. Nk’uko ibihuha bivugwa, ngo yaba akundana n'umuririmbyi Kizito Mihigo . Ariko nyuma yaje kubihakana, avuga ko ari inshuti gusa. Icyakora, vuba aha byavuzwe ko bategura ubukwe. Icyakora, yongeye guhakana ibyo aregwa. Uwamwezi Nadege nibwo muri 2021, ahari mu kwezi ku gushyingo, aha nibwo Nana yafashe indege yerekeza mu Bubiligi ku mugabane w'iburayi, aho niho ndetse aho umugabo bashakanye aba ndetse atuye ndetse anakorera . Mu kiganiro yagiranye n'itangazamakuru nuko Nana yavuze ko ibintu ahanini urebye byamugoye kumva ageze i Burayi ari byinshi bitandukanye ariko cyane cyane n' ibiryo, ikirere no kuba nta bantu baziranye, ibaze nawe se nkubu uyu muturanyi waha dutuye ntabwo rwose yagusuhuza, ariko iwacu mu Rwanda umuturanyi aba ari nk’umuvandimwe wawe agutira ikintu na we akagutiza ikindi ariko hano rwose umuntu aranapfa ukigira ku kazi ke ahubwo agahamagara polisi ngo ko murimo kugufungira umuhanda wabo . Mu kwiga. Uwamwezi Nadege yize amashuri yisumbuye muri APAKAPE, aho yize ibijyanye na Computer Science and Management, aho yabonye impamwabumenyi ya A2, aho mbere yo kwinjira muri Filime muri 2013 . Umwuga. Mbere yo gukina, Nadege yari umuririmbyi waririmbye ku izina rya 'Queen Nadege'. Yari mu itsinda ryitwa 'The Queens' aho baririmbaga 'Ryajambo' mu 2009. Yinjiye muri Kwetu Film Institute yiga ikinamico. Nyuma, yamenyekanye gukina na Kennedy Mazimpaka, amaze kubona ubuhanga bwe bwo gukina i Kwetu. Mazimpaka yamuhaye uruhare ruto muri filime "Rwasibo", yaje kuba umukinnyi wa mbere wa sinema. Mu mwaka wa 2016, yakinnye muri filimi ica kuri televiziyo "Mutoni" nk'uruhare rwo kuyobora. Nyuma, yakinnye muri firime nyinshi zizwi cyane na zirimo, "Catherine" na "Nkubito ya Nyamunsi" . Muri 2016, yakinnye muri "City Maid" . filimi imaze kumenyekana cyane m'ubantu kandi yakundaga kwitwa Nana.

Huye: Urukiko rwemeje ko ruzaburanisha abakekwaho ubwicanyi muri 2027. Urukiko rwisumbuye rwa Huye rwafashe icyemezo cyo kuzaburanisha mu mizi muri 2027,abagabo batanu b’i Nyanza bakekwaho kwica Loic w’imyaka 12.Ubu bakatiwe gufungwa iminsi 30 by’agateganyo nayo yararangiye.Mu mwaka ushize wa 2023 nibwo abantu batanu barimo Ngamije Joseph, Ngiruwonsanga Jean Baptiste alias Rukara, Ngarambe Charles alias Rasta, Nikuze François na Rwasa Ignace bakatiwe gufungwa by’agateganyo iminsi mirongo itatu bakekwaho kwica umwana w’imyaka 12 y’amavuko witwa Kalinda Loîc Ntwari William.Inyito y’ibyaha baregwa ni icyaha cyo kurema umutwe w’abagizi ba nabi no kuwujyamo naho Ngiruwonsanga Jean Baptiste alias Rukara akiharira icyaha cy’ubwicanyi buturutse ku bushake naho Ngamije Joseph, Ngarambe Charles alias Rasta, Nikuze François na Ignace Rwasa bo bagahurira ku cyaha cy’ubufatanyacyaha mu bwicanyi buturutse ku bushake.Uhereye igihe bafungiwe mu Igororero rya Huye igihe cy’iminsi 30 y’agateganyo bakatiwe cyararangiye.Amakuru dukesha UMUSEKE avuga ko bazaburana hashize imyaka irenga itatu bafunzwe aho bazaburana mu mizi mu mwaka wa 2027.Imiryango yabo ibivugaho iki?Ikinyamakuru UMUSEKE kiravuga ko cyavuganye na Rtd Captain Aimable Twirungiyumukiza akaba se wa nyakwigendera Ntawari Loîc,wavuze ko kuri we ibiri gukorwa bimunyuze kuko biri mu nshingano z’ubutabera kandi ntiyakwivanga mu nshingano z’urwego.Yagize ati“Ni leta yacu twemera ibyo ikora.”Ku ruhande rw’umuryango w’abafite ababo bafunzwe bakekwaho kwica umwana w’imyaka 12 umwe mu bagore b’abafunzwe yabwiye UMUSEKE ko kuri we ubutabera bari guhabwa buri gucumbagira.Yagize ati“Ubutabera buri gucumbagira ntawabishidikanyaho turabizi kuko niba abacu bazaburana mu mizi mu mwaka wa 2027 icyo cyemezo si cyo, bityo ubutabera ntibwaba buboneye.”Ntabwo umuvugizi w’Inkiko mu Rwanda, Harrison Mutabazi aragira icyo atangaza kuri iki cyemezo.Umunyamategeko umwe yavuze ko bariya bagabo bafite amahirwe yo kwandikira Perezida w’urukiko basaba ko urubanza rwaburanishwa mbere,gusa Perezida w’urukiko ashobora kubyigaho ntagire icyo ahindura kimwe n’uko yagihindura abishatse.Aba bazaburana mu mizi nyuma y’imyaka irenga itatu bafunzwe bikekwa ko bishe umwana w’imyaka 12 y’amavuko wigaga mu mwaka wa gatandatu w’amashuri abanza.Nyakwigendera yari atuye mu mudugudu wa Gakenyenyeri A mu kagari ka Nyanza mu murenge wa Busasamana mu karere ka Nyanza aho yasanzwe mu mugozi w’umufuka(icyangwe) yapfuye.Amakuru avuga ko bacuze umugambi wo kumwica bakoreye inama Kwa Ngarambe Charles alias Rasta ikayoborwa na Ngamije Joseph ari nawe wari wahuje bariya bose.Ngo bashaka kwica uriya mwana ngo babaze se umubyara Rtd Captain Aimable Twirungiyumukiza kuko ngo bari bafitanye amakimbirane na Ngamije ashingiye ku kwimana inzira.Ubushinjacyaha bubarega bwavugaga ko hari umutangabuhamya wanabumvise bacura uwo mugambi wo kwica uriya mwana aho ngo baje no kubikora umwana akicwa na Ngiruwonsanga Jean Baptiste alias Rukara akoresheje isashi maze umwana bagahita bamumanika bakoresheje icyangwe kugira ngo abamubona bagire ngo yiyahuye.Abaregwa bose bahakana ibyo baregwa ko nta nama bakoze kandi bari banabanye neza n’umuturanyi wabo Rtd Captain Aimable Twirungiyumukiza.Bavuga ko umutangabuhamya ubashinja ari umurwayi wo mu mutwe ubwabyo no kuba harabaye inama umwana akicwa maze akabivuga hashize amezi arenga abiri umwana yarashyinguwe nabyo ubwabyo byerekana ko uriya mutangabuhamya arwaye indwara yo mu mutwe.

Perezida Kagame yagiriye uruzinduko rw’akazi mu gihugu cya Misiri. Kuri uyu wa Gatanu, Perezida Paul Kagame yageze i Cairo mu Misiri mu ruzinduko rw’akazi.Muri uru ruzinduko, Perezida Kagame azagirana ibiganiro byihariye na mugenzi we w’iki gihugu, Abdel Fattah Al-Sisi.U Rwanda na Misiri bifitanye amaezerano atandukanye mu nzego zirimo tekiniki, iterambere ry’inganda n’ubucuruzi, ubuhinzi, uburezi, urubyiruko n’ubuzima n’izindi.Ibihugu byombi bisangiye uruzi rwa Nili bivugwa ko ikomoka mu Rwanda.Mu 2017, Perezida wa Misiri Abdel Fatah Al Sissi yaje mu (...)Kuri uyu wa Gatanu, Perezida Paul Kagame yageze i Cairo mu Misiri mu ruzinduko rw’akazi.Muri uru ruzinduko, Perezida Kagame azagirana ibiganiro byihariye na mugenzi we w’iki gihugu, Abdel Fattah Al-Sisi.U Rwanda na Misiri bifitanye amaezerano atandukanye mu nzego zirimo tekiniki, iterambere ry’inganda n’ubucuruzi, ubuhinzi, uburezi, urubyiruko n’ubuzima n’izindi.Ibihugu byombi bisangiye uruzi rwa Nili bivugwa ko ikomoka mu Rwanda.Mu 2017, Perezida wa Misiri Abdel Fatah Al Sissi yaje mu Rwanda mu ruzinduko rwari rugamije gutsura umubano w’ibihugu byombi.Urwo ruzinduko perezida wa Misiri Abdel Fatah Al Sissi yaruhereye muri Tanzania.Akimara kugera ku kibuga mpuzamahanga cy’indege cya Kigali yakiriwe na mugenzi we w’u Rwanda Paul Kagame.Nyuma yaho abakuru b’ibihugu byombi bakiriwe n’akarasisi k’ingabo zabugenewe mu kwakira abanyacyubahiro.U Rwanda na Misiri kandi bifitanye umubano urenze uwa politik, ibihugu byombi bisangiye kuba mu isoko rusange rihuza ibihugu byo mu Burasirazuba no mu majyepfo ya Afurika (COMESA), iryo soko ryemerera ibihugu birigize kohererezanya ibicuruzwa nta misoro.Leta y’u Rwanda muri 2015 yagaragaje ko isarura miliyari 22 Frw mu byoherezwa mu Misiri, icyo gihugu na cyo kigakura miliyari 46 Frw mu byo cyohereza mu Rwanda.Icyakora ibihugu byombi uwo mwaka byemeje ko ibyoherezwa ku mpande zombi bidahagije bikwiye kongerwa.

kuri mudasobwa, hakaba izisomerwa kuri murandasi (yaba iyo muri mudasobwaa cyangwa iyo muri telefoni). Umushinga Iriza ushobora kuba igisubizo ku cyuho kiriho cyo kubona amagambo akwiye mu Kinyarwanda. Ni umushinga kandi ushobora gufasha abakoresharurimi bose nta guheza ( cyane abafite ubumuga butandukanye). Icyifuzo kuri uyu mushinga: Hakenewe ubufatanye bw'inzego zmyuranye kugira ngo uyu mushinga ushobore kubyazwa umusaruro. Ni umushinga ugeze mu gihe cy'isarura, ariko ukeneye andi maboko ajyanye n'ubushobozi bw'amafaranga n'imbaraga nshya z'abawukoraho umunsi ku munsi kugira ngo ukomeze kubaho no gucukumbura ibijyanye n'ururimi rw'Ikinyarwanda mu buryo burambye. Ni umushinga ushobora kwifashishwa n'abahanga mu byikoranabuhanga mu rwego rwo kwifashisha ubwenge bukorano n'isesengurarurimi rwifashisha mudasobwa. Indangasoko Adams, M., Cox, B. E., & Teusink, M. H. (1950s). Kinyarwanda-English. Rwanda: https://www.rcsdkl2.org/cms/lib/NY0100l l56/Centricity/Domain/4194/english-kinyarwanda­dictionary. pdf. Atkins, B. T., & Rundell, M. (2008). The Oxford Guide to Practical Lexicography. Oxford: Oxford University Press. Bartholomew, D. A., & Schoenhals, L. C. (2019). Bilingual Dictionaries for Indigenous Languages. Mexico: Instituto Linguistico de Verano. Bizimaana, S. (1991). Imiteerere y'Ikinyarwaanda, Igitabo II: Ubumenyajaambo, iyiganyito n'ikoranyamagaambo. Butare: IRST. Brezina, V. (2018). Statistics in Corpus Linguistics: A Practical Guide. Cambridge: Cambridge University Press. Brook, H. (2002, January 24). Feeling their way to the first 5,000. Retrieved from The Guardian: https://www.theguardian.com/education/2002/jan/24/tefl6 Coward, D. F., & Grimes, C. E. (2000). Making Dictionary: A guide to lexicography and the Multi-Dictionary Formatter. Waxhaw, North Carolina: SIL International. Eckart, T., Bosch, S., Quasthoff, U., Komer, E., Goldhahn, D., & Kaleschke, S. (2020). Usability and Accessibility of Bantu Language Dictionaries in the Digital Age: Mobile Access in an Open Environment. Proceedings of the First workshop on Resources for African Indigenous Languages (RAIL) 11-16 May (pp. 9-14). Marseille: European Language Resources Association (ELRA). Retrieved from https://aclanthology.org/2020.rail-l .2.pdf. Flood, A. (2012, 11 7). Macmillan Dictionary to go digital after publisher announces final print editions. Retrieved from McMillan: https://www.theguardian.com/books/20 l 2/nov/07 /macmillan-dictionary­digital-final-print. Granger, S., & Paquot, M. (2012). Electronic Lexicography. Oxford: Oxford University Press. Halliday, M.A., Teubert, W., Yallop, C., & Cermakova, A. (2004). Lexicology and Corpus Linguistics. London: Continuum. Hurel, E. (1911). Manuel de langue Kinyarwanda compenant la grammaire et un chox de contes et de proverbes. Issavi: Peres Blancs. Joffe, D., Schryver, G.-M. d., & Prinsloo, D. (2003). Computational features of the dictionary application "TshwaneLex". Southern African Linguistics and Applied Language Studies, 4(2 l ), 239-250. Kigali Today. (2013, February 22). Nyuma y 'Igiswayire, Ikinyarwanda na cyo cyageze mu Nkoranya ya KAMUSI GOLD. Retrieved from Kigali Today: https://www.kigalitoday.com/umuco/ikinyarwanda/article/nyuma-y-igiswayire-ikinyarwanda-na-cyo­cyageze-mu-nkoranya-ya-kamusi-gold. Kuebler, S., & Zinsmeister, H. (2015). Corpus Linguistics and Linguistically Annotated Corpora. London: Bloomsbury Publishing Plc. Mohamad, M. (2017). The Advantages and Disadvantages of E-Dictionaries to Enhance Vocabulary. Retrieved from IAFOR Research Archive: https://papers.iafor.org/wp­content/uploads/papers/aceid201 7/ACEID2017 34 731.pdf. Nielsen, S. (2013). The Future of Dictionaries, Dictionaries of the Future. (H. Jackson, Ed.) The Bloomsbury Companion to Lexicography, 355-372. Retrieved February 20, 2022, from http://dx.doi.org/l 0.5040/978147254 l 87 l .ch-0 18. Nikuze, E. (2021). Ikoranyamagambo no gukungahaza Ikinyarwanda. Umurage 1, 1(1), 38-51. Ntakirutimana, E. (2012, Juin). La langue nationale du Rwanda : plus d'un siecle en marche arriere. Retrieved from Observatoire demographique et statistique de l'espace francophone: https://www.odsef.fss.ulaval.ca/sites/odsef.fss.ulaval.ca/files/uploads/odsef_nr_ntakirutimana_web.pd f. RBA. (2015, October 15). Bwa mbere mu Rwanda hamuritswe inkoranyamagambo y' i Kinyarwanda n'ikiswayire. Retrieved from Rwanda Broadcasting Agency: https://www.rba.co.rw/post.php?url_title=bwa-mbere-mu-rwanda-hamuritswe. Rundell, M. (2012). The future of dictionaries? Too soon to tell. Retrieved from MacMillan: https ://www .macmillandi ctionaryb log. com/the- future-of-dictionaries-too-soon-to-tell. Saymour, R. (2010). Kinyarwanda - English dictionary. Retrieved from Kinyarwanda.net: http ://kinyarwanda.net/page. php ?name=about Shaba, E. B. (2010, October 4). Kinyarwanda n' Icyongereza yageze ahagaragara. Retrieved

TUNOZE IKINYARWANDA INGOBYI Y'UMUCO Mfashe uyu mwanya mfite iyi ntero Yo kubasangiza ku isoko Ngo maze twibuke umuco wacu Tuvuga neza ururimi rwacu. 05. Ngobyi iduhetse twe Abanyarwanda. Cyo reka nanzike nshize amanga Bityo turebe mu Kinyarwanda Ngobyi iduhekeye umuco wacu Nicyo gihango cy' Abanyarwanda 10. Horana iterambere rirambye. Ikinyarwanda cy' Abanyarwanda Niwo musingi w'Abanyarwanda Rurimi rwacu ngobyi iduhetse Tuvuge neza icyo Kinyarwanda 15. Kuko ejo heza nitwe hareba. Ndashima uwo nkesha iyi nganzo Ndashima kandi urwatubyaye N dashima ndetse n'abaruhetse Inteko y'Umuco iwuha kwanda 95. Nyagasani aganze mu Banyarwanda. Yari umusizi usiga ashize amanga: UWINEZA Naome Rubyiruko twebwe tw' ejo heza Umuco utoye ico ntibisanzwe Ikinyarwanda cyo kiracitse Kubwo gutora imvugo zipfuye 20. Mureke twigarure dutoze Abato b'ejo umuco udacika. Ubu abakecuru n'abasaza Ntibakironka izo mvugo z'ubu Umuco wacu dore uracitse 25. Kubwo abatoya batagikenga. Dore mukunda indimi z'ahandi Mukazivanga n'Ikinyarwanda Mukakizambya muvuga nabi, Nazo ni ngombwa ko zikoreshwa 25. Ariko ntuce umuco wasanze Ngo ugume ahandi iyo kure cyane. Ariko noneho ntiburira Mureke twicare mu gacaca Dukore inama y'umuco wacu 35. Imvugo yacu mu Kinyarwanda Ihore iteka ihamya igihango. Ikinyarwanda ngobyi iduhetse Niyo kavukire n'amasoko Niyo gakondo y'Abanyarwanda 40. Kura usagambe ngobyi iduhetse Ogera iwacu no mu mahanga. U gukuyakuya umuco wacu Ikinyarwanda ururimi rwacu Imvugo ipfuye ntituyishaka, 45. Kuko iturandurira gakondo Abato babyirukana itoto Bagakoresha iyo mvugo ipfuye. Reka tuyamagane mu rwacu Itaturandurira gakondo 50. Umuzi wacu bakawumunga Ejo ugasanga umuco uracitse Kubwo kutwicira Ikinyarwanda. Imvugo ikwiye mu banyarwanda Niwo musango w'ubumwe bwacu 55. Uko duhuye twe Abanyarwanda T ugasuhuzanya nk'ibisanzwe Biduha ituze mu banyarwanda. Imbyino zacu zo ntizicike Ugutabarana kuturange Ni wo musingi w'Abanyarwanda. Inka z'inyambo dufite iwacu Ndetse inzu ndangamurage zacu Zijya zitera abanyamahanga Kugana iwacu barora ibyiza 65. By'umuco wacu ngobyi iduhetse. Mu Kinyarwanda kinoze neza Dufite inyajwi mu Kinyarwanda Hakaba ingombajwi dukoresha Ndetse ibihekane turabizi, 70. Harimo kandi uturemajambo Nyuma hakaza ubuvanganzo Muri rubanda ndetse nyabami, Niho dusanga ibisigo byinshi Imigani kandi ndetse amahigi. 75. Tugira n'inshoberamahanga Hakaba ikeshamvugo iduhetse Amasaku nyejuru ndetse nyesi Ikidutera kuvuga nabi Ikinyarwanda ngobyi iduhetse 80. Kiratumungira iki tureba? Mureke twandike uko bikwiye Gusoma kandi kuvuga neza Amazina kandi interuro zacu Bato bahire dufate umwanya 85. Wo kuba intwari ku muco wacu. Cyo reka nanzure iyi naseye Amasegonda arashira ndeba N darora isaha isiga abagenda Tuvuge neza icyo Kinyarwanda 90. Umuco wacu ngobyi iduhetse.

Imikurire y' umwana mu Rwanda. Mu Rwanda ibipimo by' imikurire y' abana bato bigaragaza ko hari impinduka ikomeye yabaye mu mikurire hashingiwe k' ubushakashatsi bwakozwe k' ubuzima n' imibereho by' abaturage mu mwaka 2020. IBIPIMO BY' IMIKURIRE Y' ABANA BATO. Kugeza ubu mu Rwanda 13% y' abana bavuka bafite ibiro bike biri munsi ya 2.5, 33% by' abana bari munsi y' imyaka itanu bafite ikibazo cyo kugwingira, 93% by' abana bari hagati y' amezi 6 na 23 nibo bahabwa inkingo zose zagenwe. IGWINGIRA. Igwingira ni ikibazo gihangayikishije igihugu n' isi muri rusange,Mu Rwanda igwingira ryigaragaza muburyo 3 aribwo kugwingira mu mikurire, mu mitekerereze no mu mbamutima. URwanda rwafashe ingamba zinyuranye mu kurwanya no kurandura igwingira mu bana bato, gahunda z' amarerero y' abana bato ,gahunda mbonezamikurire y' abana bato na gutanga inyongeramirire.

Gasabo: Inka eshatu zatemwe kuburyo bukabije, 2 barafunze. Abantu bataramenyekana bateye ingo ebyiri batema inka ku buryo bukomeye, harimo iyo bakomerekeje ku icebe.Kugeza ubu abo bagizi ba ntabi ntibaramenyeka ndetse n’impamvu yatumye babikora ntayo nizwi. Ibi byabereye mu mudugudu wa Nyamise mu kagali ka Kabaliza mu murenge wa Rutunga mu karere ka Gasabo. Inkuru ya Umuseke.rw, ivuga ko Inka y’uwitwa Fulgence Sengabo bayitemye ku icebe bajya no mu rugo rwa Emmanuel Rukundo naho bahakomeretsa inka ebyiri bazitemye mu mbavu bakoresheje ikintu (...)Abantu bataramenyekana bateye ingo ebyiri batema inka ku buryo bukomeye, harimo iyo bakomerekeje ku icebe.Kugeza ubu abo bagizi ba ntabi ntibaramenyeka ndetse n’impamvu yatumye babikora ntayo nizwi.Ibi byabereye mu mudugudu wa Nyamise mu kagali ka Kabaliza mu murenge wa Rutunga mu karere ka Gasabo. Inkuru ya Umuseke.rw, ivuga ko Inka y’uwitwa Fulgence Sengabo bayitemye ku icebe bajya no mu rugo rwa Emmanuel Rukundo naho bahakomeretsa inka ebyiri bazitemye mu mbavu bakoresheje ikintu gityaye cyane.Inka ya Rukundo, yakomerekejwe ihaka amezi atatu.Uyu Emmanuel avuga ko yavuye ku kazi ke k’izamu mu gitondo agasanga inka ze ebyiri bazitemye nk’uko abivuga. Yavuze ko nta muntu azi bafitanye ikibazo byagera aho amutemera inka aka kageni, harimo n’imwe ihaka amezi atanu bakomerekeje munsi y’inda y’amaganga.Abasore babiri bafungiye kuri station ya Police ya Rutunga bakekwaho gutema inka za Emmanuel Rukundo.Iyi nka yakomerekejwe mu rubavu.Ngo iperereza ryakozwe maze hafatwa abagera kuri babiri bamutemeye inka.Clarisse Uwanyirigira Umunyamabanga nshingwabikorwa w’Umurenge wa Rutunga yabwiye Umuseke ko usibye izi nka za Rukundo batemye n’inka ya Fulgence yo bayikomerekeje bikomeye ku icebe.Inka ya Fulgence ngo bahise bayivura bayidoze.

Amerika yakiriye neza amasezerano yo muri Kongo. Leta zunze ubumwe z’Amerika yakiriye neza isinywa ry’amasezeano yo muri Repubulika Iharanira Demokarasi ya Kongo. Amasezerano yasinywe ku italiki 31 y’ukwezi kwa 12 yumvikanyweho na guverinema ya Kongo n’abayobozi b’amashyaka atavuga rumwe n’ubutegetsi.Mu gushaka uburyo bw’amahoro, amatora yaba muri demokarasi mu 2017, aya masezerano aragaragaza akamaro n’intambwe Repubulika Iharanira Demokarasi ya Kongo ndetse n’akarere kose biteye mu mateka.Itangazo rya deparitema ya leta y’Amerika rigira (...)Leta zunze ubumwe z’Amerika yakiriye neza isinywa ry’amasezeano yo muri Repubulika Iharanira Demokarasi ya Kongo. Amasezerano yasinywe ku italiki 31 y’ukwezi kwa 12 yumvikanyweho na guverinema ya Kongo n’abayobozi b’amashyaka atavuga rumwe n’ubutegetsi.Mu gushaka uburyo bw’amahoro, amatora yaba muri demokarasi mu 2017, aya masezerano aragaragaza akamaro n’intambwe Repubulika Iharanira Demokarasi ya Kongo ndetse n’akarere kose biteye mu mateka.Itangazo rya deparitema ya leta y’Amerika rigira riti: Dushyigikiye ugushaka kwa Perezida Kabila n’abayobozi batavuga rumwe n’ubutegetsi, ko kwumvikana ku bibazo by’ingenzi bigomba kubonerwa umuti, hategurwa uburyo igihugu cyazahererekanya ubutegetsi ku ncuro ya mbere, binyuze muri demokarasi.Iryo tangazo rikomeza rigira riti: Dushyigikiye kandi, uruhare inama y’ubuyobozi bwa Kiliziya Gatorika yagize nk’umuhuza muri ayo masezerano. Risoza rigira riti, turashishikariza guverinema ya Kongo n’abayobozi batavuga rumwe n’ubutegetsi gukomeza ubufatanye hagati yabo mu gihe bazaba bashyira ayo masezerano mu bikorwa.

Abashinwa batatu bari bamaze amezi atandatu mu isanzure basubiye i Beijing. Aba bagabo bakiriwe i Beijing ku wa Kabiri tariki 30 Mata mu 2024. Bururukiye mu gace ka Inner Mongolia. Guverinoma y’u Bushinwa yatangaje ko nyuma yo kumara iminsi 187 mu isanzure, bagarutse ubuzima bwabo bwifashe neza, ndetse ishimangira ko Ubutumwa bwa Shenzhou-17 bagiyemo bwagenze neza. Mu butumwa bw’aba bagabo bakoze ubushakashatsi butandukanye mu bijyanye n’imibereho yo mu isanzure, ndetse bohereza ku Isi zimwe mu mpagararizi z’ibyo basanzeyo, kugira ngo bizifashishwe mu bushakashatsi buzakomereza ku Isi. Bakoze kandi imirimo yo gusana ikigo cy’ikoranabuhanga u Bushinwa bufite mu isanzure kizwi nka Tiangong, cyari cyangijwe na bimwe mu byuma bisigwa n’abantu bajya mu isanzure cyangwa utubuye duto tubarizwa muri iki gice. Tang Hongbo, Tang Shengjie na mugenzi wabo, Jiang Xinlin babisikanye n’abandi Bashinwa batatu nabo berekeje mu isanzure mu butumwa bwiswe Shenzhou-18. Nabo bazamarayo amezi atandatu. Biteganyijwe ko aba bahanga mu by’isanzure bagiye kumara igihe mu kato, bakorerwa ibizamini by’ubuzima, nyuma yaho bakazahura n’itangazamakuru i Beijing. Tang Hongbo, Tang Shengjie na mugenzi wabo, Jiang Xinlin, bari bamaze amezi atandatu mu isanzure basubiye i Beijing

IBYIRINGIRO. Bibiliya ivuga ko abantu bafite “umwuka w’Imana” cyangwa bakora ibyo Imana ishaka, babona ibintu nk’uko ibibona kandi bagakurikiza amahame yayo (Yuda 18, 19). Abantu batifuza kuyoborwa n’Imana bo bagendera ku bitekerezo byabo.Abefeso 5:1. IBYIRINGIRO IHAME RYA BIBILIYA: “Nucika intege ku munsi w’amakuba, imbaraga zawe zizaba nke.”Imigani 24:10. ICYO BISOBANURA: Iyo ducitse intege ntitubona imbaraga zo guhangana n’ibibazo duhura na byo. Ariko ibyiringiro bituma tugira ubutwari, maze tugakomeza guhangana n’ibibazo. Ibyo byiringiro bishobora gutuma dusobanukirwa ko ibibazo duhanganye na byo bizageraho bigashira kandi ibyo bituma umuntu atiheba. ICYO WAKORA: Jya utekereza ku bintu byiza uzabona. Niba hari intego wifuza kugeraho, jya ugira icyo ukora kugira ngo uyigereho, aho guhangayikishwa n’ibintu bishobora kukubuza kuyigeraho cyangwa ngo utegereze ko ibintu byose bibanza kuba byiza. Jya uzirikana ko “ibihe n’ibigwirira abantu” bishobora kukugeraho (Umubwiriza 9:11). Icyakora akenshi ibintu birahinduka bikaba byiza mu buryo utari witeze. Ni yo mpamvu Bibiliya yatanze urugero rw’umuhinzi igira iti: “Mu gitondo ujye ubiba imbuto yawe kandi kugeza nimugoroba ntugatume ukuboko kwawe kuruhuka, kuko utazi aho bizagenda neza, niba ari aha cyangwa hariya, cyangwa niba byombi bizahwanya kuba byiza.”Umubwiriza 11:6. IBISUBIZO BY’IBIBAZO ABANTU BAKUNZE KWIBAZA IHAME RYA BIBILIYA: “Umpe gusobanukirwa . . . Ijambo ryawe ni ukuri.”Zaburi 119:144, 160. ICYO BISOBANURA: Bibiliya isubiza ibibazo abantu bibaza. Urugero: Dukomoka he? Kuki turi ku isi? Iyo umuntu apfuye bigenda bite? Ese ubuzima ni ubu gusa? Hari abantu benshi bize Bibiliya bamenya ibisubizo by’ibyo bibazo maze bagira ubuzima bwiza. ICYO WAKORA: Fata akanya usuzume icyo Bibiliya yigisha. Saba Abahamya ba Yehova bagufashe kwiga Bibiliya. Jya ku rubuga rwacu rwa jw.org, cyangwa uge mu materaniro yacu. Abantu bose bashobora kuyajyamo kandi kwinjira ni ubuntu. ANDI MAHAME YA BIBILIYA YAGUFASHA Reba ku rubuga rwa jw.org videwo ivuga ngo: “Kuki ukwiriye kwiga Bibiliya?” Iboneka mu ndimi zisaga 880 JYA WUMVA KO UKENEYE KUMENYA IMANA. “Hahirwa abazi ko bakeneye ibintu byo mu buryo bw’umwuka.”MATAYO 5:3. IGA BIBILIYA UMENYE BYINSHI KU BYEREKEYE IMANA. ‘Shaka Imana kandi mu by’ukuri uyibone, kuko itari kure y’umuntu wese muri twe.’IBYAKOZWE 17:27. JYA USOMA BIBILIYA KANDI UTEKEREZE KU BYO USOMA. “Amategeko ya Yehova  ni yo yishimira kandi amategeko ye ayasoma ku manywa na nijoro. . . . Ibyo akora byose bizagenda neza.”ZABURI 1:2, 3.

Icyo abantu bakomeye ku isi bavuga ku itabaruka rya Nelson Mandela. Perezida wa Afurika y’Epfo, Jacob Zuma watangaje urupfu rwa Nelson Mandela yagize ati: “Afurika y’Epfo itakaje umuhungu w’igihangange. Nubwo twari tuzi ko uyu munsi uzabaho ntacyatubuza kubabazwa n’uko tumubuze.” Perezida w’u Rwanda, Paul Kagame, mu butumwa bugufi yashyize kuri twitter, mu magambo ye ati: “Prezida Madiba [Perezida wa mbere wa nyuma y’ivangura rishingiye ku ruhu] yitabye Imana ariko mu by’ukuri azakomeza gutura mu mitima ya benshi muri twe. Imana imuhe iruhuko ridashira.” Prezida wa Amerika, Barack Hussein Obama ati: “Dutakaje umwe mu bantu bavuga rikumvikana, w’umuhate, ukunda cyane abantu aho bava bakagera nk’uko buri wese wagiranye ibihe nawe hano ku isi. Mu cyubahiro n’ubushake bukomeye, yemeye guhara uburenganzira bwe bwite kugira ngo abandi babubone, Madiba yahinduye Afurika y’Epfo natwe twese. Urugendo rwe kuva mu gihome kugera kuri perezida bitanga icyizere ko abantu n’ibihugu byahinduka bikaba byiza.” Prezida w’u Bufaransa, Francois Hollande yunzemo ati: “Ubutumwa bwa Nelson buzakomeza kuyobora impirimbanyi z’uburenganzira bwa muntu kandi butanga icyizere cyo guharanira uburenganzira bwa muntu.” Umuyobozi w’u Budage, Angela Merkel yatanze ubutumwa bwe muri aya magambo: “Umurage wa politiki wo kudakoresha imbaraga no kwamagana ivangura iryari ryo ryose bizakomeza turanga.” Minisitiri w’Intebe w’u Bwongereza, David Cameron yavuze ati: “Nelson Mandela ni igihangange cyo mu gihe cyacu, intwari mu buzima no mu rupfu-intwari y’isi yose.” Perezida wa Nigeria, Goodluck Jonathan ati: “Ni ikitegererezo cy’abantu bakandamijwe ariko yerekana kwitanga kwa muntu kudasanzwe.” Umunyamabanga Mukuru w’Umuryango w’Abibumbye, Ban-Ki-Moon ati: “ Madiba ni igihangage cy’ubutabera kandi ni icyitegererezo cya muntu gishyira mu gaciro.” Koffi Annan wabaye Umunyamabanga Mukuru wa UN yavuze umukambwe Nelson Mandela atya: “Twifatanyije n’amamiliyoni y’abantu ku isi hose bamwigiyeho umurava, bakozwe ku mutima n’impuhwe ze. Isi yabuze icyerekezo cy’ubumuntu. Ubwo twunamira umwe mu bayobozi bakomeye muri Afurika, Umurage wa Madiba uduhamagarira gukurikiza urugero rwe tugaharanira uburenganzira bwa muntu, ubwiyunge n’ubutabera kuri bose”. FW de Kerk wayoboye Afurika y’Epfo mu gihe cy’ivangura cya Apartheid akaba ari na we wafunguye Nelson Mandela ati: “Tata, Turakubuze ariko menya ko indangagaciro n’urugero rwiza watanze bizakomeza kutuyobora mu cyerekezo cy’Afurika y’Epfo yubahiriza ihame ryo kungana.” Archbishop Desmond Tutu wabanye na Nelson Mandela muri bihe bikomeye yunze ati: “Dushyize umutima mu gitereko kuko akababaro ke kararangiye ariko biratubabaje.” Mary Robinson wabaye Prezida wa Irlande, akaba ubu ari intumwa yihariye ya Ban-Ki-Moon mu Karere k’Ibiyaga Bigari yagize ati: “Urupfu rwe rwatubabaje, Turumva ko twese twabuze umuntu wacu.” Bill Clinton wabaye Prezida wa Leta Zunze ubumwe z’Amerika ati: “Tuzahora tumwibuka nk’umuntu w’ubuntu n’imbabazi zidasanzwe, gusiga uburakari, ukaramukanya n’abanzi, ni icenga rya politiki ari ni n’ubuzima.” Ubuzima bwa Mandela Nelson Mandela warwanyije ivangura rishingiye ku ruhu muri Afurika y’Epfo rizwi nka “apartheid” aza no kuba na Prezida w’icyo gihugu nyuma yo gufungwa imyaka 27, yagiye mu bitaro kuva tariki 08/06/2013 arwaye indwara zo mu bihaha nyuma bigaragara ko atazakira bamujyana kurwarira mu rugo iwe. Nelson Mandela yavukiye mu Ntara ya East Cape mu 1918, afite imyaka 26 ni ukuvuga mu 1944 yinjiye mu ishyaka ya ANC ryarwanyije ivangura rya Apartheid. Mu mwaka wa 1962 yatawe muri yombi n’ubuyobozi bw’abazungu akatirwa gufungwa imyaka 5 ashinjwa guhungabanya umutekano, ariko nyuma y’imyaka 2 [1964] yakatiwe gufungwa ubuzima bwe bwose. Mu 1990 ni bwo yasohotse mu gihome, mu mwaka wa 1993 Mandela ahabwa igihembo cy’amahoro cyitiwe Nobel. Mu mwaka wakurikiyeho, yatorewe kuba Perezida nyuma ya manda imwe arekera ubuyobozi abandi. Mu 2000, Nelson Mandela yasezeye kugaragara mu ruhando rwa politiki kubera imbaraga nke z’izabukuru ariko mu mwaka wa 2010 yongera kugaragara kuri Televisiyo mu muhango wo gusoza igikombe cy’isi cyabereye muri Afurika y’Epfo. Nshimiyimana Leonard

Nicki Minaj yahishuye ko atwite inda y’imfura ye. Umuraperikazi Onika Tanya Maraj-Petty uzwi cyane nka Nicki Minaj wubatse izina ku isi kubera indirimbo zitandukanye yakoze yamaze gutangaza ko atwite inda y’imvutsi ndetse ashyira hanze ifoto agaragaza inda ye imaze kuba nkuru.Uyu muraperi wamenyekanye mu ndirimbo nka Super bass,Fly,your love,High school n’izindi aritegura kwibaruka imfura ye n’umukunzi we Kenneth Petty w’imyaka 42 y’amavuko.Uyu muhanzikazi w’imyaka 37 yashyize hanze ifoto yambaye imyenda y’imbere arangije yandikahongo "Ndatwite [#Preggers].Nicki Minaj yashimishije benshi mu bafana be bamushimiye karahava abandi bamubwira ko azaba umubyeyi mwiza.Mu ijoro ryo kuwa 22 Ukwakira 2019, nibwo Nicki Minaj yabwiye isi yose ko ku mazina yari asanganywe yongeyeho irindi zina ry’uyu mugabo we Petty.Icyo gihe yanditse kuri Instagram ye amashusho agaragaza ingofero y’ibara ry’umweru yanditseho ‘Mrs’ bisobanuye ‘umugore wa kanaka’ ndetse n’indi ngofero y’ibara ry’umukara yanditseho ‘Mr’ ashaka kuvuga umugabo we.Muri Kanama 2019, Nick Minaj yatangaje ko azakora ubukwe mu minsi 80. Yavugaga ko afite byinshi byo kwitaho harimo no gutunganya album ye nshya ari yo mpamvu ngo atashakaga gukora ubukwe buciciritse.Uyu muraperikazi avuga ko yanyuzwe n’uburyo Petty amufatamo kuko atuma yishima. Nick yatangiye gukundana na Petty mu 2018; urukundo rwabo ruvugwa mu itangazamakuru mu Kuboza 2018.Ibinyamakuru byinshi byandika ku myidagaduro byavuze ko Nick Minaj na Petty bamenyanye bakiri bato ariko ntibashyira imbaraga mu rukundo kugeza bakuze.Kuva yatangira gukunda na Petty yabwiwe ko ari umugabo washinjijwe gufata ku ngufu, agasubiza ko atitaye ku bivugwa.Naho ikinyamakuru Metro.co.uk cyavuze ko mu 1995 Kenneth Petty yatawe muri yombi aryozwa gufata ku ngufu, aho yamaze imyaka ine muri gereza.Dailymail nayo ivuga ko Kenneth yamaze imyaka irindwi muri gereza aryozwa kwica umuntu amurashe.Mu rwego rwo gukomeza umubano we no kwirengagiza ibivugwa, muri Nzeri 2019, Nicki Minaj yavuze ko yafashe umwanzuro wo kuba mpagaritse muzika kugira ngo nkomeze kwita ku muryango we.Nicki Minaj yakanyujijeho mu rukundo n’abantu batandukanye nka Safaree Samules,Drake,Eminem,Nas,Meek Mill n’abandi batandukanye.

Areruya Joseph yegukanye umwanya wa kabiri muri Algeria. Areruya Joseph umaze iminsi yigaragaza mu masiganwa atandukanye haba mu Rwanda no mu mahanga, ni na we waje ku mwanya wa kabiri muri Tour du Rwanda 2015, ndetse yongera kwitwara neza muri rimwe mu masiganwa agizwe ikitwa Grand Tour d’Algérie. Iri siganwa Grand Prix de la Ville d’Oran, ni isiganwa rimara umunsi umwe ryakinwe kuri uyu wa kabiri tariki ya 08/03/2016, rikaba ryavaga ahitwa Haï Khemisti muri Algeira, ari na ho ryaje gusorezwa hagenzwe intera ya Kilometero 120. VAITKUS Tomas ukina mu ikipe ya Al Nasr Pro Cycling Team yo muri Dubai, ni we waje ku mwanya wa mbere akoresheje amasaha 2, iminota 14 n’amasegonda 33, naho ku mwanya wa kabiri haza umunyarwanda Areruya Joseph, na we wakoresheje ibihe bimwe n’uwa mbere. Abandi Banyarwanda bari muri iri siganwa baje hafi ni Jean Claude Uwizeye waje ku mwanya wa 24, na Byukusenge Patrick waje ku mwanya wa 30,mu gihe Mugisha Samuel w’imyaka 19 yaje ku mwanya wa 43. Umunyamakuru @ Samishimwe

ALU yahaye impamyabumenyi abagera kuri 400. Kaminuza Mpuzamahanga y’Imiyoborere [African Leadership University, ALU], igiye gushyira ku isoko ry’umurimo abagera kuri 400 barangije amasomo mu bijyanye n’ubucuruzi, imiyoborere n’ibindi. Muri 2016, ni bwo ALU yashinzwe na rwiyemezamirimo wo muri Ghana akaba n’inshuti y’u Rwanda, Fred Swaniker. Kuva ALU yatangira gukorera mu Rwanda, abagera ku 2500 baturuka mu bihugu bisaga 12 bya Afurika ni bo bamaze kurangizamo amasomo. Ni kaminuza ikorera mu cyanya cyahariwe inganda i Masoro mu Karere ka Gasabo, ahari umushinga wa Kigali Innovation City (KIC), washyizweho hagamijwe kubakwa igicumbi cy’ubumenyi mu by’ikoranabuhanga muri Afurika. Kuva ALU yatangira gukorera mu Rwanda, abagera ku 2500 baturuka mu bihugu bisaga 12 bya Afurika ni bo bamaze kurangizamo amasomo. Ni kaminuza ikorera mu cyanya cyahariwe inganda i Masoro mu Karere ka Gasabo, ahari umushinga wa Kigali Innovation City (KIC), washyizweho hagamijwe kubakwa igicumbi cy’ubumenyi mu by’ikoranabuhanga muri Afurika. Muri rusange, ALU itanga amasomo yerekeye Ibibazo byugarije Isi [Global Challenges], Ubucuruzi Mpuzamahanga, Ubumenyi mu bya Mudasobwa n’ibijyanye no Kwihangira imirimo.

Uruzinduko rw’abayobozi ba FERWAFA muri FIFA rushobora kuzamura umupira w’u Rwanda. Umuyobozi w’ishyirahamwe ry’umupira w’amaguru mu Rwanda (FERWAFA) , Ntagungira Celestin aherekejwe n’umunyamabanga mukuru w’iryo shyirahamwe, Gasingwa Michel, bazakirwa na Joseph Blater ku cyicaro cya FIFA i Zurich mu Busuwisi maze bagirane ibiganiro bigamije iterambere ry’umupira w’amaguru. Mu byo abo bayobozi bamaze amazi atatu bayobora FERWAFA bifuza gusaba ko FIFA yafashamo umupira w’amaguru w’u Rwanda, harimo kuzamura abana batoya bahereye mu mikino ikinirwa mu ntara n’uturere bita ‘Ligue’. Gasingwa avuga ko bashaka gukora gahunda y’imyaka hagati y’itandatu n’umunani izafasha kuzamura abana batoya hanyuma muro urwo ruzinduko bakazasaba ko umuyobozi wa FIFA yayishyigikira. Ikindi bazasaba nibagera i Zurich, ni ugusaba ko FIFA yafasha FERWAFA kubaka hoteli amakipe yasuye u Rwanda ndetse n’Amavubi yajya acumbikamo igihe ari mu myitozo. Umunyamabanga mukuru wa FERWAFA yavuze ko uru ruzinduko ruzanabafasha gukomeza gutsura umubano mwiza urangwa hagati ya FERWAFA na FIFA. Gasingwa yagize ati “Abatubanjirije kuyobora FERWAFA turabashimira cyane ko bari baragiranye umubano mwiza na FIFA ari nayo mpamvu natwe nk’abayobozi bashya muri FERWAFA dushaka gukomeza uwo mubano kuko udufasha mu iterambere ry’umupira w’amaguru”. Umubano w’u Rwanda na FIFA umaze igihe kinini ari nta makemwa, dore ko umuyobozi wa FIFA ari we wafashije u Rwanda gushinga ishuri ry’umupira w’amaguru ndetse anariha ibikoresho. Binyuze mu mushinga wa FIFA witwa Goal, FIFA yafashije u Rwanda kubaka ibibuga bigezweho byo gukiniraho ndetse no gukoreraho imyitozo byubatswe hirya no hino mu gihugu cyane cyane mu mujyi wa Kigali. Mu bindi FIFA ifasha umupira w’amaguru mu Rwanda harimo inkunga ya miliyoni 150 z’amanyarwanda itanga buri mwaka mu rwego rwo koroshya ibikorwa by’umupira w’amaguru mu Rwanda. Theoneste Nisingizwe

Muhanga: Ibiryo byibwe n’abatetsi biviramo abanyeshuri koherezwa mu miryango yabo. Bamwe mu babyeyi batuye iruhande rw’ikigo cy’Ishuri ribanza rya Bilingaga, mu Murenge wa Cyeza baravuga ko umuyobozi w’iri shuri yacikishije umutetsi wagaragaweho ubujura bw’ ibyo kurya yagombaga gutekera abanyeshuri. Byafatiwe mu isoko ryo mu kagarama ka Makurungwe. Abanyeshuri boherejwe kujya bajya kurya mu miryango bakomokamo. Mu kiganiro bamwe mu babyeyi bahaye umunyamakuru wa intyoza.com bamuhamirije ko “Umujura yafashwe ntashyikirizwe izindi nzego nyamara yemera ko yibye ibishyimbo akabiha umugore we kuko ngo yarwaje umwana kandi ari ikinyoma kuko byafatiwe ku isoko aho yagiye kubigurisha”. Uwimana Pascasie, avuga ko aturanye n’ikigo ndetse ko aba batetsi bajyaga bazana ishoka n’indobo ngo ababikire, ariko kubera amakosa yabonaga bakoraga yabimenyesheje ikigo aho kugira ngo ubuyobozi bugire icyo bukora, aba ariwe ugirwa umujura ndetse ngo yagerageza kubatanga ubuyobozi ntibubyemere. Yagize ati” Njyewe nturanye n’ishuri ariko najyaga mbona abatetsi bazana ibintu iwanjye birimo ibikoresho nk’ishoka ndetse n’indobo. Maze kubona amakosa bakoraga nabibwiye umuyobozi amfata nk’umuntu ubabeshyera, ndetse naje kugirwa umujura kubera ko nabivugaga bakavuga ko mbabeshyera”. Akomeza yibaza uburyo umuyobozi w’ikigo yafashe igisambo kiyemerera ko kibye ibishyimbo ntibamushyikirize izindi nzego, agakeka ko harimo ibindi dore ko ngo hari n’amakuru avugwa ko baba bafitanye andi mabanga yo guhishira yanatumye acika. Mutuyimana Nicodem, avuga ko bibabaje kubona umuntu ahabwa akazi yarangiza akiba agatuma abana batabasha gufatira ifunguro ku ishuri. Asaba ko abayobozi b’iki kigo babibazwa. Yagize ati” Birababaje kubona umuntu ahabwa akazi agatuma abana bacu batabasha gufatira ifunguro ku ishuri. Rwose turasaba ubuyobozi ko bugomba gutanga ibisobanuro  ku babyeyi barihiye abana babo bakaba batarya, barahagaritse kubatekera”. Uwimana Thierry, Yagize ati” Iki kintu cyabaye kirababaje kuko abagakwiye kureberera umutungo w’Igihugu kugirango utangizwa aribo bagaragaza ko bawutagaguza. Ntabwo wambwira uburyo umukozi yateka ibiryo yabigabanyije rimwe cyangwa kabiri utarabibona uri umuyobozi? Mbona nabo bafite uko bakorana”. Umuyobozi w’ikigo cy’ishuri ribanza rya Bilingaga, Kampire Emmanuelie yemeye ko bahagaritse gutekera abanyeshuri bitewe n’ikibazo cy’ubujura cyakozwe ku wa Gatanu tariki ya 10 Gashyantare 2023, bahita birukana abo bakozi harimo uwitwa Habinshuti Jean Baptiste wemeye ko yahaye umugore we ibishyimbo amaze gucunga mugenzi we, maze bijyanwa mu isoko ari naho byafatiwe. Akomeza yemeza ko yatanze raporo mu nzego zimukuriye kugirango uwafatiwe mu cyuho azakurikiranwe hisunzwe amategeko. Umuyobozi w’akarere ka Muhanga ushinzwe imibereho myiza y’Abaturage, Gilbert Mugabo yavuze ko iki kibazo koko bakimenye kandi kigiye gukurikiranwa. Yongeraho ko aba bibye ibiryo bagomba kuzabibazwa. Yongeraho ko imiterere y’akazi bakora gashobora gutuma ibibazo nk’ibi bibaho. Akomeza yibutsa abayobozi b’ibigo ndetse n’Abarimu bashinzwe ibikoni na komite z’ababyeyi ko bakwiye kujya bacungira hafi ibijyanye n’ibikoni kuko amakosa nk’aya ashobora kubangamira imigendekere myiza ya gahunda yo gufatira ifunguro ku ishuri. Mu yandi makuru twabashije kumenya twahawe n’abaturiye ikigo ndetse na bamwe mu barimu, bavuga ko mu bigarara byatumye umuyobozi w’ikigo ahitamo gusezerera uyu Habinshuti Jean Baptiste wari umutetsi muri iki kigo byaba bifitanye isano n’ibindi bibazo by’abarimu bafatanyaga nawe kwiba ibiryo by’Ikigo. Akimana Jean de Dieu

yabanje kuyobora iyo nyamaswa, ariko nyuma iyo nyamaswa irayirimbura. Iyo ndaya igereranya amadini yose y’ikinyoma. Muri iki gihe, iyo nyamaswa igereranya Umuryango w’Abibumbye, uharanira inyungu z’ubutegetsi bwose bwo ku isi (Reba paragarafu ya 10, 14-17) 10. “Igishushanyo cya ya nyamaswa y’inkazi” kigereranya iki? (Ibyahishuwe 13:14, 15; 17:3, 8, 11) 10 Hari indi nyamaswa y’inkazi itukura, yenda kumera nka ya yindi ifite imitwe irindwi. Yitwa ‘igishushanyo cy’inyamaswa y’inkazi’ kandi igitabo k’Ibyahishuwe kivuga ko iyo nyamaswa ari “umwami wa munani.”  (Soma mu Byahishuwe 13:14, 15; 17:3, 8, 11.) Icyo gitabo kivuga ko uwo ‘mwami’ yari kubaho, akaza kuvaho nyuma akongera kubaho. Ibyo ni byo byabaye ku Muryango w’Abibumbye, uharanira inyungu z’ubutegetsi bwose bwo ku isi. Wabanje kwitwa Umuryango w’Amahanga. Waje kuvaho mu Ntambara ya Kabiri y’Isi Yose, hanyuma uza kugaruka witwa Umuryango w’Abibumbye. 11. Ni iki inyamaswa z’inkazi zizakora, ariko se kuki tudakwiriye kugira ubwoba? 11 Izo nyamaswa z’inkazi cyangwa ubutegetsi, bizashishikariza abantu kurwanya Yehova n’ubwoko bwe. Yohana yavuze ko ari nk’aho ubwo butegetsi buzakoranyiriza hamwe “abami bo mu isi yose ituwe,” kugira ngo bage mu ntambara ya Harimagedoni, yo ku “munsi ukomeye w’Imana Ishobora byose” (Ibyah 16:13, 14, 16). Ariko ntidukwiriye kugira ubwoba, kuko Yehova Imana yacu ikomeye azahita adutabara, maze agakiza abantu bose bashyigikira ubwami bwe.Ezek 38:21-23. 12. Bizagendekera bite izo nyamaswa z’inkazi? 12 None se amaherezo y’izo nyamaswa ni ayahe? Mu Byahishuwe 19:20 hasubiza icyo kibazo hagira hati: “Ya nyamaswa y’inkazi irafatwa, ifatanwa na wa muhanuzi w’ibinyoma wakoreraga ibimenyetso imbere yayo, ibyo yayobeshaga abashyizweho ikimenyetso cya ya nyamaswa n’abaramyaga igishushanyo cyayo. Nuko iyo nyamaswa y’inkazi n’uwo muhanuzi w’ibinyoma bajugunywa mu nyanja y’umuriro igurumanamo amazuku bakiri bazima.” Ubwo rero, mu gihe abo banzi  b’Imana bazaba bagitegeka, ni bwo Imana izabarimbura burundu. 13. Abategetsi bo muri iyi si bahatira Abakristo b’ukuri gukora iki? 13 Ibyo byagombye gutuma dukora iki? Kubera ko turi Abakristo b’ukuri, tugomba kubera Yehova indahemuka kandi tugashyigikira Ubwami bwe (Yoh 18:36). Ubwo rero, ntitugomba kwivanga mu bibazo bya poritike byo muri iyi si. Icyakora ibyo bishobora kugorana cyane, kubera ko abategetsi bo muri iyi si bashaka ko tubashyigikira, haba mu magambo no mu bikorwa. Abashyigikira ubutegetsi bwo muri iyi si, bashyirwaho ikimenyetso k’inyamaswa (Ibyah 13:16, 17). Umuntu wese ushyirwaho icyo kimenyetso, Yehova ntazamwemera kandi ntazabona ubuzima bw’iteka (Ibyah 14:9, 10; 20:4). Ubwo rero, tugomba gukora uko dushoboye kose kugira ngo tutivanga muri poritike, kabone niyo abategetsi babiduhatira. INDAYA IKOMEYE IZARIMBUKA IKOJEJWE ISONI 14. Ni ikihe kintu Yohana yabonye kikamutangaza cyane? (Ibyahishuwe 17:3-5) 14 Hari ikindi kintu intumwa Yohana yabonye ‘kiramutangaza cyane.’ Icyo kintu ni ikihe? Ni umugore yabonye yicaye kuri imwe muri za nyamaswa z’inkazi (Ibyah 17:1, 2, 6). Uwo mugore ni ‘indaya ikomeye’ kandi yitwa “Babuloni Ikomeye.” Nanone ‘asambana n’abami b’isi.’Soma mu Byahishuwe 17:3-5. 15-16. “Babuloni Ikomeye” ni iki kandi se tubyemezwa n’iki? 15 “Babuloni Ikomeye” igereranywa n’umugore ni iki? Uwo mugore ntagereranya abategetsi bo muri iyi si, kuko Bibiliya ivuga ko asambana na bo (Ibyah 18:9). Kuba yicaye kuri iyo nyamaswa, bigaragaza ko aba ashaka kuyobora abo bategetsi. Nanone uwo mugore ntagereranya abacuruzi b’abanyamururumba bo

Nk’uko ingingo ya 79 dusanga muri NST-1, ibiyikubiyemo bireba cyane cyane uburezi ni ukwimakaza ururimi rw’Ikinyarwanda n’indangagaciro nyarwanda z’ubupfura/ubudahemuka, gukorera mu mucyo, kurwanya akarengane no kutihanganira ruswa mu Banyarwanda, mu miryango, mu nteganyanyigisho z’amashuri no mu rubyiruko. Niyo mpamvu, Itorero ry’Igihugu ribona ari ngombwa ko hajyaho inyandiko itanga umurongo wo gutoza intore ikinyarwanda nyacyo, binyuze mu kibonezamvugo kizafasha Abanyarwanda kugira imvugo iboneye, kumenya ibisobanuro by’amagambo akoreshwa mu Itorero, kimwe n’ururimi mbonezamubano. Ururimi nirwo ngobyi y’umuco w’igihugu, ruranga aho uruvuga avuka. Ururimi rushimangira ubumwe bw’abaruhuje. Ururimi nirwo rugaragariramo ubuhanga bw’abaruvuga,bigaragarira mu busizi,ibyivugo, indirimbo, amahamba n’ibindi. Ururimi rwo rukoreshwa mu mibanire y’abantu, hagati y’abatuye mu gihugu iki n’iki n’ibindi bihugu. Ururimi nirwo rwakoreshejwe mu ruhererekane rw’amateka y’abantu no kuyabumbatira. Rugakoreshwa mu burezi butanga umurongo wo kubaho aribwo umuco, rukanafasha kunguka ubumenyi bw’abaruvuga. Ururimi kandi rukoreshwa mu mihango n’imigenzo iranga igihugu. Ibi bivuzwe ku ndimi muri rusange bigaragara no mu rurimi rw’Ikinyarwanda. Ikinyarwanda ni ururimi kavukire rw’Abanyarwanda. Ni ukuvuga ko ari rwo bamenya bwa mbere barutorejwe mu muryango. Ikinyarwanda ni ururimi rw’umuryango, rukaba n’ururimi rw’Igihugu, bityo Ikinyarwanda ni indangabanyarwanda. Ni rwo tunyuzamo ku buryo bw’umwihariko ibitekerezo, imyumvire n’imbamutima byacu. Ni umurunga uduhuza. Kuba dusangiye ururimi bituma tugira imyifatire, imitekerereze n’imikorere biri mu cyerekezo kimwe, rukaba umuyoboro w’indangagaciro z’umuco wacu. Ikinyarwanda ni cyo tugaragarizamo abo turibo, ku buryo utagitandukanya n’umuco uturanga nk’Abanyarwanda. Abanyarwanda tugira amahirwe akomeye yo guhurira ku rurimi rumwe, rukatubera n’inzira nziza yo gusigasira no guhererekanya umuco wacu. Ubu ni ubukungu butagira urugero, buri wese akwiye kurwanaho no guteza imbere. Ikinyarwanda ni rumwe mu ndimi zemererwa n’Itegeko Nshinga gukoreshwa mu mirimo yose ya Leta.Indirimbo yubahiriza Igihugu nayo irubona nk’umurunga ubumbatiye ubumwe bw’Abanyarwanda, aho igira iti: […Umuco dusangiye uraturanga Ururimi rwacu rukaduhuza…] Ikinyarwanda kandi ni ururimi ndengamipaka. Gikoreshwa mu bihugu duhana imbibe, no mu mahanga ya kure. Muri bimwe mu bihugu by’amahanga, Ikinyarwanda kigishwa muri za Kaminuza zitandukanye (ingero: muri Kaminuza ya Havard muri Amerika;St PetersbourgUniversity mu Burusiya;Université Cheik Anta Diop muri Senegal). Ikinyarwanda gikoreshwa kandi mu bitangazamakuru mpuzamahanga (ingero: Ijwi rya Amerika (VOA) muri Amerika; BBC Gahuzamiryango mu Bwongereza). Gikoreshwa nanone ku mbuga nkoranyambaga (nka facebook), bityo Ikinyarwanda gisigaye gikoreshwa mu bucuruzi mpuzamahanga. Izi ni impamvu zerekana ko Abanyarwanda twese dufite inshingano yo gusigasira ururimi rwacu nk’umurage rusange ntagereranywa, tukakirinda ibyonnyi, tukarushaho kugikunda no kugikundisha abandi, no kugikoresha neza. Ikinyarwanda ni ishingiro ry’agaciro k’Ubunyarwanda, tugomba guhora duteza imbere. Ni yo mpamvu ari ngombwa gufata ingamba zihamye zo kurengera no kubungabunga ururimi rwacu mu bana bato, mu rubyiruko n’abakuze. Muri rusange, indimi zivugwa ku isi zisaga ibihumbi bitandatu(6000); zimwe muri zo zifite ibibazo bituma zigenda

Banki ya Kigali na Ali Pay borohereje abahererekanya amafaranga hagati y’u Rwanda n’u Bushinwa. Umuyobozi wa BK, Dr Diane Karusisi, avuga ko ko ubu bufatanye buzafasha abakiriya kohereza amafaranga mu Bushinwa mu buryo bworoshye kandi buhendutse. Ubusanzwe Leta y’u Rwanda yari ifitanye amasezerano arambuye na Alibaba, bityo BK yaje mu gufasha mu ishyirwa mu bikorwa ry’ayo masezerano, bafasha abantu kohererezanya amafaranga hagati y’u Rwanda n’u Bushinwa. Avuga ko iyi serivisi izatuma abantu bohererezanya amafaranga mu buryo bwihuse kandi ku kiguzi gito ugereranyije n’uburyo bwari busanzweho, ibi bikazanazanira Banki abakiriya bakeneye iyi serivisi. Uburyo bizajya bikorwa ni konti zizajya zivugana binyuze mu ikoranabuhanga ku buryo umuntu ufite konti muri BK azajya yohereza amafaranga uri mu Bushinwa agahita abibona ako kanya. Dr Karusisi avuga ko ubu buryo bworoshye kandi bwizewe umutekano kuko bukoreshwa n’abarenga Miliyari ku Isi kandi bukaba buhendutse cyane. Ati “Umuntu wese wohereza amafaranga ari munsi ya 10,000 by’Amadolari ya Amerika, azajya yishyura amadolari 25 gusa nyamara ubundi umuntu woherezaga amafaranga mu Bushinwa yatangaga amadolari 100. Ubu rero ikiguzi cyaragabanutse cyane ku buryo twizera ko tuzagira abakiriya benshi.” Umuyobozi w’Urwego rw’Igihugu rw’Iterambere (RDB), Clare Akamanzi, avuga ko iyi ari indi ntambwe itewe y’ubufatanye hagati y’u Rwanda n’u Bushinwa. Hari hashize imyaka itatu porogaramu ya ‘Electronic World Trade Platform (eWTP)’ igiranyanye amasezerano na Alibaba yo koroshya ubucuruzi hagati y’Abanyarwanda n’Abashinwa. Nka RDB ngo bashimishijwe n’aya masezerano kuko bizoroshya mu kohererezanya amafaranga no gukora ubucuruzi. Ni byo Clare Akamanzi yasobanuye, ati “Iyi serivisi ishyizweho izoroshya ubucururuzi aho umuntu hano azajya yohereza amafaranga mu buryo bwihuse ako kanya akaba ageze mu Bushinwa kandi mu buryo buhendutse.” Umujyanama mu byerekeranye n’ubucuruzi muri Ambasade y’u Bushinwa mu Rwanda, Hudson Wang avuga ko kuba ubu buryo bworoshye, buhendutse kandi bwizewe, bizongera umubare w’Abashinwa ndetse n’abandi bantu benshi bifuza gushora imari mu Rwanda. Uretse no kuzana amafaranga mu Rwanda, ngo bazabasha no kuzana ibikoresho binyuranye ndetse n’ikoranabuhanga. Avuga ko kuba mu Rwanda hari amahirwe y’ishoramari kubera umutekano, hakaba hiyongereyeho uburyo buhendutse bwo kohererezanya amafaranga, bizazana umubare munini w’abashoramari kandi bizamure ubukungu bw’Igihugu. Avuga ko kuba Alibaba yarahisemo kugirana amasezerano y’ubufatanye n’u Rwanda byatewe n’icyizere ku mutekano no ku miyoborere myiza y’Igihugu. Agira ati “Ntekereza ko Alibaba kugirana amasezerano n’u Rwanda byatewe ahanini no kuba haboneka umutekano ndetse n’imiyoborere myiza, Igihugu giharanira gutera imbere no guhanga udushya.” Uyu muyobozi yavuze ko imyaka ibiri ishize Isi ihanganye n’ingaruka za Covid-19 ndetse n’intambara ya Ukraine ku buryo Isi ihanganye no kuzahura ubukungu, bityo abantu bakaba barimo kwifuza ahantu hari umutekano bashora imari bakaba banahatura. Aya masezerano kandi ngo afite icyo avuze ku mubano w’u Bushinwa n’u Rwanda kuko ibihugu byombi byiyemeje ubufatanye mu buryo butandukanye harimo no koroshya ubucuruzi. Umunyamakuru @ SEBASAZAGEmman1

Yamburiwe umwana muri Uganda akeka ko yagurishijwe. Kayirere avuga ko yahagurutse i Kigali ku itariki 05 Kanama 2017 agiye gucuruza imyenda, ahetse umwana witwa Imaniranzi Joanna, agezeyo baramufata bamujishura uwo mwana bamufunga wenyine, kuva icyo gihe ngo ntarongera kumuca iryera. Kayirere wafungiwe muri gereza y’ahitwa Kawele, avuga ko yaziraga kuba yarinjiye muri Uganda nta byangombwa afite, nyamara ngo yari yitwaje indangamuntu n’agapapuro bita ’jeto’. Uyu mubyeyi w’imyaka 30 avuga ko amaze gufungurwa muri iyo gereza, yasabye umwana we baramumwima, bamutegeka kuva muri icyo gihugu cya Uganda mu kwezi kwa kabiri k’uyu mwaka. Avuga ko yagarutse bakamujyana iwabo mu karere ka Ruhango ariko yanga kureka umwana, kugeza ubwo yasabye ibyangombwa yongera gusubira muri Uganda ku itariki 25 z’uko kwezi kwa kabiri muri 2019. Kayirere agira ati “Nagezeyo mbona umupolisi mukuru wungirije yongorera umugore ngo aze ambwire ko umwana yapfuye, ariko abandi bapolisi bateye hejuru bavuga bati ’ntabwo bishoboka umwana we aracyariho’. “Baragenda bakora ibipapuro by’ibihangikano, umwana wanjye yitwaga Imaniranzi Joanna, bandikaho undi bamwita Birungi Rebecca bashyiraho n’amafoto yo kubeshya ko yapfuye, kandi mbwirwa ko umwana ariho. “Babonye nkomeje kubatesha umutwe banyohereza aho i Kawele ku wari ushinzwe kurera umwana, mbabaza impamvu batabimenyesheje cyangwa ngo babimenyeshe Leta y’u Rwanda, bansubiza ko iyo Leta niza bazayiha amagufa. Nagiye kuri ambasade y’u Rwanda iramfasha yandika impapuro, ikora ibishoboka byose, irangije inyohereza hano (mu Rwanda). Icyo nabwira abantu ni uko muri Uganda ari habi, umuntu yica undi bakamufunga ariko hagira ubaha amafaranga bakamurekura, uwo mwana wanjye numva ko bamugurishije ahantu bita Iguru mu Badokoro, ngo ni umugore wamuguze”. Undi Munyarwanda witwa Uwitonze Desiré, na we yagiye muri Uganda agamije kwishyuza amafaranga uwo yari yarashushanyirije ibihangano by’ubugeni. Uwitonze wafatiwe muri Uganda ku itariki 16 z’ukwezi kwa kabiri 2019, avuga ko yafungiwe i Kisoro akahamara amezi atanu yitwa intasi y’u Rwanda. Avuga ko mu kwezi kwa karindwi ari bwo yimuriwe muri gereza ya Ndorwa, akaba ngo yarahasanze bakubita abantu ku buryo bukabije. Ati “Banyitaga ’hard core’, ngo ndi imbega (intasi), nagize amahirwe banyambika umutuku wa ruharwa, ni yo mpamvu ntagiye gukoreshwa imirimo y’agahato yo guhinga”. Uwitonze avuga ko yasabye guhamagara iwabo mu Rwanda arabyemererwa, umubyeyi we akaba yarahise amwoherereza amafaranga yo kwishyura igihano kugira ngo arekurwe. Uyu Munyarwanda avuga ko abakozi b’umuryango w’abibumbye ushinzwe impunzi HCR, ngo baza muri gereza zo muri Uganda gusaba Abanyarwanda bafungiweyo kwemera kuba impunzi. Uwitonze avuga ko aho mu nkambi z’impunzi ngo ari ho umutwe witwa RNC uza gushakira abo wakoresha mu guhungabanya umutekano w’u Rwanda. Umunyamakuru @SimonKamuzinzi

UBWOROZIBWI NUMA MUKAREREKA RWAMAGANA. Ngirumugenga utuyemukarereka Rwamagana Umurengewa KIgabiro akagarika Cyanya avuga ko ubworozi bw’inuma yabutangiye mu mwaka wa 2018 akuye igitekerezo i Dubai aho yari mu ruzinduko abona Abarabu bakunda Korora inuma. Yaje kubona umuntu woroye inuma mu karere ka Gasabo ajya kumushakaho icyororo maze amugurira inuma 16. Yakomeje kuzitaho zigenda zororoka kuburyo ubu ageze ku numa 470, zifite agaciro kari hejuru gato ya miriyoni 1 n’ibihumbi 800’. Ati “Icyo gihe natwaye inuma z’ingore 8 ntwara n’ingabo 8 kuko ubundi zigomba kororwa zombi zidahuje igitsina kugirango zizabone uko zororoka”. Ngirumugenga avuga ko inuma yororoka 4 mu mwaka igatera amagi abiri mu gihembwe ni ukuvuga mu mezi 3, ikabyara abana babiri ikigore n’ikigabo, zamara gukura nazo zikabana nk’ikigore n’ikigabo zikororoka. Ngirumugenga avuga ko amaze kugurisha abantu bagera kuri 20 inuma zo Korora, inuma imwe ayigurisha ibihumbi 4 ariko umuguzi bimusaba ko agura inuma y’ingabo n’ingore kunuma zose akishyurwa ibihumbi 8000. Abaguzi b’inuma bakunda kuboneka mu gihe cy’impeshyi kuko ibihe by’imvura bikunze kuzibangamira. Ubworozi bw’inuma Ngirumugenga avuga ko butagora cyane kuko zitoragura ibiba biri hafi aho byagiye bisigara ku biryo by’andi matungo yoroye. Uburyo bwo kuzorora bisaba kuzubakira utuzu twazo buri numa y’ingabo n’ingore bigahabwa akazu kazo bibanamo. Uretse kuba izi numa azigurisha zikaba zimaze kumwinjiriza ibihumbi 160, ngo zimuha n’ifumbire nubwo iba atari nyinshi nk’ikomoka kuyandi matungo yoroye, ariko uko ziba nyinshi ni ko igwira. AMASHAKIRO

Ibitaro bya Kibagabaga bihomba miliyoni eshanu buri kwezi kubera abivuza ntibishyure. Ibyo byatangajwe ku wa 7 Gicurasi 2019, ubwo itsinda ry’abategura ‘Umunsi wera w’umucyo’ ryari ryasuye abarwayi n’abarwaza bo muri ibyo bitaro batishoboye kuko batagemurirwa, ribaha ifunguro ndetse banemera kuzagira abo bishyurira mituweri kuko hari benshi batazifite. Umuyobozi mukuru w’ibitaro bya Kibagabaga, Dr Mutaganzwa Avite, avuga ko bakunze kwakira abantu badafite ababakurikirana, bakabavura ariko hakabura ubwishyu. Agira ati “Ibi bitaro byakira abantu batandukanye, kenshi abatoraguwe mu mihanda yo mu mujyi harimo n’abakoze impanuka, tukabavura kuko tugomba kubanza kubasubiza ubuzima. Hari benshi rero usanga nta na mituweri bafite, ntababakurikirana, bakira bakananirwa kwishyura”. “Icyo dukora ni ugushakisha abavandimwe babo, twagira amahirwe bakaza bakishyura cyangwa tukabona abagiraneza nk’aba baje none bakabishyurira. Iyo bitabaye ibyo ibitaro birahomba cyane ko hari benshi binanirana burundu tukabareka bagataha”. Yakomeje ashimira abagize umutima wo gufasha abarwayi bo muri ibyo bitaro, akanakangurira n’abandi bafite ubushobozi kugira abo bafasha kuko ngo abafite ikibazo cy’ubushobozi buke ari benshi. Ukuriye iryo tsinda ry’abategura umunsi wera w’umucyo banemera Imana y’i Rwanda nk’uko babyivugira, Edward Mubalaka, avuga ko mu byo bemera harimo no gufasha abababaye. Ati “Twafashije abantu bafite ibibazo bitandukanye barimo abafite ubumuga, ababyaye bakennye n’abandi, mbese ba bandi basaba Imana y’i Rwanda ko babona icyo kurya. Turasaba n’abandi Banyarwanda kugira umutima w’ubumuntu, w’urukundo bafashe abo bantu”. “Ntabwo twabahagije bose kuko abababaye ari benshi ariko nibura ni igikorwa kigaragaza ubushake kandi twizera ko Imana y’i Rwanda izaduha ubushobozi tukaba twabahaza kuko iki gikorwa cy’urukundo tuzagikomeza”. Mubalaka yavuze kandi ko bagiye kwishyurira mituweri abo basanze batazifite ari na byo biri mu bituma bagorwa no kwishyura ibitaro, ngo bakazishyura amafaranga asaga ibihumbi 700. Bamwe mu bahawe ifunguro bishimiye icyo gikorwa cy’urukundo kuko ngo kubona ibyo kurya bibagora cyane ko haba hari n’abaturuka kure batagemurirwa nk’uko Mukamwiza Jeannette wo muri Nyamasheke abivuga. Ati “Naje kubyara nkaba maze icyumweru hano, kugira ngo ndye ni uko abagira neza baduha ibiryo kuko ntagira ungemurira. Umugabo wanjye ni umunyabiraka nta bushobozi yabona bwo kuva iyo ngo angemurire. Ndashimira cyane abatugoboka”. Ntibagororwa Joseline na we ati “Maze ukwezi hano kubera umwana nabyaye atari yujuje igihe, yabaga muri ‘couveuse’. Nk’ubu jyewe nari mburaye iyo aba bagiraneza bataza, iki gikorwa badukoreye ndacyishimiye, Imana ijye ibaha umugisha”. Abemera Imana y’i Rwanda batangiye ibikorwa byabo ku mugaragaro muri Nzeri 2018, bakaba basenga badashingiye kuri Bibiliya cyangwa Korowani, cyane ko ngo bumva batasenga Imana z’ahandi barenze iy’u Rwanda, nk’uko Mubalaka yabitangarije Kigali Today icyo gihe. Avuga kandi ko bategura umunsi w’umucyo uzajya wizihizwa buri mwaka ku italiki ya 7 Nyakanga 2019, ngo ukazaba ari umunsi urangwa n’ibikorwa by’urukundo, imyidagaduro no gusenga. Umunyamakuru @ MunyantoreC

Muhanga: RCA yavuze impamvu yatsinzwe n’intego y’ishyirwaho rya Koperative imwe muri buri mudugudu. Ikigo gifite amakoperative mu nshingano zacyo-RCA, kimaze imyaka ibiri gikuwe i Kigali gishyirwa mu mujyi wa Muhanga. Intego bari bihaye yo gutangiza nibura Koperative imwe kuri buri Mudugudu barayitsinzwe. Ubusobanuro batanga ni uko ngo babanje kwita ku bibazo byari byugarije menshi mu Makoperative yari asanzweho. Gusa ngo ibyo bimaze guhabwa umurongo, bagiye kugaruka ku ntego bari bihaye. Prof. Jean Bosco Harerimana, Umuyobozi wa RCA, aratangaza ko iki kigo giteganya ko mu mezi atatu buri mudugudu wo mu karere ka Muhanga hagiye gushingwa Koperative z’icyitegererezo zigamije gufasha buri mudugudu kugira ikigo cyinjiza inyungu mu rwego rwo kuzahura ubukungu. Yagize ati” Mu rwego rwo gushyira mu bikorwa intego za gahunda ya Leta y’imyaka irindwi mu kuzahura ubukungu, nibura turateganya gushinga Koperative imwe ku mudugudu yafasha abaturage kugira icyerekezo cyo kwiteza imbere biciye mu kwishyira hamwe bityo bakagira icyo bahuriraho cyabafasha”. Akomeza avuga ko guha abaturage amahirwe yo kwicungira ibikorwa byabo bizanarushaho gutuma bagira uruhare mu kubibungabunga kuko babifata nk’ibyabo kandi bakagira uruhare mu kubirinda kuko baba babitezeho umusaruro kurusha kubiha umuntu umwe ngo abibacungire. Prof Harelimana, yemeza ko gushyiraho ikigo cyungukira abaturage ku mudugudu bizafasha gahunda yo kuvugurura imikorere ya za koperative hagati ya RCA, Uturere n’imirenge hagamijwe kunoza imikorere no kugabanya ibihombo bikunze kugaragaramo. Umuhigo bihaye warabatsinze kuko imyaka ibaye 2 nta kirakorwa! Mu kiganiro n’Itangazamakuru cyabereye ku cyicaro cy’Intara y’Amajyepfo ku wa 15 Nzeli 2022, umuyobozi uhagarariye Ikigo cy’igihugu gishinzwe guteza imbere Amakoperative mu Rwanda mu ntara y’Amajyepfo, Ntaganda Abdour yemeje ko ibyo umuyobozi yabwiye inzego bitashobotse kubera ko babanje guha intege amakoperative asanzwe akora kuko nayo yagaragaragamo ibibazo bitandukanye birimo imitungo icunzwe nabi. Yongeyeho ko kugeza ubu bamaze kugenzura menshi mu makoperative, aho basanzemo ibibazo byo kwitabwaho kandi ko ibyinshi byiganje ari ibifitanye isano  n’imicungire mibi y’Amakoperative. Yemeza ko nibura ibibazo bimwe byagiye ku ruhande kandi ko n’ibiri muri gahunda ya Leta bigomba gushyirwamo ingufu kugirango nabyo bibyarire umusaruro abaturage. Ubwo iki kigo cyimukiraga mu karere ka Muhanga, Umuyobozi w’Akarere ka Muhanga, Kayitare Jacqueline yavuze ko bishimira ko begerejwe iki kigo, aho bakitezeho kubafasha amwe mu makoperative akigenda biguru ntege. Avuga ko nta kwirara ngo yumve ko yamaze kugera aho agera kuko abaturage bataka ibibazo bitandukanye. Nubwo igihe bari bihaye cyo gushinga Koperative imwe kuri buri mudugudu kitashobotse, bemeza ko igihe cyose ibi bigomba gukorwa kugirango abaturage bafashwe. Kugeza ubu mu Rwanda, harabarurwa Koperative zisaga 10,025 . Hashize imyaka 2 Leta y’U Rwanda ifashe icyemezo cyo kwimurira bimwe mu bigo byayo mu ntara, aho kubigumisha mu mujyi wa Kigali. Imwe mu mpamvu yatanzwe ni ukwegereza ubuyobozi abaturage na serivisi bajyaga gushaka kure y’aho batuye. Ni muri urwo rwego, Ikigo cy’amakoperative-RCA, nacyo cyavanywe Kigali gishyirwa mu mujyi wa Muhanga muri Nzeri 2020. Akimana Jea  de Dieu

Rweru: Umurambo w’umugabo warohamye mu mazi wabonetse. Mutabazi Vincent w’imyaka 33 wari utuye mu Kagari ka Kintambwe mu Murenge wa Rweru mu Karere ka Bugesera mu Ntara y’Iburasirazuba, yaguye mu kiyaga cya Rweru ahita ahasiga ubuzima. Sibomana Jean Claude, Umunyamabanga Nshingwabikorwa w’Umurenge wa Rweru, yemeje aya makuru avuga ko nyakwigendera yarohamye ejo ku wa Kane tariki 16 Gicurasi 2024 ahagana saa cyenda z’amanywa, umurambo uboneka ahagana saa cyenda zo kuri uyu wa Gatanu tariki 17 Gicurasi 2024. Yagize ati: “Yarohamye mu mazi, yatemaga ibyatsi byo gusasira imbuto. Ku bufatanye n’inzego zishinzwe umutekano wo mu mazi umurambo wa nyakwigendera wabonetse nyuma y’umunsi umwe arohamye.” Ubuyobozi bw’umurenge wa Rweru bwabwiye Imvaho Nshya ko Marine ya polisi ifatanyije n’iy’ingabo z’u Rwanda yashoboye gushaka umurambo irawubona. Mutabazi wari wagiye gushaka ibyatsi byo gusasiza imbuto yahinze asize umugore n’abana nkuko Sibomana yabihamirije Imvaho Nshya.

Areruya Joseph na bagenzi be bagiye kongera gushyushya Kigali. Sterling Magnell umutoza wa Team Rwanda yavuze ko yahisemo gutoranya ikipe ikomeye kugira ngo u Rwanda rugire amahirwe yo kwegukana imidali myinshi. Yavuze ko iri rushanwa riri mu bizakomeza gutuma u Rwanda rutera imbere mu mukino w’amagare. Yagize ati “Ndabizi ko dushobora gukora ibindi birenzeho. Ubu umutima wacu twawerekeje ku myiteguro, turashaka gukosora amwe mu makosa twagiye tugaragaza. Ubu turashaka imidali ya Zahabu.” Mu bazakina harimo umunani bamenyekanye mu marushanwa arimo Tour du Rwanda, La Tropicale Amissa Bongo na Tour de l’Espoir, nka Joseph Areruya, Patrick Byukusenge, Samuel Mugisga, Didier Munyaneza. Harimo kandi Jean Bosco Nsengimana, Adrien Niyonshuti, Jean Bosco Nsengimana na Jean Claude Uwizeyimana. Ikipe ry’abagore ryo ririmo Jeanne d’Arc Girubuntu, Beatha Ingabire, Magnifique Manizabayo na Jackline Tuyishime. Ikipe y’abana mu bahungu izaba irimo Gahembe Barinaba, Jean eric Habimana, Jean Claude Mfashwanayo na Yves Nkurunziza. Ikipe y’abana mu bakobwa yo izaba irimo Violette Irakozenza, Jeanette Manishimwe, Samantha. Kureba andi mafoto kanda AHA Amafoto: Muzogeye Plaisir

Imvura nyinshi yateje inkangu n’imyuzure mu burengerazuba bw’u Rwanda. Ku itariki ya 2 n’iya 3 Gicurasi 2023, mu Rwanda haguye imvura nyinshi iteza inkangu n’imyuzure mu bice by’iburengerazuba bw’igihugu. Iyo mvura yahitanye abarenga 130 kandi ababarirwa mu bihumbi bava mu byabo. Ibyo biza byangije ibihingwa, bisenya amazu, ibiraro n’imihanda. Ingaruka z’ageze ku bavandimwe na bashiki bacu Nta muvandimwe cyangwa mushiki wacu wapfuye Amazu 51 y’abavandimwe yarasenyutse Amazu 43 y’abavandimwe yarangiritse bikabije Amazu y’Ubwami 2 yarangiritse bidakabije Ibikorwa by’ubutabazi Hashyizweho komite eshatu zishinzwe ubutabazi kugira ngo zigenzure ibikorwa by’ubutabazi kandi zitange ubufasha Abagize Komite y’Ibiro by’Ishami, abagenzuzi basura amatorero ndetse n’abasaza bo muri ako gace, bari guhumuriza abagezweho n’ibyo biza. Dukomeje gusenga dusabira abavandimwe bacu bo mu Rwanda kandi twiringiye ko Yehova azakomeza kubaba hafi ‘muri ibi bihe by’amakuba.’—Zaburi 46:1.

yaritoje gukora ibyo Yehova amusabye byose. Ubwo rero twemeye kujyayo. Twagezeyo mu kwa cumi na kumwe mu 1962. Icyo gihe hari ababwiriza 2.271, abenshi muri bo bakaba baravugaga Icyamisi. Icyakora twagombaga kubanza kwiga Igishinwa. Twari dufite igitabo kimwe gusa twakoreshaga tukiga, kandi uwakitwigishaga ntiyari azi Icyongereza. Ariko twarakize turakimenya. Tukigerayo, Harvey yasabwe guhagararira umurimo muri icyo gihugu. Kubera ko ibiro by’ishami byaho byari bito, yashoboraga gukora imirimo yo mu biro, akanamara ibyumweru bitatu mu kwezi akorana umurimo n’abavandimwe bavuga Icyamisi. Nanone hari igihe yakoraga imirimo y’umugenzuzi w’intara, bikaba byaramusabaga gutanga za disikuru mu makoraniro. Harvey yashoboraga gutanga disikuru mu Kiyapani, abavandimwe bavuga Icyamisi bakayumva. Ariko leta yasabaga ko inyigisho z’amadini zitangwa mu Gishinwa gusa. Ubwo rero, nubwo yari atarakimenya neza, yageragezaga gutanga disikuru hanyuma umuvandimwe akazisemura mu Cyamisi. Kubera ko Tayiwani yagenderaga ku mategeko ya gisirikare, abavandimwe bagombaga gusaba uburenganzira bwo kugira amakoraniro. Kububona byabaga bigoye kandi akenshi abaporisi batindaga kubutanga. Iyo byageraga mu cyumweru k’ikoraniro batarabuduha, Harvey yajyaga ku biro bya porisi akahicara, kugeza igihe babumuhereye. Ayo mayeri buri gihe yatumaga tububona, kubera ko abaporisi baterwaga isoni no kubona umunyamahanga yicaye aho ategereje. NZAMUKA UMUSOZI BWA MBERE Twambuka umugezi wo muri Tayiwani tugiye kubwiriza Mu byumweru twamaraga dukorana umurimo n’abavandimwe, akenshi twakoraga urugendo rw’isaha cyangwa irenga n’amaguru, tukazamuka imisozi kandi tukambuka imigezi. Sinzibagirwa igihe nazamukaga umusozi bwa mbere. Twarabyutse tunywa icyayi vubavuba, dufata bisi ya saa kumi n’imwe n’igice za mu gitondo, tujya mu giturage cya kure cyane. Nyuma twambutse umugezi munini, tuzamuka n’umusozi muremure. Uwo musozi wari uhanamye cyane, ku buryo iyo nuburaga umutwe nabonaga umuvandimwe wari imbere yange asa naho agiye kunkoza ibirenge mu maso. Muri icyo gitondo, Harvey yabwirizanyije n’abavandimwe baho, nge mbwiriza mu mudugudu muto wari utuwe n’abantu bavuga Ikiyapani. Mu ma saa saba, numvaga ngiye kwitura hasi kubera inzara. Naje guhura na Harvey nta wundi muvandimwe bari kumwe. Yari yatanze amagazeti bamuha amagi atatu mabisi. Kugira ngo anyereke uko bayarya, yafashe rimwe atobora hasi no hejuru maze aranywa. Nange narihanganye ndya rimwe. None se iryari risigaye ni nde wari kurirya? Na ryo yararimpaye kubera ko yumvaga ko nimara kwitura hasi kubera inzara, atari gushobora kumanukana umusozi anteruye. NIYUHAGIRIRA AHANTU HADASANZWE Hari ahantu twagiye mu ikoraniro ry’akarere, mpura n’ikibazo. Twacumbikiwe n’umuvandimwe wari utuye iruhande rw’Inzu y’Ubwami. Kubera ko abantu baho babona ko kwiyuhagira bifite agaciro cyane, umugore w’umugenzuzi w’akarere yaduteguriye aho kwiyuhagirira. Harvey yarambwiye ngo mbanze kuko yari ahuze. Nasanze hari indobo irimo amazi ashyushye, iy’amazi akonje n’ibase irimo ubusa. Natangajwe n’uko yari yabishyize ahateganye n’Inzu y’Ubwami, kandi hari abavandimwe bari kwitegura ikoraniro. Namubajije niba nta kintu yabona nahakinga kugira ngo batambona. Yanzaniye ishashi ibonerana. Natekereje kujya inyuma y’inzu, ariko mbona hari imbata zanyuzaga imitwe mu ruzitiro nkabona ziri bundye. Naratekereje nti: “N’ubundi abavandimwe barahuze ntibari bumbone, kandi nintiyuhagira barababara. Ni ha handi, reka niyogere! Nuko ndoga.” Twambaye imyenda abantu bo mu bwoko bw’Abamisi bambara mu birori IBITABO MU RURIMI RW’ICYAMISI Harvey yabonye ko impamvu abavandimwe baho batagiraga amajyambere ari uko abenshi batari bazi gusoma, kandi batagira ibitabo mu rurimi rwabo.

Ikigo gishinzwe ubutaka mu Rwanda. ikigo gishinzwe ubutaka mu Rwanda cyatangajeko kigiye gukora igishushanyo mbonera kizifashishwa mugukoresha neza ubutaka iyigahunda ikaba iri kurwego rwigihugu kandi ikaba yishimiwe cyane kuberako izafasha abaturage ndetse nigihugu muri rusange. Amavu n'amavuko. Ikigo cy'igihugu gishinzwe Ubukata, ni ikigo cya leta cyibarizwa muri minisiteri y'ibidukikije, cyikaba gifite inshingano zirimo gushyira mubikorwa politi z'ubutaka, igenamigambi ry'imikoreshereze y'ubutaka, kwandika ubutaka , guhuza ubutaka, gukemura amakimbirane ashingiye k'ubutaka n'ibindi... Ikigo gishinzwe imicungire n'imikoreshereze y'ubutaka mu Rwanda(NLA) cyashyizweho n'iteka rya Perezida no 030/01ryo kuwa 06/05/2022. nyuma y'amavugurura atandukanye, icyi kigo cyagiye gihindurirwa amazina kuva mu mwaka w'2008 cyitwaga ikigo cy'ubutaka(NLC), naho muri 2011 cyitwa ikigo cy'igihugu gishinzwe umutungo kamere(RNRA), naho muri 2017 cyiswe ikigo gishinzwe imicungire n'imikoreshereze y'ubutaka mu Rwanda(RLMUA) cyongera guhindurirwa izina ari na ryo gifite ubu(NLA). Icyi kigo gishinzwe gukurikirana imicungire n'imikoreshereze y'ubutaka mu Rwanda(NLA),kuva cyashingwa cyakoze impinduka zigaragara, bimwe mubyingenzi byagezweho harimo nk'ishyirwaho rya politiki y'ubutaka mu Rwanda, rejisitiri y'ubutaka ikozwe mu buryo bw'ikoranabuhanga, Igenamigambi rihamye ry'imikoreshereze y'ubutaka bw'igihugu cyose hagamijwe imikoreshereze ihamye kandi inoze y'umutungo kamere w'ubutaka. Ikigo cy'igihugu gishinzwe ubutaka cyagize kandi uruhare rufatika mu gukemura amakimbirane ashingiye ku butaka binyuze mu guhuza no kumvikanisha abari bafitanye amakimbirane. Aha iki kigo cyikaba cyarabashije guha ba nyir'ubutaka umutekano urambye ku butaka bwabo, cyibasha no gukumira amakimbirane binyuze mu iyandikisha rusange ry'ubutaka. Intego n'inshingano. Intego y'ikigo ni uguharanira ko imicungire n'imikoreshereze y'ubutaka bikorwa muburyo bunoze hagamijwe iterambere rirambye. Inshingano z'ikigo ni; 1. Gushyira mubikorwa politike, amategeko, ingamba, n'amabwiriza by'igihugu n'ibyemezo bya leta byerekeranye no kwandikisha ubutaka, igenamigambi n'imicungire by'imikoreshereze y'ubutaka. 2. Kugira inama leta kubijyane n'ubutaka 3. Kwigisha no gukangurira abaturage politike n'amategeko byerekeye imicungire n'imikoreshereze y'ubutaka. 4. Gutunganya no guhuza n'igihe igitabo cyandikwamo amakuru yerekeranye n'ubutaka,no gutanga amakuru yerekeranye n'ubutaka. 5. Gutegura, guhuza n'igihe no gukurikirana ishyirwa mubikorwa ry'ibishushanyombonera by'imikoreshereze y'ubutaka ku rwego rw'igihugu no ku nzego zibanze ndetse no gushyiraho amahame ngenderwaho, imirongo ngenderwaho n'amabwiriza y'ikoreshwa ry'ubutaka hagamijwe gukoresha ubutaka neza no kubaka iterambere rirambye. 6. Gukurikirana imikoreshereze y'ubutaka mu gihugu nokugaragariza leta aho bukoreshwa nabi. 7. Gukora, kuvugurura, gutangaza no kumenyekanisha ibipimo n'amakarita by'inyigo y'imiterere ku bumenyi bw'isi, iby'imiterere y'ubutaka, iby'imbago zo mu mazi, iby'ibibanza n'amasambu birebana n'umutungo w'ubutaka. 8. Kwakira no kugenzur imishinga ijyanye no kugura cyangwa gukodesha ubutaka bwa leta buri mu mutungo bwite wayo. 9. Gutanga no kwambura mu mwanya wa leta ibyangombwa by'ubutaka hakurikijwe itegeko rigenga ubutaka 10. Kubarura no kugaragaza imitungo yose yo ku butaka mu gihugu, ubwiza n'imikoreshereze yayo no kubika amakarita, amafoto yafatiwe mu kirere no kuba ikusanyirizo ry'amakuru yabyo. 11. Gufasha kubaka ubushobozi bw'inzego z'imitegekere y'igihugu zegerejwe abaturage mu micungire n'imikoreshereze y'ubutaka. 12. Gusesengura imishinga mishya isaba ubutaka no kugenzura ko ikurikije amategeko y'igihugu y'imikoreshereze y'ubutaka n'ibishushanyombonera by'iterambere. 13. Kwandika no gucunga ubutaka bwose bwa leta hagamijwe kubucunga neza no kubwongerera agaciro. 14. Kugenzura no gusuzuma ibisabwa byose kugirango ubutaka bwa leta butangwe cyangwa butizwe mu rwego rw'ishoramari, imibereho myiza y'abaturage n'ibikenewe n'izindi nzego za leta. 15. Gukora ubushakashatsi n'inyigo bijyanye n'ubutaka, gutangaza ibivuye muri ubwo bushakashatsi no kubisakaza. Andi makuru. Icyi kigo giherereye mu karere ka nyarugenge, mu nyubako bita Nyarugenge Pension Plaza cyikaba gifite umurongo wahamagaraho ukeneye ayandi makuru ariwo 2142 cyangwa se ukaba wabandikira ukoresheje email; [email protected]

Nyakubahwa Basenateri, nyuma yo kugezwaho raporo ya Komisiyo twafungura lisite ya kabiri kugira ngo Abasenateri bafite ibibazo cyangwa ibitekerezo kuri raporo bashobore kubitanga. Mfunguye lisite. Nta wiyandikishije kuri lisite ya kabiri, ni ukuvuga ko raporo nta kibazo ifite ariko tugomba kuyemeza binyuze mu matora. Nagira ngo nibutse ko bishaka ko haba ubwiganze burunduye bw’amajwi. Dutore kuri iyi raporo. Abasenateri batoye raporo ni 25, umwe yayanze, nta wifashe, nta n’imfabusa. Bityo raporo ikaba yemejwe ku bwiganze burunduye bw’amajwi. Ba Nyakubahwa Basenateri nyuma yo gufata icyemezo kuri raporo turakurikizaho kwemeza umwanzuro wa Komisiyo ku ishyirwaho ry’uyu muyobozi. Na byo turabitorera. Dutore. Umwanzuro ukaba wemejwe n’Abasenateri 25, umwe yawanze, nta wifashe, nta n’imfabusa. Bityo umwanzuro ukaba wemejwe. Ba Nyakubahwa mugize Komisiyo turabashimiye, mwasubira mu mwanya wanyu. Tuboneyeho no gushimira abagize Komisiyo yose uburyo bigomwe bakaza gufatanya namwe. Ba Nyakubahwa ba Visi Perezida, ba Nyakubahwa Basenateri turakurikizaho ingingo yerekeye kwemeza inyandiko zivunaguye z’inama z’Inteko Rusange yo ku itariki ya 05, iyo ku itariki ya 06 n’iya 10 Gashyantare 2020. Buri nyandiko ivunaguye iremezwa ukwayo. Duhere ku nyandiko ivunaguye yo ku itariki ya 05 Gashyantare. Icyo gihe ndibutsa ko Inteko yabaye i saa cyenda nk’uko itegeko ngenga ribiteganya. Umusenateri wese ushaka kugira icyo akosora ku nyandiko ivunaguye abiherewe ijambo. Nta wasabye ijambo ni ukuvuga y’uko inyandiko ivunaguye muyemeye. Turayemeye ku bwumvikane busesuye? Inteko Rusange Yego. Perezida wa Sena, Dr. IYAMUREMYE Augustin Tujye ku nyandiko ivunaguye ya kabiri yo ku itariki ya 06 Gashyantare. Twafungura lisite. Honorable DUSHIMIMANA Lambert yasabye ijambo. Ijambo ni iryanyu. Honorable DUSHIMIMANA Lambert Murakoze Nyakubahwa Perezida. Nari nsabye ijambo kugira ngo ngaragaze ko harimo muri iyi nyandiko udukosa dutoya cyane tw’imyandikire, yaba mu magambo yagiye yandikwa kabiri cyangwa se asubirwamo. Nko kuri paji ya kabiri (2) hari ahantu handitse ngo Honorable DUSHIMIMANA Lambert yavuze ko, "ko" akayisubiramo. Kuri paji ya gatatu (3) "paragraphe" ya nyuma ikibazo cy’abayobozi badakemura hakaba hari "a" itarimo, kuri paji ya gatanu (5) mu gika cya kabiri ku ngingo bagasubiramo "ingingo". Ni utwo dukosa twarimo Nyakubahwa Perezida nashakaga kugaragaza. Murakoze. Perezida wa Sena, Dr. IYAMUREMYE Augustin Murakoze Nyakubahwa Senateri, ubwo ababishinzwe bambwiraga ko birakosorwa byihutirwa. Ba Nyakubahwa Basenateri dufunguye lisite ya gatatu niba hari ushaka ijambo kuri iyi nyandiko ivunaguye. Ntawe. Bityo birasaba ko tuyemeza. Twayemeza ku bwumvikane busesuye? Inteko Rusange Yego. Perezida wa Sena, Dr. IYAMUREMYE Augustin Murakoze. Tugiye ku nyandiko ivunaguye ya gatatu (3) yo ku itariki ya 10 Gashyantare. Niba hari ushaka ijambo kuri lisite ya kabiri turayifunguye. Ntawe. Ubwo no kuri "liste" ya gatatu ntawe? Inyandiko ivunaguye twayemeza ku bwumvikane busesuye? Inteko Rusange Yego. Perezida wa Sena, Dr. IYAMUREMYE Augustin "Ok", murakoze. Ba Nyakubahwa ba Visi Perezida, ba Nyakubahwa Basenateri ingingo zari kuri gahunda y’inama y’Inteko Rusange z’uyu munsi tumaze kuzisuzuma zose. Nkaba mbashimiye. Ubundi twari dufite akamenyero ko kuvuga igihe Inteko Rusange izabera, twabivugaga, ariko ba Nyakubahwa ba Visi Perezida, ba Nyakubahwa Basenateri, murabona n’uko babahaye ibyicaro uyu munsi, uko baduhaye ibyicaro twagiye dutatanye hagati ya buri wese n’undi hari metero byibuze imwe, usibye abo mbona ku ntebe imwe ariko turakeka ko ari bazima nta kibazo. Ni mu rwego rero rwo gukurikiza amabwiriza yo kwirinda icyorezo cya "Coronavirus" uko mwabikurikiranye kandi mugenda mubihererekanya mu makuru no ku rubuga rw’Abasenateri. Uko izindi gahunda zizagenda tuzabibamenyesha. Inteko Rusange y’uyu munsi ikaba ihumuje.

Ngoma: Koperative zitwika amatafari zirakangurirwa kujya zifashisha nyiramugengeri. Mu karere ka Ngoma habarirwa amakoperative arenga 14 atwika amakara yifashishije gasenyi ndetse ngo bajya bavanga no gutwikisha inkwi nk’uko baherutse kubitangaza. Impamvu amwe muri aya makoperative atwika amatafari yatangaga atuma bavanga gasenyi n’inkwi mu gutwika amatafari kandi bitemewe ni uko hari ubwo gasenyi zibura kuko baba bazishaka ari benshi zigashira. Ubwo umukozi w’akarere ka Ngoma ushinzwe ibidukikije, Mutaruka Sematabaro Mbueki yavugaga kuri iki kibazo, yavuze ko akarere ka Ngoma gafite amahirwe yo kugira ibishanga birimo nyiramugengeri bityo abatwika amatafari bakwiye kujya bazifashisha kuko zitwika neza. Mu karere ka Ngoma hari koperative imwe y’urubyiruko itwika amatafari mu mirenge ya Kazo na Mutendeli yemeza ko mu gutwika amatafari bifashisha nyiramugengeri iboneka mu bishanga bakoreramo muri iyo mirenge. Mbueki asanga izi nyiramugengeri ziramutse zifashishijwe mu gutwika amatafari byatuma ikibazo cy’iyangirika ry’ibidukikije nk’amashyamba kigabanuka muri aka karere maze bikarushaho kubungabungwa. Yagize ati “Mu igenzura abo bakoresha inkwi mu gutwika amatafari iyo bafashwe barahanwa niyo mpamvu dusaba abashoye imari mu gutwika amatafari ko bajya bagana ibishanga bagakoresha nyiramugengeri kuko ihari nyinshi hano mu bishanga muri Ngoma”. Mu karere ka Ngoma kavuga ko batari babona abashoramari mu gutunganya iyi nyiramugengeri ariko ko yakifashishwa mu gutwika amakara kuko yaka cyane bityo ikaba igisubizo ku bavuga ko gasenyi ari nke bigatuma bakoresha n’inkwi. Jean Claude Gakwaya

Huye: Major (Rtd) Paul Katabarwa na bagenzi be baregwa ikirombe kishe abantu basabiwe igifungo cy’imyaka 10. Ubushinjacyaha bw’urukiko rwisumbuye rwa Huye bwasabiye igifungo cy’imyaka 10 abaregwa mu rubanza rw’ikirombe cyagwiriye abantu batandatu mu Murenge wa Kinazi ho mu Karere ka Huye, tariki 3 Ukwakira 2023.Bwari ubwa kabiri abaregwa muri uru rubanza bahabwa umwanya wo kwiregura ku byaha by’ubufatanyacyaha ku nyungu bwite, no kuba ibyitso mu cyaha cyo gukora ubucukuzi bw’amabuye y’agaciro butemewe, baregwa.Umushinjacyaha yasabiye Major (Rtd) Paul Katabarwa igifungo cy’imyaka icumi n’ihazabu y’amafaranga miliyoni 15, asabira na bane bandi bareganwa na bo igifungo cy’imyaka icumi n’ihazabu y’amafaranga miliyoni 10, buri wese.Bahawe umwanya wo kuvuga ijambo rya nyuma ku bwiregure bwabo, muri rusange bagaragaje ko Ubushinjacyaha butigeze bugaragaza ibimenyetso bifatika ku byo baregwa, ko bwagendeye ku magambo bwumvise gusa, bityo bakaba bakwiye kugirwa abere.Kimwe mu byo Ubushinjacyaha budafitiye ibimenyetso bagaragaje ni ukuba mu byo baregwa harimo ubucukuzi bw’amabuye y’agaciro, nyamara nta cyemeza ko koko hari amabuye y’agaciro yacukuwe mu kirombe cyagwiriye abantu bakahasiga ubuzima, kuko ngo n’umutangabuhamya Ubushinjacyaha bwagaragaje yivugiye ko icyo yabonye ari igitaka.Ikindi Ubushinjacyaha bwaburiye ibimenyetso ngo ni impamvu nkomezacyaha y’urupfu rw’abantu batandatu baguye mu kirombe kuko n’ubwo aho bivugwa baheze hashyizwe umusaraba, ngo nta cyemezo cya muganga gihamya ko koko bapfuye.Ubushinjacyaha kandi ngo bwaburiye ibimenyetso iby’uko bariya bayobozi n’abakozi bo mu Murenge wa Kinazi bari ibyitso bya Major (Rtd) Paul Katabarwa bivugwa ko ari we wari nyiri ikirombe kuko n’igihe amaterefone yabo yafatirwaga habuze ibimenyetso by’uko bigeze no kuvugana, kandi ngo ntiwaba icyitso cy’ uwo utazi, mutanavugana.Major (Rtd) Paul Katabarwa yibukije ko atari azi iby’ikirombe yitirirwa, kandi ko kuba aziranye na Naomie Mukeshimana utaragaragaye ngo abazwe ibyacyo kuko ari we wagiye gusaba uburenganzira bwo kubakira utishoboye no kumushakira amazi, akaza gucukura nyuma, no kuba mu bagikoragamo harimo mwene nyina wabo, bitavuga ko cyari icye.Ku kibazo cy’umucamanza cyo kumenya icyo avuga ku kuba ubushinjacyaha bwaravuze ko imashini zifashishwaga mu kirombe ari ize, bityo n’ikirombe kikaba cyari icye, Major (Rtd) Katabarwa yasubije agira ati “Nibigaragara ko ari ibyanjye mpanwe.”Jacqueline Uwamariya we yifuje ko iby’ikirombe cyaguye ku bantu byabazwa uyobora Umurenge kuri ubu kuko ari we byabaye ahari, yibutsa urukiko ko we yari yahagaritse imirimo y’icukura nk’uko bigaragara mu buhamya bw’uwitwa Innocent Nzasingizimana wemeza ko iyo mirimo yayihagaritse ku itariki 10 Werurwe 2021.Ku kibazo cy’urukiko cyo kumenya iby’ubuhamya bw’umupolisi wabwiye ubugenzacyaha ko nyuma y’uko nka komite y’umutekano bahagaritse imirimo yo gucukura n’ubundi byakomeje, Uwamariya yavuze ko yabyemezwa n’uko uwo mupolisi yazanwa imbere y’urukiko akabyivugira kuko hashobora kuba harabayeho kutamwandikira neza ibyo yavuze, nk’uko byanagaragaye mu buhamya bw’abo bareganwa bagiye basobanura ibyo babwiye ubugenzacyaha bidahuye neza n’ibyari byanditswe.Liberata Iyakaremye we yavuze ko yakabaye abazwa iby’inzu yubatswe, n’ubwo na yo atigeze amenya ibyayo, kandi ko adakwiye kubazwa iby’ubucukuzi kuko bitari mu nshingano ze.Gilbert Nkurunziza we yavuze ko afite impungenge ku Bushinjacyaha kuko nta gihe batabusabye ibimenyetso ntashidikanywaho bijyanye n’ibyo baregwa ariko bukaba butarigeze bugaragaza na kimwe, ahubwo bukabikwepa.Urugero nko ku bijyanye no guhagarika ‘ubucukuzi bw’amazi’ byakozwe na Jaqueline Uwamariya wari Gitifu w’Umurenge, akaba yari amubereye umuyobozi, Ubushinjacyaha ngo bwananiwe gutanga ibimenyetso bifatika by’uko ubucukuzi bwakomeje akiyobora Umurenge wa Kinazi.Protais Maniriho we yavuze ko ababazwa no kuba amaze amezi atanu afunganywe n’abamuyoboraga nyamara we nk’uwari ushinzwe imibereho myiza n’iterambere mu Kagari ka Gahana nta cyemezo yashoboraga gufata, dore ko n’ibyo yasabwaga gukora, ni ukuvuga kubamenyesha ibyari biri kuba, we yabikoze.Ijambo rya nyuma ry’umushinjacyaha ryo ryabaye iry’uko ibimenyetso by’uko Major (Rtd) Paul Katabarwa ari we nyiri kiriya kirombe bihari, umucamanza akaba azabibona mu idosiye.Imyanzuro y’uru rubanza izasomwa ku itariki 31 Ukwakira 2023, saa cyenda.

Mageragere: Gusaba no guhana imbabazi bitanga amahoro mu miryango. Bamwe mu baturage 600 batuye mu murenge wa Mageragera akarere ka Nyarugenge umujyi wa Kigali , bahawe inyigisho zo komora ibikomere no kwiremamo icyizere cy’ejo hazaza, bavuga ko amahoro adacuruzwa, adahingwa , ntaremwa nk’umuntu nta n’uyatora aho ariho hose ahubwo akenshi ava mu bwiyunge bwa bamwe mu  banyarwanda bayashaka kandi bakanayaharanira. Mageragere: Gusaba no guhana imbabazi bitanga amahoro mu miryango Mu birori byo Kwizihiza imbabazi , byateguwe n’itorero rya ADEPR paruwasi ya Muganza, nyuma  nyigisho zatanzwe mu gihe kingana n’amezi atandatu, hagahuzwa abakoze icyaha cya Jenoside yakorerewe abatutsi mu 1994 n’abayikorewe. bahamya ko gusaba no guhana imbabazi bitanga amahoro mu miryango kuko bikuraho urwikekwe kumpande zombi bityo bikimakaza Ishingiro ry’ubudaheranwa. Uwamwezi Solange watanze imbabazi kuri Augustin Kamegeri Uwamwezi Solange watanze imbabazi kuri Makubanya Anasatase na Augustin Kamegeri, bari mu gitero cyateye abiwabo, asaba abarokotse Jenoside yakorewe Abatutsi ko batakomeza guheranwa n’agahinda. Agira ati “ndabasaba ko baza bagahura n’ababahemukiye bakabagirira imbabazi. uburyo mbanyemo nabo nahaye imbabazi biratandukanye cyane n’abandi batahawe inyigisho ngo bige kubabarirana. Abo nahaye imbabazi turahura ukabona ko umutima kuri buri umwe ucyeye”. Ibiganiro byo komora ibikomere bifasha n’ubuyobozi bwite bwa Leta kuzamura ibipimo cy’ubumwe n’ubwiyunge Karinganire warokotse Jenoside utuye mu mudugudu wa Karuginga , akagari ka Kankuba umurenge wa Mageragere, avuga ko amaze guha imbabazi abantu benshi, muri aba bose babanye neza, akaba avuga ko ibi byose yanagiye abifashwamo n’ibiganiro bagiye bahabwa n’intumwa z’Imana zo mu itorero rya ADEPR. Yagize ati “Aba twahaye imbabazo ni babe nkintumwa za Yesu kirisito, bajyende babibwire nabandi, gahunda y’Ubumwe bwacu ibe Ishingiro ry’ubudaheranwa”. Evariste Seyanga wahawe imbabazi nabo yakoreye icyaha avuga ko nyuma y’ibiganiro yahawe yatinyutse akikuramo ubwoba, agasaba imbabazi abo yahemukiye. Yagize ati “narishimye mbonye nsabye imbabazi abo nahemukiye nkazihabwa, byaranshimishije cyane ku buryo n’ubu bari mu bantu mfata nk’abavandimwe banjye ba hafi. Maranye indwara y’umuvuduko wamaraso imyaka itatu nywa ikinini cyaburi munsi, ariko nyuma yo guhabwa imbabazi rwose sinongeye kunywa ibyo binini.” Akomeza avuga ko abanye neza n’abamuhaye imbabazi ko umwe muri bo iyo agize ikibazo habaho gufashanya ikibazo kigakemurwa. Umushumba w’itorero ADEPR ururembo rwa Kigali Pasiteri Rurangwa Valentin, asabira umugisha abatanze imbabazi nabazihawe Umushumba w’itorero ADEPR ururembo rwa Kigali Pasiteri Rurangwa Valentin avuga ko mu kongera kunga umuryango wabanyarwanda ari ngombwa cyane kuko mu gihe cya Jenoside yakorewe abatutsi mu 1994 abahigwaga batereye icyizere abakirisitu kimwe nabamwe muba pasiteri. Umushumba w’itorero ADEPR ururembo rwa Kigali Pasiteri Rurangwa Valentin, asabira umugisha abatanze imbabazi nabazihawe Inyigisho dutanga zigamije komora ibikomera biba byaratewe n’ubuzima n’ibibazo abantu baba baranyuzemo, avuga ko  ibiganiro ari uburyo bwiza bwo gukemura ibibazo ababanye baba bafitanye. Agira ati “Ni uburyo bwo komorana ibikomere bikorwa hifashishijwe abantu bahurira hamwe, bagirana inama ndetse banarebera hamwe umwanzuro w’ibibazo byabo mu buzima busanzwe. Muri 600 nahawe inyigihso 148basabye imbabazi , 89 nakoze Jenoside yakorewe Abatutsi,bisabaha ko inyigisho bazifatira hamwe, hari abatarabyumva neza,igikorwa cyagenze neza, aho byapfiriye niho bigomba no gukemukira, niho bigomba  gukirira”. Ibiganiro byo komora ibikomere bifasha n’ubuyobozi bwite bwa Leta Umuyobozi Nshingwabikorwa w’akarere ka Nyarugenge Emmy Ngabonziza avuga ko ibiganiro  bivura kandi bihuza Abanyarwanda. Yagize ati “Amadini n’amatorero ni abafatanyabikorwa bacu, badufasha cyane kuko hamwe mu hakorerwa ibiganiro nta bibazo bishingiye ku makimbirane tuhabona”. Umuyobozi Nshingwabikorwa w’akarere ka Nyarugenge Emmy Ngabonziza Abahawe inyigisho bagasaba imbabazi 148,bari bamaze amezi atandatu bahabwa inyigisho. Yagize ati “ibi biganiro bitangwa bifasha kuzamura igipimo cy’ubumwe n’ubwiyunge mu Banyarwanda cyagiye kizamuka buri mwaka kuva mu 1994. Muri 2010 cyari kuri 82.3%, muri 2015 kigera kuri 92.5%, naho muri 2020 kigera kuri 94.7%. Ni ukuvuga ubwiyongere bwa 12,4% mu gihe cy’imyaka 10, ibi byose byagezweho binyujijwe mu butabera, abasabye imbabazi bakanazihabwa” Emmy yakomeje ati “ Inzira yo kongera gukira ibikomere irakomeje kuko dufitemo abakorewe Jenoside kimwe n’abayikoze.  Inyigisho zatanzwe zafashije kuzamura ubumwe n’ubudaheranwa bw’abanyarwanda. Umukirisito nyawe akwiye gutera intambwe yo gusaba no gutanga imbabazi.” Yifashihije umurongo uboneka muri Bibiliya, mu gitabo k’ibyakozwe n’intumwa 17:30 .yabasabye kugirango uruhare mu gukomeza komorana ibikomere, yibukije abanyarwanda ko ubwabo aribo bafite inshingano zo komorana ibikomere. Ati “ Tuzirikane kumenya ibikomere dufite kugirango tumenyo uko  bigomba komorwa”. Mu ijambo rye yavuze ko bakorana n’ihuriro ry’amadini, mu igororero rya Mageragere bagiramo gahunda zinyigisho, bategura abagiye kurangiza igihano, kugirango bige kubana n’abandi bagiye gusanga mubuzima busanzwe. Jean Elysee Byiringiro / Indatwa.org 0788876904

Muri Covid-19 ubucuruzi bwagabanutse ku rugero rwa 50% - IPAR. IPAR ivuga ko ubwo bushakashatsi n’ubwo bwatangajweho igice cy’aho bugeze kugeza ubu, ngo buzakomeza gukorwa mu Rwanda hose mu gihe kingana n’amezi 36, kuva muri Kanama 2020 kugera muri Kanama 2023. Bukubiye mu nyigo eshatu zakozwe n’abashakashatsi ba IPAR, ari bo Dr Jean Baptiste Nsengiyumva, Dr Dickson Malunda hamwe na Ismael Byaruhanga. Dr Malunda avuga ko igihe u Rwanda rwari rumaze umwaka wose rwadutswemo n’icyorezo Covid-19, ubucuruzi bwari bumaze kugabanuka ku rugero rwa 50% muri rusange, ariko mu ntara zibasiwe cyane hakaza iy’Iburengerazuba iri ku rugero rwa 58%, iy’Amajyepfo ku rugero rwa 56% ndetse n’iy’Amajyaruguru ku rugero rwa 54%. Mu byiciro by’ubukungu byashegeshwe cyane, ku mwanya wa mbere haza serivisi zagize igihombo kingana na 41%, inganda zikaba zarahombye 33% ndetse n’ubuhinzi na bwo ngo bwahombye 33%. Dr Malunda yakomeje agaragaza ko hari ibigo by’abikorera byagerageje kuhanyanyaza ariko bigatakaza abakozi kubera kubura icyo bibahemba, ku buryo ahari abakozi 17 ubu ngo hasigaye 10 gusa. Mu bucukuzi bw’amabuye y’agaciro na kariyeri abakozi batakaje akazi bangana na 53%, mu buhinzi n’ubworozi hagiye abangana na 31% na ho mu nganda hagenda abangana na 27%. Akarere ka Huye ni ko kaza imbere mu kugira benshi batakaje imirimo ku rugero rwa 29%, kagakurikirwa n’aka Musanze katakaje abangana na 24% kubera serivisi z’ubukerarugendo zahagaze. Byinshi mu bigo kugeza ubu ngo ntabwo birabasha kubyuka cyangwa kuzahuka ngo bigere ku muvuduko byariho, kuko ibigera kuri 95% bitarahabwa ku gishoro cy’Ikigega cya Leta cyagenewe kunganira ubukungu bwazahajwe na Covid-19. Dr Ismael Byaruhanga na we yakomeje agaragaza imbogamizi ziri mu bucuruzi bwifashisha ikoranabuhanga, avuga ko kuva ari cyo cyerekezo Leta iganamo hakenewe amavugurura y’uburyo ubu bucuruzi bukorwamo. Avuga ko serivisi z’ubwikorezi bw’ibintu cyane cyane ibijya n’ibiva mu mahanga zihenze cyane, ku buryo umuntu watumije umutwaro upima ibiro bitanu uvuye mu gihugu cy’u Bwongereza, ngo awishyurira amadolari ya Amerika 110 (ni amafaranga y’u Rwanda ibihumbi 110). Ati “Usanga igiciro cyatanzwe mu kuzana ibyo bicuruzwa kiruse kure cyane icyatanzwe mu kubigura”. Dr Byaruhanga ajya inama y’uko Leta yakorana na Kompanyi y’indege z’u Rwanda (Rwandair) hamwe n’ibindi bigo mpuzamahanga bikora ubwikorezi, kugira ngo bijye gutumiza no kohereza ibintu mu mahanga birusheho guhenduka. Avuga kandi ko abaturage bakeneye ibikoresho nka telefone zigezweho (smart Phones), byazabafasha kugura no gucuruza hifashishijwe ikoranabuhanga, aho kugira ngo abantu bajye bajya kubyiganira mu masoko. Ibi kandi ngo byagombye kujyana n’uko igiciro cyo guhererekanya amafaranga hagati y’umuntu n’undi (umuguzi n’umucuruzi), byarushaho kugabanywa cyane, kuko ngo Abaturarwanda bahomba 7.1% by’inyungu yabo mu kugura no kugurisha hifashishijwe ikoranabuhanga. Umuyobozi Nshingwabikorwa wa IPAR, Dr Kayitesi Eugenia, avuga ko ubu bushakashatsi babugejeje ku nzego za Leta zibishinzwe ndetse n’abandi bafatanyabikorwa, kugira ngo buzashingirweho mu gufata ibyemezo. Yagize ati “IPAR yo ikora ubushakashatsi ikabuha abafata ibyemezo kugira ngo babushingireho, twe ntidushyira mu bikorwa, Leta ni yo ibubona (ubushakashatsi) ikabukorera ubusesenguzi, igafata ibyemezo bibereye abaturage. Twatumiye abantu bose kugira ngo barebe ingaruka zatewe n’iki cyorezo, kugira ngo bafate ingamba muri iki gihe cya Corona na nyuma yaho”. Avuga ko hari inzego nyinshi zirebwa n’ubu bushakashatsi zirimo Minisiteri y’Imari n’Igenamigambi, iy’Ubucuruzi, ishinzwe Ubuzima, Minisiteri y’Uburezi, ndetse na bamwe mu bafatanyabikorwa ba Leta. Mu cyumweru gishize Leta y’u Rwanda yatangaje ko yatanze impapuro z’agaciro (Eurobonds) ku bashoramari b’i Burayi, kugira ngo bayigurize Amadolari ya Amerika angana na miliyoni 620 (aragera kuri miliyari 620 z’Amafarangha y’u Rwanda). Minisiteri y’Imari n’Igenamigambi (MINECOFIN) ivuga ko igice kimwe cy’ayo amafaranga kizishyura umwenda wari usigaye muri miliyoni 400 z’Amadolari yavuye kuri Eurobons zatanzwe muri 2013, asigaye akazashorwa mu bikorwa byo kuzahura ubukungu bwazahajwe na Covid-19. Umunyamakuru @SimonKamuzinzi

Umukino wa Morocco wadufashije kugaragaza amakosa yacu - Umutoza Henry Muinuka. Mu masaha asatira umugoroba wo ku wa Mbere tariki ya 16 Gashyantare 2021 Ikipe y’igihugu’U Rwanda ya Basketball yakinnye umukino wa Kabiri wa gicuti na Morocco umukino U Rwanda rwakinnye neza nubwo rwatsinzwe amanota 58 kuri 53. Nyuma y’umukino umutoza w’iyi kipe Henry Muinuka yavuze ko uyu mukino wabafashije kugaragaza amakosa. Yagize ati " Uyu mukino wadufashije kugaragaza amakosa yacu neza , navuga ko twugariye neza cyane ariko twakinnye umukino ugenda gake mu busatirizi aribyo tugomba gukosora mu irushanwa nyirizina." Uko uduce tw’umukino twagenze Agace ka Mbere: Rwanda 13-14 Morocco Agace ka Kabiri: Rwanda 22-33 Morocco Agace Gatatu : Rwanda 37-46 Morocco Agace ka Kane: 53 Rwanda 58 Morocco Ku wa Gatatu tariki ya 17 Gashyantare 2021 saa 18:00 z’umugoroba nibwo u Rwanda ruzakina umukino warwo wa Mbere aho ruzakina na Mali. Umukino uzabanzirizwa n’uwa Sudani y’Epfo na Nigeria uzakinwa saa kumi. Umunyamakuru wa Kigali Today/KT Radio @ KuradusengIsaac

Ambasaderi wa Kenya muri Nigeria yitabye Imana. Minisiteri y’Ububanyi n’Amahanga muri Kenya yatangaje ko Ambasaderi w’iki gihugu muri Nigeria, Wilfred Machage, yapfuye urupfu rutunguranye.Itangazo ry’iyi Minisiteri rivuga Machage yaguye igihumire mu nyubako ye i Abuja ku wa Gatandatu hanyuma akihutanwa kwa muganga bikaza gutangazwa ko yapfuye nyuma y’akanya gato.Saa 12:30 nibwo uyu mugabo yashizemo umwuka. Mu 2018 nibwo yagizwe Ambasaderi wa Kenya muri Nigeria, aho yarebereraga inyungu zayo mu bindi bihugu 12 birimo ibyo muri Afurika yo hagati no mu Burengerazuba bwayo.Ambasaderi Wilfred Machage yapfuye urupfu rutunguranyeDr Machage, mbere yo kugirwa Ambasaderi akaba yari Senateri watowe mu ntara ya Migori, yinjiye muri Politiki muri 2002 ubwo yatsindiraga umwanya w’ubudepite icyo gihe kugirango ahagarire Kuria.Yagumanye umwanya we kugeza muri 2007, mbere yo kwiyamamariza umwanya wa Sena hashingiwe ku itegeko nshinga rishya ryashyizweho intara mu 2013. mu 2017 kandi, yatakaje umwanya nyuma aza kuva muri Politike mbere y’uko atangira imirimo ye Mishya ku mwanya wa Ambasadei mu 2018.

Mu Rwanda Hagiye Kubakwa Ibigo 30 By’Icyitegererezo Mu Myuga n’Ubumenyingiro. Ikigo cy’Igihugu gishinzwe guteza imbere imyuga n’ubumenyingiro (RTB) kivuga ko harimo gusuzumwa gahunda yo gushyiraho ikigo cy’icyitegererezo muri buri Karere, byose hamwe bikazatanga umusanzu mu guteza imbere ubumenyi. Umuyobozi Mukuru wa RTB, Paul Umukunzi, avuga ko hari abantu batarumva neza amashuri y’imyuga n’ubumenyingiro, amasomo yigishwa n’amahirwe atanga mu bijyanye no kongera ubumenyi. Yari mu nama nyunguranabitekerezo ikorwa buri gihembwe, yahurije hamwe inzego zifite aho zihurira n’imyigishirize y’imyuga n’ubumenyingiro, ku wa Gatanu. Umukunzi yavuze ko mu kurushaho kunoza imyigishirize y’imyuga n’ubumenyingiro, harimo gutekerezwa ishyirwaho ry’amashuri y’icyitegererezo. Hatangwa urugero kuri Rwanda Coding Academy, uburyo imaze guhindura ibintu mu rwego rw’ikoranabuhanga. Yakomeje ati “Turashaka gushyiraho nibura ishuri rimwe ry’icyitegererezo ry’imyuga n’ubumenyingiro muri buri karere. Ibyo byatuma haba ibigo 30 by’icyitegererezo mu gihugu, bikaba ari ibigo by’amashuri bikora neza ku nzego zose z’ibikenewe ku ishuri ry’imyuga n’ubumenyingiro.” Ni amashuri azaba afite porogaramu z’amasomo zijyanye n’umwihariko wa buri karere, agafasha mu gutanga ubumenyi bufatika. Biteganywa ko ayo mashuri azazamura uburyo abanyeshuri bitabira amasomo y’imyuga n’Ubumenyingiro, uyu munsi usanga atitabirwa cyane. Umukunzi yakomeje ati “Imwe mu mpamvu zabyo ni uko ubwiza bw’amasomo dutanga butarabasha gukurura abanyeshuri benshi, ku buryo usanga barangiza amasomo mu mashuri y’uburezi bw’imyaka icyenda bagahitamo kujya mu masomo y’ubumenyi rusange, amasomo navuga ko atakijyanye n’igihe kubera ko ubushakashatsi bugaragaza ko mu myaka mike iri imbere, imirimo 9 mu 10 izaba isaba ubumenyi ngiro.” Ibyo ngo bituma amashuri y’imyuga n’ubumenyingiro kugeza ubu yaritabiriwe kuri 60% gusa, kuko habarurwamo abanyeshuri 31,000 mu gihe amashuri ahari afite ubushobozi bwo kwakira abanyeshuri 52,000. Bivuze ko ayo mashuri afite icyuho cy’abanyeshuri 20,000. Umuyobozi wa Rwanda Polytechnic, Dr. James Gashumba, yavuze ko hagikenewe kumvisha abanyarwanda ko kwiga amasomo y’imyuga n’ubumenyingiro bitanga amahirwe menshi kurusha andi masomo. Yavuze ko nubwo mu mashuri yo hasi abanyeshuri biga TVET ari bake, muri za IPRC umubare ni munini cyane. Yagize ati “Nk’urugero muri uyu mwaka wa 2020/21 abanyeshuri basabye kuza muri Rwanda Polytechnic muri ya mashuri umunani bari 11,200 basaga bafite ibisabwa, ariko muri za IPRC umubare twashobora gufata ni 3500 gusa, buri mwaka abasaba kuza muri RP bagenda biyongera cyane.” Yakomeje ati “Urumva rero ibibazo biracyavanze, hasi turacyafite ikibazo cyo kwitabira, hejuru abashaka kwitabira ni benshi. Ubwo rero turagenda dukemura ibyo bibazo, ariko mfite icyizere.” Mu gukomeza urwego rw’imyuga n’ubumenyingiro, mu gihe kera abanyeshuri biga imyuga basorezaga ku cyiciro cya mbere cya kaminuza (A1) maze kugira ngo bige icya kabiri (A0) bagasabwa kujya kwiga amasomo y’ubumenyi rusange, hagiye gukorwa impinduka. Ubu hagiye gushyirwaho Bachelors na Masters, kugira ngo umunyeshuri wize TVET akomeze imyuga n’ubumenyingiro agere ku rwego rwo hejuru, ari na we uzabyigisha

atari munsi y’ibihumbi ijana (100.000 Frw) ariko atarenze ibihumbi magana abiri (200.000 Frw) kuri buri munyeshuri yakopeje. Ingingo ya 130: Ibikorwa binyuranyije n’amategeko mu mashuri makuru Umuntu wese, utabiherewe uburenganzira mu nyandiko n’Ikigo cy’Igihugu gifite ubugenzuzi bw’amashuri makuru mu nshingano: 1º ushinga, ufungura, ufunga, wimurira ahandi koleji, ishuri, ishami, agashami cyangwa ikigo cy’ubushakashatsi bishamikiye ku ishuri rikuru, uzamura icyiciro cy’inyigisho cyangwa uhindura ubwoko bw’ishuri rikuru; 2º utangira kwigisha porogaramu z’inyigisho nshya, uvugurura porogaramu z’inyigisho cyangwa uhindura inzego n’ibyiciro by’ishuri; 3º wakira umunyeshuri utujuje ibisabwa kugira ngo yemererwe kwiga mu mashuri makuru; 4º utubahiriza ibipimo ngenderwaho mu mashuri makuru; aba akoze ikosa. Ahanishwa ihazabu yo mu rwego rw’ubutegetsi y’amafaranga y’u Rwanda atari munsi ya miliyoni eshatu (3.000.000 Frw) ariko atarenze miliyoni eshanu (5.000.000 Frw) kandi igikorwa cyakozwe kigahagarikwa. Ingingo ya 131: Gukoresha nabi umutungo w’ishuri mu byiciro by’uburezi bitandukanye Haseguriwe ibiteganywa n’andi mategeko ahana, umuntu wese ufite ububasha bwo gucunga umutungo w’ishuri cyangwa ufite ububasha ku mutungo w’ishuri, uwukoresha ibyo utateganyirijwe, uwureka cyangwa utawitaho ukononekara cyangwa uwukoresha mu buryo bunyuranyije n’amategeko; aba akoze ikosa. Ahanishwa ihazabu yo mu rwego rw’ubutegetsi y’amafaranga y’u Rwanda atari munsi ya miliyoni eshatu (3.000.000 Frw) ariko atarenze miliyoni eshanu (5.000.000 Frw). Icyiciro cya 3: Itangwa ry’ibihano byo mu rwego rw’ubutegetsi n’uburyo bwo kujurira Ingingo ya 132: Ububasha bwo gutanga ibihano byo mu rwego rw’ubutegetsi Ububasha bwo gutanga ibihano byo mu rwego rw’ubutegetsi biteganywa muri iri tegeko bufitwe na: 1º Umunyamabanga Nshingwabikorwa w’Umurenge, ku makosa ateganywa mu ngingo ya 125 n’iya 126 z’iri tegeko ashingiye kuri raporo y’Umunyamabanga Nshingwabikorwa w’Akagari; 2º Ikigo cy’Igihugu gifite ubugenzuzi bw’amashuri yo mu burezi bw’ibanze mu nshingano, ku makosa ateganywa mu ngingo ya 127 y’iri tegeko mu gika cyayo cya 2 n’icya 3, hashingiwe kuri raporo y’ishuri no ku makosa ateganywa mu ngingo ya 128 y’iri tegeko hashingiwe kuri raporo y’ubugenzuzi bwakorewe iryo shuri; 3º Ikigo cy’Igihugu gishinzwe amashuri makuru, ku makosa ateganywa mu ngingo ya 129 y’iri tegeko mu gika cyayo cya 2 n’icya 3 hashingiwe kuri raporo y’ishuri rikuru no ku makosa ateganywa mu ngingo ya 130 y’iri tegeko hashingiwe kuri raporo y’ubungenzuzi bwakorewe iryo shuri rikuru. Ingingo ya 133: Ahashyirwa ihazabu Ihazabu yose ikomotse ku bihano biteganywa n’iri tegeko ishyirwa mu isanduku ya Leta. Ingingo ya 134: Ubujurire ku bihano byo mu rwego rw’ubutegetsi Umuntu wese utishimiye igihano cyo mu rwego rw’ubutegetsi yahawe giteganwa n’iri tegeko ashobora kujuririra aba bakurikira: 1º Umuyobozi w’Akarere ku gihano cyatanzwe n’Umunyamabanga Nshingwabikorwa w’Umurenge; 2º Minisitiri ku bihano byatanzwe n’Ikigo cy’Igihugu gifite ubugenzuzi bw’amashuri yo mu burezi bw’ibanze mu nshingano cyangwa Ikigo cy’Igihugu gishinzwe amashuri makuru. Umuntu utishimiye icyemezo yafatiwe, ajurira mu gihe kitarenze iminsi mirongo itatu (30) y’akazi uhereye ku munsi yamenyesherejwe icyemezo. Urwego rwajuririwe rutanga igisubizo ku bujurire mu gihe kitarenze iminsi mirongo itatu (30) y’akazi uhereye igihe ubujurire bwakiriwe. UMUTWE WA III: INGINGO Y’INZIBACYUHO N’IZISOZA Ingingo ya 135: Igihe cy’inzibacyuho Hashyizweho igihe cy’inzibacyuho kitarenze imyaka ibiri (2) uhereye umunsi iri tegeko ritangarijwe mu Igazeti ya Leta ya Repubulika y’u Rwanda, kugira ngo inzego zose bireba zibe zahuje imitunganyirize y’uburezi n’ibiteganywa n’iri tegeko. Ingingo ya 136: Itegurwa, isuzumwa n’itorwa by’iri tegeko Iri tegeko ryateguwe, risuzumwa kandi ritorwa mu rurimi rw’Ikinyarwanda. Ingingo ya 137: Ivanwaho ry’amategeko n’ingingo z’amategeko binyuranyije n’iri tegeko Itegeko n° 23/2012 ryo ku wa 15/06/2012 rigena imitunganyirize n’imikorere by’Amashuri y’Incuke, Abanza n’Ayisumbuye, Itegeko n° 44/2015 ryo ku wa 14/09/2015 rigenga inguzanyo na buruse bihabwa abanyeshuri, Itegeko n° 01/2017 ryo ku wa 31/01/2017 rigena imiterere, imitunganyirize n’imikorere by’Amashuri Makuru n’Itegeko n° 36/2018 ryo ku wa 29/06/2018 rigena imitunganyirize y’uburezi n’ingingo zose z’amategeko abanziriza iri kandi zinyuranyije na ryo bivanyweho. Ingingo ya 138: Igihe iri tegeko ritangira gukurikizwa

Igisilovaki. Igisilovaki cyangwa Igisilovakiya , Igisilovake (izina mu gisilovaki : "slovenčina" cyangwa "slovenský jazyk" ) ni ururimi rwa Silovakiya. Itegekongenga ISO 639-3 slk. Itegekongenga ISO 639-1 sk. Mu w’2000 twashyizeho amahuriro y’ururimi rw’igisilovaki, guhera ubwo twakiriye abanyamuryango bashya baturutse muri Silovakiya no muri Cekiya. Alfabeti y’igisilovaki. Igisilovaki kigizwe n’inyuguti 46 : a á ä b c č d ď dz dž e é f g h ch i í j k l ĺ ľ m n ň o ó ô p q r ř s š t ť u ú v w x y ý z ž

Umubikira Mukamukiga yagabiwe inka kubera kudatererana umunyeshuri utwite. Umuyobozi w’ ikigo cy’ abiyaye Imana wanze gutererana umukobwa w’ umunyeshuri wari watewe yiga mu kigo ayobora ahubwo akamufasha gukomeza amashuri yahawe inka n’ iyayo by’ ishimwe.Soeur Mukamukiga Marie de la Charité uyobora Groupe Scolaire Notre Dame de Lourde de Byimana cy’Abenebikira, giherereye mu Karere Ruhango yahawe inka na Charles Butera Sekuru w’ umukobwa yanze gutererana.Bisanzwe bizwi ko mu mashuri y’abihayimana mu Rwanda, batihanganira na busa umunyeshuri w’umukobwa watewe inda kuko ahita yirukanwa burundu. Iyo bimenyekanye ko uwayimuteye ari umunyeshuri mugenzi we, na we arirukanwa burundu kuko iryo kosa rifatwa nk’ikizira kikaziririzwa mu mashuri y’abihayimana.Gusa hari bamwe mu bihayimana badatererana abanyeshuri babo bahuye n’ikibazo cyo gusama inda zitateguwe,ahubwo bakababa hafi bakanabagira inama zo guhindura imyitwarire,bakiyitaho ndetse bakanita ku bana babo,bakanirinda kuzongera kugwa mu mutegoTariki ya 10 Kamena 2018, uwo mubikira yahawe inka n’iyayo ayihawe n’umubyeyi witwa Butera Charles amushimira kudatererana umwuzukuru we wigaga muri icyo kigo, akaza kugira ibyago byo gusama inda itateguwe.Butera avuga ko uwo mubikira aho kwirukana burundu uwo mwana nk’uko byari bisanzwe mu mashuri y’Abihayimana, ngo yamwohereje mu rugo arabyara, amaze gukomera aza kumushakira irindi shuri umwana arakomeza ariga ubu yanarangije kaminuza.Ati “ Yantumyeho nk’umubyeyi we arambwira ati umwana wawe turamukunda, ni umwana mwiza, ibyamubayeho ubyihanganire. Azagumya yige, ariko ntaziga aha. Nanjye koko mbyibajijeho nsanga ni ukuri, ntiyagombaga kuhaguma.”“Icyankoze ku mutima nasanze uyu mubikira yaramaze kumenya ishuri ryigenga ryegereye aho dutuye ku Kicukiro (APADE), kandi ribamo ishami nk’iryo umwuzukuru wanjye yigagamo.”“Yaje no kujya kuri iryo shuri gusabirayo umwanya umwuzukuru wanjye barimuha bigoranye, umwana akomeza ishuri yemererwa no gukora ibizamini bya Leta asoza amashuri yisumbuye.”Hejuru y’ibyo kandi Butera avuga ko Sr Mukamukiga Marie de la Charité, atamushakiye ishuri ngo amushyiremo yigendere.Ati” Muri Notre Dame de Lourde umwuzukuru wanjye yishyurirwaga n’ikigega cyita ku barokotse Jenoside (FARG) batishoboye.”“Kuko umwuzukuru wanjye atari yirukanywe ahubwo Sr Mukamukiga yamushakiye ishuri ahandi, amafaranga ye y’ishuri yari acyoherezwa mu Ruhango muri groupe Scolaire Notre Damme de Lourde.”“Ayo mafaranga iyo yageraga kuri Sr Mukamukiga, nawe yahitaga ayohereza kuri APADE, kugira ngo amwishyurire ishuri yamushakiye.”Inkuru ya Kigali Today ivuga ko umwuzukuru wa Butera yaje gukora ibizamini bya Leta arabitsinda,ajya kwiga muri kaminuza arayirangiza,none ubu afite akazi keza kanamufasha kurihira umwana we ishuri ryiza,akanahesha ishema sekuru.Butera ati “Kumukura mu bandi bana byari byo, ariko Sr de la Charité ntiyamwirukanye ngo avuge ngo wakoze ishyano mvira aha, ahubwo yaradufashije. Iyo ataza kubyitaho hari igihe aba atameze atya, hari n’igihe n’aka kuzurukuruza kanjye kari kuba katariho.”Ibyo byose rero ngo ni byo byamuteye kugaruka gushimira Sr Mukamukiga, akamuha inka y’imbyeyi n’iyayo, akamuzanira n’umwuzukuruza we ngo amurebe.Abari mu birori batangajwe n’uwo musaza wagize umutima wo kuza gushima. Hari n’ababyeyi bumvise amateka ya Carine n’impamvu yo gushima basuka amarira.Umwe yagize ati “Ntarabyumva neza nabanje kwibaza ukuntu umuntu yaza gushimira uwamwirukaniye umwana,ariko naje gutekereza nsanga n’uriya Mubikira yagaragaje ububyeyi.uyu musaza ntasanzwe. Ibyo ari byo byose si we wenyine wakorewe kuriya, ariko we yaje gushima.”Umwenebikira wari waje mu birori ahagarariye Mama mukuru wabo,yashimiye mwarimu Butera cyane.Yagize ati“Uko ababyeyi munyurwa n’umurimo tubakorera wo kurera abana dufatanije, bidutera imbaraga zo kwitanga kurushaho, tukumva turi kumwe n’abadushyigikiye.”Sr Mukamukiga we uretse gushima nta kindi yabashije kuvuga, kuko ngo atari kubasha kuvugana ikiniga cy’ibyishimo igikorwa cya Mwarimu Butera cyamuteye.Inka uwo muyobozi w’ishuri GSNDL yahawe, ntazayitahana iwabo. Ni iy’umuryango w’Abenebikira arimo, kuko igihawe umwe mu Aabikira kiba ari icy’umuryango babarizwamo.

Uganda: Urukiko rwategetse abasirikare kuva ku rugo rwa Bobi Wine. Urukiko rukuru rwa Uganda rwategetse ko abasirikare n’abapolisi bava ku rugo rw’ukuriye ishyaka NUP ritavugarumwe n’ubutegetsi, Robert Kyagulanyi uzwi kandi nka Bobi Wine.Bobi Wine n’umugore we bafungiye mu rugo rwabo kuva amatora ya tariki 14 z’uku kwezi yarangira.Mu cyumweru gishize, abanyamategeko bahagarariye uyu munyamuziki wabaye umunyapolitiki batanze ikirego baregera urukiko gufungwa kwa Bobi Wine.Leta ivuga ko kumufungira iwe ari igikorwa cyari kigamije kumubuza gutegura imyigaragambyo yamagana ibyavuye mu matora, Bobi Wine avuga ko ayo matora yibwe.Mu matora, Perezida Yoweri Museveni yatsindiye manda ya gatandatu n’amajwi hafi 59%, mu gihe Robert Kyagulanyi bari bahatanye cyane yagize hafi 35%.Urukiko rukuru rwavuze ko gufungira Kyagulanyi iwe mu rugo "ari igikorwa kinyuranyije n’amategeko".Ntibizwi neza niba icyemezo cy’uru rukiko gihita gikurikizwa.Ibihugu, imiryango yigenga n’abantu ku giti cyabo, banenze ko amatora muri Uganda yaranzwe no gupyinagaza no kwica abatavugarumwe n’ubutegetsi, bamagana n’ifungwa rya Bobi Wine iwe mu rugo.Umuryango w’ubumwe bwa Africa wavuze ko amatora muri Uganda yagenze neza kandi yabaye mu mahoro asesuye.BBC

Abavukanye ubumuga bw’ibibari bagiye kuvurirwa ubuntu. Ubuyobozi bw’uyu muryango OSSA buratangaza ko buri muntu wese ufite ikibazo cy’ibibari asabwa kugera ku bitaro bikuru bya kaminuza i Kigali (CHUK), tariki 15/03/2012 kugira ngo asuzumwe anavurirwe ubuntu. Abadafite ubushobozi baba mu ntara nabo barasabwa kugera ku bitaro by’uturere twabo, aho bazabona imodoka zizajya zibazana i Kigali, bakanacumbikirwa mu gihe kingana n’icyumweru ku buntu. Ibyo bitaro ni ibya Ruhengeri, Byumba, Kabgayi, Gisenyi, Kibuye, Nyagatare, Kirehe na Rwinkwavu. Ni ku nshuro ya gatatu umuryagno OSSA ugizwe n’abaganga babigize umwuga n’abandi bakorerabushake batabigize umwuga, ugiye gukorera igikorwa nk’iki mu Rwanda. Kuva watangira iki gikorwa umuryango OSSA umaze kuvura abagera kuri 510. Emmanuel N. Hitimana

Ruhango: barasaba ko urutonde rw’abayoboye Jenoside rushyirwa mu bitabo by’amateka. Ibi byagarutsweho, ubwo hibukwaga abari abakozi b’amakomini arindwi yahujwe akaba Akarere ka Ruhango, aho uwatanze ubuhamya yagaragaje amazina y’abari abayobozi bayoboye ubwicanyi muri Jenoside, agahamya ko kuyagarukaho ari kimwe mu bimenyetso bikomeza kugaragariza abantu ukuri kuri Jenoside yakorewe Abatutsi. Umuhoracyeye Eugenie wo mu Murenge wa Kinazi mu Karere ka Ruhango avuga ko mu gihe cya Jenoside yakorewe Abatutsi yarokokeye i Kabgayi, ariko iwabo mu yahoze ari Komini Ntongwe yabonaga abayobozi barimo n’uwari Burugumesitiri kagabo Charles bayoboye ibikorwa byo gukora Jenoside. Avuga ko kuvuga abo bayobozi bakandikwa mu bitabo by’amateka ya Jenoside yakorewe Abatutsi, bizakuraho urujijo mu minsi iri imbere y’abashobora kwibaza ko gutanga ubuhamya kuri Jenoside byaba bisa nko kuvuga gusa cyangwa nta gaciro bifite. Agira ati, “Mpereye muri Ntongwe iwacu hari Abatutsi benshi ari nayo mpamvu abayobozi benshi, n’inzego z’umutekano ari bo benshi ku rutonde rw’abagera hafi 40 rumaze gukorwa, ariko ku isonga ubwicanyi bwayobowe na Kagabo Charles wari Burugumesitiri, Ngurinzira wari umucuruzi n’abandi benshi turimo kwandika ibitabo nabo tuzabashyiramo”. Umuhoracyeye agaruka ku bugome bw’abari abayobozi no kubutoza abaturage, avuga ko we ubwe yihishe ahantu uwari Burugumesitiri wa Tambwe yigiraga kurasa Abatutsi aho bamuzaniraga abo yigiraho kumasha. Agira ati, “Uwitwa Mugaga we naraye hafi ye arara arasa yiga guhamya, uwo arashe nabi bakamusubizaho ngo amuhamye neza, abo bose bari abicanyi bakomeye bagomba kwandikwa bakabikwa mu bitabo nabo batazibagirana”. Umuhoracyeye avuga ko kugaruka ku mazina akomeye y’abakoze Jenoside bituma amakuru bazwi ho amenyekana kimwe, kuko hari nk’aho abanditse amazina bashobora kwibeshya bakandika nabi bikazatuma hari abavuga ko ibyanditswe nta kuri kurimo, agasaba ko habaho ubufatanye mu busesenguzi bw’ayo mazina. Abatutsi bashengurwaga n’agahinda kuko bakoreraga uwo bazi ko azabica Umuhoracyeye agaragaza ko kubera urwango Abatutsi bari bafitiwe, imyanya bahabwaga mu kazi uwabaga akomeye yari mwarimu, no gufasha abahinzi mu mirima, (Monagri) ariko bakihangana bagakora nk’abagaragu b’abafite imirimo ikomeye. Umuyobozi wungirije ushinzwe imibereho myiza y’abaturage mu Karere ka Ruhango Mukangenzi Alphonsine avuga ko kuba abari bafite amazina n’imyanya ikomeye mu buyobozi ari bo bateguye bakanahashyira mu bikorwa Jenoside byari umusaraba uremereye abahigwaga. Avuga ko ubundi umuntu mukorana mu kazi by’umwihariko umuyobozi wawe, ari we ubwira ikibazo kikubangamiye cyangwa uhuye nacyo iyo nta nshuti cyangwa umuvandimwe wawe ukuri hafi ngo ukimuture, ariko muri Jenoside abo mukorana bakaba ari bo bagutangaga. Agira ati, “Abo bakoranaga bari bazi ko ari bo babagambanira kandi bagambiriye kuzabica, ariko bakihangana bagakora akazi neza ntawe babwira ikibazo bafite, urumva ko batubereye urugero rw’uko uyu munsi dukwiye kubanira abarokotse Jenoside tukabereka urukundo babuze”. Asaba abakozi gukomeza kurangwa n’urukundo kuko ari rwo ubu rwimitswe mu Gihugu, bakarushaho kunoza umurimo bitangira akazi ku nyungu rusange bakirinda umwiryane kandi bagakomeza kwita ku barokotse Jenoside yakorewe Abatutsi. Umunyamakuru @ murieph

Ingagi zo mu birunga. = Intangiriro = Ingagi zo mu birunga cyangwa Ingagi zo mu misozi, Ingagi zo mu misozi miremire (izina ry’ubumenyi mu kilatini: "Gorilla beringei beringei"), ni bumwe mu bwoko bw’inyamaswa buri gucika cyane ku isi. Ibarura ry'ingagi. Ubu habarwa ingagi zo mu birunga zigera kuri 720 ku isi yose, kandi zose ziherere mu majyaruguru y’igihugu cy’u Rwanda, mu majyepfo ya Uganda ndetse no mu burasirazuba bwa Repubulika Iharanira Demokarasi ya Kongo. Muri iyo Pariki kandi harimo andi moko y’ibinyabuzima gakondo n’andi arinzwe mu rwego rw’amasezerano mpuzamahanga abuza ubucuruzi bw’amoko y’ibinyabuzima biri hafi gucika burundu (CITES). Ingangi zabazwe ni izo muri Pariki eshatu arizo: pariki y’Ibirunga y’u Rwanda, Pariki y’Ibirunga ya Repubulika Iharanira Demokarasi ya Kongo na Parc National des Gorilles de Mgahinga yo muri Uganda. Nyamara hari izindi ziri mu ishymba ry’inzitane rya Bwindi rya Pariki y’igihugu cya Uganda. Abayobozi kandi basobobanuye ko iri barurwa ryakozwe mu rwego rwo kumenya uko ibintu byifashe ndetse no kureba uko ingagi zimerewe. Ibyavuye mu ibarura bikaba ari bumwe mu bushakashatsi bukomeye buzaba buhari bwerekana ubuzima bw’izi ngagi ndetse n’uko zibanyeho mu miryango yazo. Ibarura ryakozwe mu Birunga kuva muri Werurwe kugeza muri Mata uyu mwaka, ryerekanye ko umubare w’ingagi wiyongereyeho 26,3% mu myaka irindwi ishize. Ni ukuvuga ko zagiye ziyongeraho 3,7% buri mwaka. Iri barura ryasanze hari ingagi zo mu misozi 480 ziri mu miryango 36 hamwe n’izindi ngabo 14 zigiye zibana. Ibarura ryaherukaga kuba muri 2003, ryari ryabonye ingagi 380. Kugeza kuri uyu munsi, ushyizemo n’ingagi 302 zari zabazwe muri 2006 mu ishyamba rya Bwindi n’zindi enye zabuze ababyeyi zikaba zirererwa mu kigo cyo muri Repubulika iharanira Demokarasi ya Kongo, umubare w’ingagi zo mu misozi zizwi ku isi ni 786. Ingagi zo mu Birunga, zagiye zibasirwa n’intambara zo mu Karere n’ubushimusi mu myaka ishize, zamenyekanye cyane kubera nyakwigendera Dian Fossey, zikaba ari kimwe mu bintu bikururura ba mukerarugendo benshi mu Karere. Mu ishyamba ry’ibimera byiza cyane biri mu birunga bigabanya u Rwanda na Uganda niho habarizwa ingagi zo mu birunga zikunda gusurwa cyane ku isi. Iyi pariki ifite ubwoko bw’ingagi nyakwigendera Dian Fossey yapfuye agerageza kurwana ku buzima bwazo. Ingagi zo mu birunga zisigaye zigera kuri 355, kandi ibimera bihora bitoshye nibyo bituma zidakomeza gucika ku isi. Iyi pariki igizwe n’ubwoko butandukanye bw’ibimera , aho usanga hari ishyamba ry’ibimera bito ndetse harimo n’ibiti binini bitandukanye bibereye ijisho. Ingagi zo mu birunga nk’ubundi bwoko bw’inguge, ziba mu mashyamba agwamo cyane imvura. Kereka impundu ("chimpanzé") nizo zishobora gutura mu bice bya "savannah" (ubutaka buriho ibimera bigufi kandi imvura idakunda kugwaho cyane). Ingagi zibaho zimuka buri gihe kuko zicumbika ahantu zibasha kubona ibyo kurya. Ahanini zirya ibimera kandi zikabirya ari byinshi. Ingagi zigira amenyo ameze nk’aya'abantu, niyo mpamvu zishobora gukanja ibyatsi byinshi. Ingagi z’ingabo zikuze zigira amenyo manini zikoresha iyo ziri kurwana na zigenzi zazo . Iyi nkongi yibasiye iki gice cy’ishyamba yatangiye kuwa gatandatu nk’uko bitangazwa n’ibiro ntaramakuru by’u Rwanda ngo nta kintu kizwi neza kuba cyarateye iyi nkongi ariko ngo bishoboka kuba ari abavumvu bateye iyi nkongi ariko ngo nta numwe uratabwa muri yombi. Ibindi byerekana ko iyi nkongi yatewe n’uko ari ikirere cyateye iyi nkongi kuko hari hari ubushyuhe bwinshi. Mu mwaka wa 1978 nibwo umushinga gorille des Montagnes watangiye, maze ingagi zo mu birunga ziherereye mu gice cy’u Rwanda zitangira kumenyerezwa gusurwa naba mukerarugendo.Kuva 1973 kugeza 1989,umubare w’ingagi zo mu birunga wariyongereye ziva kuri 261 zigera kuri 324. Abantu bamwe bakeka ko ubukerarugendo bwaba bwaragize uruhare muri uku kwiyongera kw'ingagi.

Kigali Serena Hotel yahize amahoteli yo ku isi mu bukerarugendo. Umuyobozi Mukuru wa Serena Hotel muri Afurika, Mahmud Janmohamed, yerekana iki gihembo baherewe mu gihugu cya Seychelles kuri uyu wa kabiri tariki ya 23 Kamena 2015, yatangaje ko bagikesha imikorere myiza ya buri mukozi wa Serena, bakaba bagiye no kongera ubushobozi, bwaba ubwa Hotel n’ubw’abakozi, kugira ngo Serena ikomeze ibe ku isonga mu kunoza serivise itanga. Yagize ati "Ni agaciro gakomeye guhabwa igihembo nk’iki cyo kurwego rw’isi, kiratugaragariza ko imikorere yacu ari myiza kandi igaragarira buri wese ku isi, ubu tukaba tugiye kongera ubushobozi mu nyubako ndetse no mu bikoresho byose dukoresha muri hotel, kugira ngo turusheho gutanga serivise nziza kandi ku bantu benshi’’. Yanatangaje kandi ko bagiye no kongerera ubushobozi abakozi ba Serena babashakira amahugurwa atandukanye mu kazi, kugira ngo barusheho kunoza imikorere yabo izatuma baguma ku isonga mu yandi ma Hoteli yose yo ku isi mu bukerarugendo, ndetse no mu gutanga serivise nziza no mu bindi bitari ubukerarugendo’’. Uretse Kigali Serena Hotel yegukanye igihembo cyo ku rwego rw’isi mu bukerarugendo, andi mashami ya Serena Hotel akorera mu bihugu byose byo muri Afurika y’Iburasirazuba, na yo yegukanye ibihembo bigera kuri bitanu byo ku rwego rw’isi. Umuyobozi Mukuru wa Serena muri Afurika, akaba ashimira abakozi bose b’amashami ya Serena Hotel muri Afrika y’Iburasirazuba kuko ari yo Hotel yonyine yari yatoranyijwe mu mahoteli yo muri Afurika y’Iburasirazuba yose akabasha kwegukana ibihembo ku rwego rw’isi, ndetse anabasaba gukaza umurego kugira ngo bagume ku isonga mu kwegukana n’ibindi bikombe bazahiganirwa mu minsi iri imbere. Roger Marc Rutindukanamurego

Icyo Umuvugizi w’Inkiko avuga kuri ruswa ivugwa mu nzego z’Ubutabera. Umuvugizi w’Inkiko z’u Rwanda Mutabazi Harisson, mu kiganiro yagiranye na Kigali Today, yasobanuye ko kuba hariho iki cyumweru ngarukamwaka bishingira ku kuba Igihugu cyarashyizeho gahunda igamije kurandura ruswa burundu. Icyumweru cyahariwe kurwanya ruswa mu nkiko giteganyijwe ku matariki ya 12-16 Gashyantare 2024. Insanganyamatsiko y’uyu mwaka iragira iti: “Ruswa ni umwanzi w’uburenganzira bwa muntu n’iterambere ry’Igihugu. Twese tuyamagane”. Mutabazi avuga ko inkiko ari zo zifata icyemezo cya nyuma, zemeza ko umuntu ahamwa n’icyaha runaka, bityo ko bidakwiye kuba haba hari umuntu muri izi nzego usaba cyangwa wakira indonke n’ibindi bijyana na zo. Ati: “Iki cyumweru ntigisobanuye ko ruswa ari nyinshi mu nkiko kurusha mu zindi nzego, kandi ugendeye ku mibare ihari, rwose ntabwo ari nyinshi”. Guhera mu mwaka wa 2005 kugeza mu mwaka ushize wa 2023, abantu 66 bahamwe n’ibyaha bya ruswa, bakurikiranwa n’inzego zibishinzwe nk’uko bivugwa n’umuvugizi w’inkiko. Ati: “Abanditsi, abacamanza n’abashakashatsi batandukanye mu nkiko ni bo bakurikiranwe n’urwego rw’Ubugenzacyaha, bamwe barafungwa, abarangije ibihano byabo ndetse birukanwa mu kazi”. Aba bafashwe ruswa bahamijwe yari yiganje ku kwakira indonke y’amafaranga, mu gihe abandi baziraga ruswa y’igitsina. Mutabazi avuga ko bigoye kuvuga ngo ruswa yacika burundu kuko ahari abantu haba urunturuntu, gusa ngo abayakira baragabanuka kuko imibare atari myinshi. Avuga ko hari ingamba zashyizweho mu rwego rwo gukumira no kurwanya ruswa, zirimo kuba hari komite yashyizweho ishinzwe kurwanya ruswa mu nkiko, ibyerekana ko hari ingamba zo guhangana na bo mu rwego rwo kugera ku ntego z’Igihugu z’uko nta ruswa ikwiye kugaragara mu gihugu. Mutabazi avuga ko guhashya iki cyaha bigorana kuko bahura n’imbogamizi zo kubonera amakuru ku gihe. Ati: “Akenshi amakuru tuyabona impitagihe, aho wumva umuntu avuga ngo uzi ko kanaka yandiriye amafaranga azi ko bizacamo. Abandi banga gutanga amakuru ngo batiteranya n’abakora mu nkiko n’ibindi nkabyo”. Mutabazi asaba abantu gutanga amakuru kandi ku gihe, ubugenzuzi bugakorwa, kandi ko hashyizweho nimero itishyurwa yajya ifasha umuntu gutanga amakuru ari yo 9040. Yibutsa abantu batekereza ko bahabwa serivise bagenewe ari uko hari icyo batanze, ko babangamira gahunda yo kurandura ruswa ndetse ko ari uwayitanze n’uwayakiriye bose bahanwa kimwe bityo ko bakwiye kujya bafasha inzego zibishinzwe gukurikirana iki cyaha kugeza kuranduwe burundu. Icyegeranyo cya Transparency International Rwanda, kizwi nka Corruption Perceptions Index(CPI) giheruka gushyirwa hanze, kigaragaza ko u Rwanda rwabaye urwa mbere mu bihugu bigize Umuryango wa Afurika y’Iburasirazuba (EAC), urwa kane muri Afurika ndetse ko intego ari uko rwagera ku kigero gishimishije. Reba ibindi muri iyi Video: Umunyamakuru @ Umukazana11

Amarangamutima ya Chley wakoranye ‘Komasava’ na Diamond akigera i Kigali. Umuhanzi ukomoka muri Afurika y’Epfo Chley wamenyekanye mu ndirimbo Komasava yakoranye na Diamond Platnumz, Jason Derulo na Khalil Harisson, yageze i Kigali mu ijoro ryakeye. Chley yageze mu Rwanda ari kumwe na Sthibo usanzwe ari producer akaba n’umuhanzi, aho baje mu gitaramo cyizaba ku wa 09 Kanama 2024 muri Kigali Universe, aho ari kimwe mu bitaramo bizenguruka Isi bise International Tour. Siphesihle Nkosi uzwi nka Chley, yatangaje ko ari ubwa mbere ageze i Kigali, gusa ko yiteguye gusabana n’abafana be ndetse n’abakunzi b’umuziki. Agaruka ku ndirimbo Komasava, yavuze ko bose batunguwe no kubona yarageze ku rwego yagezeho, kandi ngo yakunze uburyo abahanzi bakomeye nka Chris Brown bayibyinnye. Yavuze ko gukorana na Diamond bitagoranye kuko basanzwe ari inshuti cyane, ndetse ko amufata nk’umuvandimwe we bityo ko byari ibintu byoroshye gukorana. Chley na sthibo bageze mu Rwanda bakubutse i Kampla muri Uganda, aho bazakomereza muri Benin ndetse byitezwe ko bazakomeza bajya gutaramira muri Congo-Kinshasa. Chley na Sthibo bazataramira muri Kigali Universe ku wa 09 Kanama 2024

APR FC yatsinze Rayon Sports ibitego 2-0. Mu gihe habura imikino 6 ngo shampiyona irangire, ikipe ya APR FC yiyongereye amahirwe yo kuyegukana ndetse ishobora no kuyegukana hakiri kare imikino itararangira. Ikipe ya APR FC ni yo yatangiye isatira, ndetse ku munota wa kabiri gusa Ruboneka Jean Bosco ahindura umupira ku ruhande rw’ibumoso ashaka guhereza Kwitonda, ariko umupira urengera ku rundi ruhande. Ku munota wa gatatu, ikipe ya APR FC yafunguye amazamu kuri Coup Franc yatewe neza na Ruboneka maze isanga Yunusu Nshimiyimana, awugarura mu rubuga rw’amahina, umunyezamu Khadime Ndiaye ntiyawugeraho, Clement Niyigena awushyira mu izamu. Nyuma yo kubona igitego, ikipe ya APR FC yabaye nk’isubira inyuma maze itangira gukina imipira migufi bahererekanya ari na ko bacungana na Rayon Sports wabonaga isatira ishaka kwishyura. Rayon Sports ntiyacitse intege kuko kugeza ku munota wa 16 yari irimo kotsa igitutu ikipe ya APR FC. Ku munota wa 39, ikipe ya APR FC yongeye guhusha igitego ku mupira wari uhinduwe na Fitina Omborenga awuboneza neza ku mutwe wa Kwitonda Alain Bacca ariko awutera hejuru y’izamu rya Khadime Ndiaye wa Rayon Sports. Ikipe ya Rayon Sports yakomeje kubona imipira y’imiterekano ariko itigeze igira icyo itanga mu izamu rya Pavel Ndzila wa APR FC. Umusifuzi wa kane yongeyeho iminota ibiri ku minota 45 y’umukino, gusa ntacyo byatanze kuko igice cya mbere cyarangiye APR FC iri imbere n’igitego 1-0. Igice cya kabiri cyatangiranye inyota ku ikipe ya Rayon Sports ariko abasore b’umutoza Thierry Froger bagasanga bahagaze neza. Ku munota wa 61 w’umukino, ikipe ya Rayon Sports yongeye kubona ubundi buryo bwiza bwa Coup Franc inyuma gato y’urubuga rw’umunyezamu, maze Bugingo Hakim ayohereza hejuru y’izamu. Ku munota wa 63 amakipe yombi yakoze impinduka maze Rayon Sports ikuramo Bugingo Hakim yinjiza Ganijuru Elie. Ikipe ya APR yakoze impinduka ebyiri, bakuramo Sharaf Eldin Shaiboub na Niyomugabo Claude binjiza Niyibizi Ramadhan ndetse na Mugisha Gilbert. Ku munota wa 79 ikipe ya APR FC yabonye igitego cya kabiri cyatsinzwe na Niyibizi Ramadhan nyuma yo guhererekanya neza hagati ya Ruboneka Jean Bosco, Kwitonda Alain ndetse na Ramadhan Niyibizi wahise ashyira umupira mu rushundura. Ku munota wa 87, ikipe ya Rayon Sports yakoze izindi mpinduka maze yinjiza mu kibuga Mucyo Didier na Iraguha Hadji basimbura Serumogo Ally na Tuyisenge Arsène. Ku munota wa 87, Rayon Sports yinjije mu kibuga Umunya-Senegal Alon Paul Gomis asimbura Umunya-Uganda Charles Baale. Umusifuzi wa Kane yongeyeho iminota 5 ariko na yo itagize icyo ihindura ku musaruro wari umaze kuboneka. Ikipe ya APR FC iyoboye urutonde rwa shampiyona n’amanota 58 naho Rayon Sports yagumye ku mwanya wa kabiri n’amanota 45 inganya na Musanze FC. Umunyamakuru @amonb_official

Nyaruguru: Hizihijwe umunsi mpuzamahanga w’umugore, basabwa kwamagana abangiza abakiri bato. Mu kwizihiza umunsi ngarukamwaka wahariwe umugore, kuri uyu wa 08 Werurwe 2023 mu karere ka Nyaruguru, Umurenge wa Kibeho, Akagari ka Nyange hagaragajwe ko hakiri abagore bahutazwa n’abagabo ndetse bamwe muri aba bagabo bakishora mu ngeso mbi zo kwangiza abangavu, bakabatera inda bakaba ababyeyi bakiri bato. Buri wese yasabwe uruhare rwe mu kwamagana no kurwanya icyo kibi. Umuyobozi w’Akarere ka Nyaruguru Wungirije Ushinzwe Iterambere ry’Ubukungu, Gashema Janvier avuga ko urugo rwiza rugira intumbero yo kuganira ku bibazo bitandukanye mu rwego rwo kugira umuryango mwiza utekanye. Yibutsa ko ibibazo byinshi bigwirira umuryango bishingiye ku bagabo bata inshingano bakishora mu bakobwa bato bakabatera inda bakagirwa ababyeyi imburagihe. Yagize kandi ati” Urugo rwiza ni urufite umugore wumvikana n’umugabo we bakajya inama ku bibazo bitandukanye by’umuryango, hagamijwe kubikemura. Iyo bagize umuryango utekanye utarangwamo amakimbirane, abana barerwa neza n’ababyeyi babo kubera ko baba bumvikana ku nshingano za buri wese n’icyo agomba gukora mu ntege ze, bakirinda guhutazanya“. Akomeza yibutsa ko iyo inshingano zitumvikanwaho bituma abana barerwa nabi, ndetse bamwe mu bagabo bagatera inda abakiri bato, baba abo mu nshuti zabo cyangwa mu miryango yabo, ugasanga bagizwe ababyeyi bakiri bato, bakinjira mu nshingano imburagihe. Nikuze Renatha, umwe mu babyeyi avuga ko nyuma yo kubyara abana 9 yigiriye inama ndetse aganira n’umugabo we bumvikana ko we agiye kujya mu bucuruzi naho umugabo agakomeza guhinga akajya amwunganira akamuha umuhinzi. Ahamya ko bamaze kwiteza imbere bigaragara kuko abana babo bane bamaze kurangiza ayisumbuye ndetse bamwe muribo bakaba bari kwiga Kaminuza. Akomeza yibutsa abagore bagenzi be ko bakwiye kwitinyuka bakagana ibigo by’Imar, bagakora imishinga bagahabwa amafaranga bagakora bakiteza imbere, bakubaka imiryango myiza iteye imbere. Nyiramajyamabere Anatholie avuga ko yabayeho mu makimbirane n’umugabo kugeza ubwo umugabo ateye inda umukobwa ukiri muto, aho ndetse yaje kubihanirwa akajyanwa muri Gereza. Ahamya ko ibyo yabonye abo bakora ari ukwangiza indoto z’abakobwa bakiri bato kandi nabo bakagombye kugira imiryango myiza y’ahazaza. Yagize Ati” Njyewe nabanye n’umugabo wanjye mu makimbirane maze aza kwiyandarika atera inda umukobwa ukiri muto. Yaje gufatwa umukobwa abivuze bamugeza mu rukiko, gusa nabonye nta kiza kibivamo kuko byangiza indoto z’umunyarwandakazi akiri muto. Iyo umugabo amuteye inda biba birangiye kandi amakimbirane mu ngo aba atangiye, aheza h’umuryango hakaburirwa irengero”. Umuhuzabikorwa w’Inama y’Igihugu y’Abagore mu karere ka Nyaruguru, Nyirabahinyuza Mediatrice yibukije abagore bitabiriye ibirori byo kwizihiza uyu munsi ko iterambere ryiza rishingira ku myubakire y’urugo kuva ku babyeyi ukagera ku bana babakomokaho, ko kandi iyo ubwumvikane buhari byose bigenda neza bwabura bika bibi cyane. Yongeyeho ko imibanire mibi y’abagize umuryango ituma abana babaho nabi kuko imirire mibi n’igwingira bibatangira gutyo, mu gihe ababyeyi bihunza inshingano naho abandi bakishora mu ngeso mbi zinatuma bamwe muribo batera abangavu inda maze abana bakajya kuba inzererezi mu mijyi, ibi byose bigatuma ejo heza h’Abangavu haba habi bakitakariza icyizere cy’Ubuzima. Nkuko byagaragajwe na raporo zitandukanye, muri 2021 Abakobwa batewe inda bataragira imyaka y’ubukure mu Rwanda bageraga ku bihumbi 23 nyamara abajyanwa mu nkiko kubera ko bateye inda abangavu ni bakeya, bakongeraho ko bitewe n’umuvuduko biriho kugeza ubu iyi mibare ishobora kuziyongera. Ubwo hizihizwaga uyu munsi w’Abagore, bamwe muri bo baremeye bagenzi babo ibyo kurya ndetse hanatangwa Imashini yo gukata ibyuma, yahawe umukobwa ukora akazi ko gusudira ibyuma ndetse hanatangwa inka igabirwa umugore watoranyijwe. Akimana Jean de Dieu

Urwibutso rwa Murambi: Rushyinguyemo imibiri isaga ibihumbi 50. Ubushakashatsi bugaragaza ko nyuma ya Jenoside, hakurikiraho igikorwa kindi cyo kuyipfobya  no kuyihakana mu rwego rwo gusibanganya ibimenyetso no kuyigabanyiriza ubukana. MINUBUMWE itangaza ko gupfobya Jenoside yakorewe Abatutsi, byahereye mu cyahoze ari Gikongoro. Mu gikorwa cyo kwibuka ku nshuro ya 30 Jenoside yakorewe Abatutsi cyabereye ku rwibutso rwa Murambi ho mu Karere ka Nyamagabe, ku wa 21 Mata 2024  Minisitiri Bizimana Jean Damascène yavuze mu cyahoze ari Gikongoro, ari aha mbere hatangiriye gupfobya Jenoside yakorewe Abatutsi. I Murambi ni kamwe mu gace Abatutsi bishwe urubozo muri Jenoside. Urwibutso rwa Murambi rushyinguyemo imibiri isaga ibihumbi 50, uru rwibutso kandi rumaze igihe gito  UNESCO irushyize mu murage w’Isi. Ibi bikaba bigaragaza ko Isi yashyize ingufu mu kubungabunga amateka agaragaza ubukana Jenoside yakorewe Abatutsi yakoranywe. Mu ijambo rye, Minisitiri Bizimana yavuze ko Gikongoro ari imwe muri Perefegitura yaranzwemo ivangura ry’amoko n’ubwicanyi bwibasiye Abatutsi mu Kuboza 1963,  akomeza avuga ko iyi Pereferegitura ari yo nkomoko y’ipfobya rya Jenoside. Yagize ati”Guverinoma n’Inteko Ishinga Amategeko yari iyobowe na Makuza Anastase uvuka ku Gikongoro na Minisitiri w’Ububanyi n’Amahanga Lazaro Mpakaniye, ku mabwiriza ya Perezida Kayibanda batangiye gahunda ndende yo kuyobora ibikorwa by’ipfobya n’ihakana ry’iyi Jenoside yo hambere.” Yavuze ko ubwo bwicanyi kandi bwemejwe ko ari Jenoside n’ibinyamakuru birenga 20 byo mu Bufaransa, Ubwongereza, Ububiligi, Vaticani, ba Ambasaderi b’u Bubiligi n’u Bufaransa bari mu Rwanda, Umuryango Mpuzamahanga utabara Imbabare (CICR) n’abandi. Iki gikorwa kandi cyitabiriwe na Perezida w’Inteko ishinga amategeko umutwe w’Abadepite, akaba  yashimangiye ko Jenoside yakorewe Abatutsi yabaye yaturutse ku buyobozi bubi bwaranze igihugu.“N’ubwo ari amateka mabi ashaririye kandi ababaje ariko ni ayacu, ni ay’igihugu cyacu. Akwiye kumenyakana cyane cyane ku bato bagize amahirwe yo kutayavukiramo.” Abantu bagize uruhare mu kwica abatutsi bari bahungiye I Murambi basaga ibihumbi 50,000 ni uwari Perefe wa Perefegitura ya Gikongoro BUCYIBARUTA Laurent (uba mu Bufaransa), SEMAKWAVU Felicien wari Burugumesitiri wa Komini Nyamagabe, Captaine Faustin SEBUHURA wayobora Jandarumori ya Gikongoro, Colonel SIMBA Aloys, Justin AYURUGARI wayoboraga Electrogaz Gikongoro. Venuste NYOMBAYIRE wayoboraga ikigo cy’abana cya SOS Gikongoro, David KARANGWA wari grefiye mu rukiko rwa kanto ya Gikongoro, Celse SEMIGABO wari prokireri ku Gikongoro, Alufonsi NSENGUMUKUZA wakoraga muri Electrogaz, abajandarume n’interahamwe zirimo, Munyangoga wakoraga muri Electrogaz, Musekura Aloys, Ngirumpatse Venuste n’abandi. I Murambi niho hanabaye inkambi y’ingabo z’abafaransa muri Zone turquoise aho bavugaga ko baje gucungira umutekano abatutsi bicwaga ariko siko byagenze kuko abatutsi bake bari bararokotse bagiye I Murambi ariko bagashimutwa, bakicwa n’interahamwe kandi abafaransa ntacyo babikoragaho. Bamwe mu bafaransa basambanyije abakobwa n’abagore b’Abatutsi ku ngufu, banakora ibindi byaha bitandukanye nkuko byagaragajwe na raporo ya Komisiyo Mucyo. Ubwo izo Ngabo zasozaga ubutumwa bwazizanye zasabye abantu bari aho mu nkambi I Murambi kwambuka bakajya muri Kongo bizezwa kuzabafasha kugaruka mu Rwanda. Abari bamaze gukora Jenoside barabaherekeje babajyana Kongo hamwe n’izindi mpunzi nyinshi, kuko bazibwiraga ko Inkotanyi zizabica, ariko byari ukugira ngo zibone abo abicanyi bazagira ingwate ubwo bazaba bageze mu mashyamba ya Kongo

Madamu BATAMURIZA Esther wari umuyobozi w’ubutegetsi n’imali mu kigo gishinzwe guteza imbere amakoperative kubera amakosa akomeye yakoze mu kazi. 7. Inama y’Abaminisitiri yemeje amateka ya Minisitiri akurikira: o Iteka rya Minisitiri riha umukozi w’Akarere ububasha bwa noteri; o Iteka rya Minisitiri rifungura by’agateganyo Col. Dr. UWIMANA Etienne; o Iteka rya Minisitiri rigena imikoreshereze y’Impeta z’Ishimwe. 8. Inama y’Abaminisitiri yemeje ko aba bakurikira bahagarira ibihugu byabo mu Rwanda ku rwego rw’Abambasaderi: o Bwana Massimiliano MAZZANTI: Ambasaderi w’Ubutaliyani mu Rwanda ufite ikicaro i Kampala, muri Uganda; o Bwana Peter Joseph Francis: Ambasaderi wa Repubulika ya Sierra Leone mu Rwanda ufite ikicaro i Nayirobi, muri Kenya. 9. Inama y’Abaminisitiri yashyize mu myanya abayobozi ku buryo bukurikira: a. Abahagarariye u Rwanda mu mahanga o Lt. Gen. Frank Mushyo KAMANZI: Ambasaderi w’u Rwanda mu Burusiya; o Bwana RWAMUCYO Ernest: Ambasaderi w’u Rwanda mu Buyapani; o Madamu MUKANGIRA Jacqueline: Ambasaderi w’u Rwanda mu Buhindi. b. Abandi bayobozi o Bwana HAVUGIYAREMYE Aimable: Umushinjacyaha Mukuru; o Madamu HABYARIMANA Angelique: Umushinjacyaha Mukuru Wungirije; o Bwana NKURUNZIZA Valens: Visi Perezida w’Urukiko Rukuru rw’Ubucuruzi. 10. Mu bindi. a. Minisitiri w’Ubucuruzi n’Inganda yamenyesheje Inama y’Abaminisitiri ko kuva tariki ya 21 Ugushyingo kugeza ku ya 4 Ukuboza 2019, i Gikondo ahasanzwe habera imurikagurisha, hari kubera Imurikagurisha rya gatanu ry’Ibikorerwa mu Rwanda (Made in Rwanda Expo). Iri murikagurisha kandi rizahurirana n’Inama y’Ihuriro ry’Igihugu ku bucuruzi iteganyijwe kubera muri Serena Hotel, tariki 3 Ukuboza 2019. b. Minisitiri w’Ubutabera/Intumwa Nkuru ya Leta yamenyesheje Inama y’Abaminisitiri ko: - Ku itariki ya 10 Ukuboza 2019 u Rwanda ruzizihiza isabukuru ya 71 y’Itangazo ku Masezerano mpuzamahanga y’uburenganzira bwa muntu, runizihiza kandi umunsi ngarukamwaka w’uburenganzira bwa muntu. Insanganyamatsiko y’uyu mwaka ni “Youth, stand up for Human Rights.” Ku rwego rw’Igihugu, uyu munsi uzizihirizwa mu Karere ka Bugesera; – Ku itariki ya 9 Ukuboza 2019, u Rwanda ruzakira ku nshuro 4 umuhango wo gutanga ibihembo byitiriwe Sheikh Tamim bin Hamad Thani mu rwego rwo kurwanya ruswa; – Kuva tariki ya 2 kugeza ku ya 5 Ukuboza, u Rwanda ruzakira Inama rusange ngarukamwaka ya 14 y’Abashinjacyaha muri Afurika. c. Minisitiri w’Ubuhinzi n’Ubworozi yamenyesheje Inama y’Abaminisitiri ko: - Kuva tariki ya 21 Ugushyingo kugeza ku ya 8 Ukuboza 2019, abakozi bakora mu Rwego rw’Ubuhinzi n’Ubworozi bazitabira ikiciro cya kabiri cy’Itorero i Nkumba, mu Ntara y’Amajyarugu; – Ku itariki ya 28 Ugushyingo 2019, u Rwanda ruzakira inama ya 8 y’Ibihugu bihuriye mu Muryango Nyafurika ufasha ibihugu guhangana n’ibiza. d. Minisitiri w’Ubutegetsi bw’Igihugu yamenyesheje Inama y’Abaminisitiri ko: - Ku itariki ya 5 Ukuboza 2019, u Rwanda ruzizihiza ku nshuro ya 7 umunsi mpuzamahanga w’abakorerabushake. Ku rwego rw’Igihugu, uyu munsi uzizihirizwa mu Karere

Abagera ku 3088 bahawe impamyabushobozi muri kaminuza nkuru y’u Rwanda. Nubwo bari basanzwe basoma amazina y’abahawe impamyabumenyi bakigira imbere y’abandi, uyu munsi siko byagenze. Abahagarariye amashami abanyeshuri bigamo bagiye basoma amazina yabo gusa. Byashoboka ko byatewe no gushakisha uburyo gahunda zakwihutishwa kuko abahawe impamyabumenyi bari benshi ugereranyije n’myaka yashize. Icyakora, abarangije mu ishami ry’ubuvuzi bo bigiye imbere mu gihe cyo kurahira ko bazakora neza umurimo bize. Impamyabumenyi z’icyubahiro zahawe umunyamabanga mukuru wa Commonwealth, Kamalesh Sharma, kubera ko yafashije u Rwanda kwinjira muri uwo muryango muri 2008; undi ni Ambasaderi Juma Mwapachu wafashije u Rwanda kwinjira umuryango w’Afurika y’Iburasirazuba (East African Community) muri 2007. Dr. Sharma yagaragaje ko yishimiye kuba u Rwanda rwarinjiye muri Commonwealth aho ibihugu bihuriza imico. Ambasaderi Mwapachu yashimiye abanyeshuri bahawe impamyabumenyi anavuga ko yishimiye kuba na we yahawe impamyabumenyi na Kaminuza Nkuru y’u Rwanda hamwe na bo, kubera ko iyi kaminuza ifite gahunda nziza yo gushakisha uburyo yakemura ibibazo by’abaturage. Uhagarariye abarimu na we yashimiye abanyeshuri bahawe impamyabumenyi anabibutsa ko igihugu kibatezeho byinshi. Yagize ati “ntimuzadutenguhe, aho muzasanga ibibazo muzabihinduremo ibisubizo maze mugaragaze ko mwize koko”. Uhagarariye abarimu kandi yashimiye Leta y’u Rwanda yiyemeje kongerera imishahara abakozi ba Leta, ndetse na Kaminuza yongerera ku bakozi bayo 50% by’umushahara bagenerwa na Leta. Minisitiri w’uburezi, ari na we wari umushyitsi mukuru muri ibi birori, yishimiye uburyo Kaminuza Nkuru y’u Rwanda idahwema guteza imbere ireme ry’uburezi. Yavuze ko iyi kaminuza ifite gahunda yo kwigisha mu buryo abazayirangizamo bazafasha u Rwanda kugera ku ntego rwiyemeje z’iterambere. Marie Claire Joyeuse

Gasore Hategeka yegukanye Eastern circuit Kigali - Nyagatare. Ku isaha ya Saa tatu n’igice nibwo abakinnyi 33 bari bahagurutse kuri Stade Amahoro berekeza i Nyagatareku rugendo rwari rufite intera ya Kilometero 151. Mbere y’uko iri siganwa ritangira hakaba habanje gufatwa umunota wo kwibuka Hon. Kamanda Charles wayoboye ishyirahamwe ry’umukino w’Amagare kuva 2002 kugeza 2008. Gasore Hategeka usanzwe anakinira ikipe y’igihugu akaba ariwe wasesekaye mu mujyi wa Nyagatre akoresheje amasaha ane, iminota 11 n’amasegonda 53( 4h11’53”), akurikirwa na Alleluya wo muri Amis Sportifs nawe bakoresheje ibihe bingana. Umwanya wa gatatu wegukanwa na mugisha Samuelnawe wo muri Benediction Club w’imyaka 17, unaherutse mu marushanwa Nyafrika yabereye muri Afrika y’epfo aho we yakoreshe amasaha 4 iminota 11 n’amasegonda 58 (4h11’58”). Nyuma y’iri siganwa, umuyobozi w’ishyirahamwe ry’umukino w’Amagare, Aimable Bayingana, yatangaje ko yishimiye uko iri siganwa ryagenze cyane ko abona ryageze ku ntego iri siganwa ryashyiriweho. Yagize ati “Igishimishije ni uko abakinnyi bagiye bakoresha igihe gito,batangiye kumenya uburyo bwo gukinana kandi ni nayo ntego y’irushanwa, gahunda ikaba ari ugukomeza gukora aya marushanwa kugira ngo abakinnyi bakomeze kumenyera amarushanwa.” Hategeka yatangaje ko yishimiye kwegukana iri rushanwa, gusa avuga ko afitiye ubwoba umwana muto Mugisha Samuel. Yagize ati”Isiganwa ryagenze neza, nishimiye uburyo twakinnye nk’ikipe,biranshimishije kandi kuba mugenzi wanjye dukinana muri Benediction ariwe Mugisha Samuel yabaye uwa gatatu gusa ariko uyu mwana Mugisha anteye ubwoba.” Iri rushanwa kandi ryari ryitabiriwe n’umukobwa umwe rukumbi ari we Girubuntu Jeanne D’Arc n’ubwo we yarigiyemo mu rwego rw’imyitozo. Ariko ntiyabashije kurirangiza kuko yahagaze habura ibirometero mirongo itatu ngo rirangire. Uyu mukobwa aheruka kwegukana umwanya wa gatanu mu marushanwa Nyafrika yabereye muri Afrika y’Epfo, bikanamuhesha amahirwe yo kuzitabira imyitozo mu kigo cy’ishyirahamwe ry’umukino w’amagare ku isi giherereye mu gihugu cy’ubusuwisi. Abakinnyi 10 ba mbere n’igihe bakoresheje 1.Gasore Hategeka 04h11’53” 2.Alleluya Joseph 04h11’53” 3.Mugisha Samuel 04h11’58” 4.Karasira Theoneste 04h14’52” 5.Nizeyimana Omar 04h14’52” 6.Ukiriwabo Réné Jean Paul 04h14’52” 7.Mupenzi Aimé 04h14’52” 8.Tuyishime Ephrem 04h14’52” 9.Rudahunga Emmanuel 04h14’52” 10.Ngiruwonsanga Jean Baptiste 04h14’52” Iri rushanwa rya Eastern Circuit niryo ribanjirije ayandi azajya aba buri kwezi, aho mu kwezi gutaha irushanwa nk’iri rizaba taliki 4/4/2015. Sammy IMANISHIMWE

Imvura izagwa mu mpera za Gashyantare ishobora guteza ibiza. Iteganyagihe ryo kuva tariki ya 11 kugeza ku ya 20 Gashyantare 2024 rigaragaza ko ingano y’imvura iri hagati ya milimetero 20 na 160 ari yo iteganyijwe kugwa mu bice bitandukanye by’Igihugu. Ingano y’imvura iteganyijwe izaba iri hejuru y’ikigero cy’impuzandengo y’imvura isanzwe igwa mu bice byose by’igihugu, ikigero cy’impuzandengo y’imvura isanzwe igwa muri iki gice ikaba iri hagati ya milimetero 10 na 70. Iminsi iteganyijwemo imvura izaba iri hagati y’iminsi itatu n’iminsi irindwi. Iminsi iteganyijwemo imvura yisumbuyeho ni tariki ya 14, 15, 16, 17,18 na 19 mu bice by’Uburengerazuba n’Amajyepfo na tariki ya 14, 16 na 17 mu bindi bice by’Igihugu. Imvura iteganyijwe izaturuka ku isangano ry’imiyaga riherereye mu gice cy’Epfo cy’Isi ariko rikajya rizamuka gake mu gice cy’Amajyepfo y’Uburengerazuba bw’Igihugu, hamwe n’imiterere ya buri hantu. Uko imvura iteganyijwe ahantu hatandukanye Imvura iri hagati ya milimetero 130 na 160 niyo nyinshi iteganyijwe mu bice byegereye Pariki y’igihugu ya Nyungwe mu turere twa Rusizi, Nyaruguru na Nyamagabe. Imvura iri hagati ya milimetero 100 na 130 iteganyijwe mu bice bisigaye by’Uturere twa Rusizi, Nyaruguru na Nyamagabe, Nyamasheke, Karongi, Rutsiro, Uburengerazuba bwa Huye na Ngororero. Imvura iri hagati ya 80 na 100 mm iteganyijwe mu bice bisigaye by’Akarere ka Huye, uburengerazuba bwa Gisagara, Nyanza, Ruhango, Muhanga, Uburasirazuba bwa Ngororero, Nyabihu, Rubavu, Musanze, Burera, Uburengerazuba bw’Akarere ka Gakenke n’Amajyaruguru y’Akarere ka Rulindo. Imvura iri hagati ya milimetero 20 na 40 niyo nke iteganyijwe mu burasirazuba bw’Uturere twa Nyagatare, Gatsibo na Kayonza. Umujyi wa Kigali, Akarere ka Kamonyi, Akarere ka Gicumbi, ibice bisigaye by’uturere twa Muhanga na Rulindo, uburasirazuba bwa Ruhango, Nyanza na Gisagara Busegera ukuyemo amajyepfo y’uburasirazuba, Kirehe ukuyemo uburasirazuba bwayo na Rwamagana ukuyemo amajyaruguru yaho hateganyijwe imvura iri hagati ya milimetero 60 na 80, naho mu bice by’Uburasirazuba bwa Kirehe, Amajyaruguru ya Rwamagana, uburengerazuba bwa Gatsibo na Kayonza hateganyijwe imvura iri hagati ya milimetero 40 na 60. Umuyaga uteganyijwe Umuyaga uringaniye ushyira umuyaga mwinshi ufite umuvuduko uri hagati ya metero 4 na metero 12 ku isegonda niwo uteganyijwe muri iki gice cya kabiri cya Gashyantare 2024. Umuyaga mwinshi ushyira umuyaga mwinshi cyane ufite umuvuduko uri hagati ya metero 8 na metero 12 ku isegonda (reba ibara ry’icunga ku ikarita y’umuyaga uteganyijwe) uteganyijwe mu bice byinshi by’Akarere ka Musanze, Burera, Huye, Nyanza na Gisagara no mu bice bimwe bya Muhanga, Kamonyi na Gatsibo. Umuyaga uringaniye ufite umuvuduko uri hagati ya metero 4 na metero 6 ku isegonda (reba ibara ry’icyatsi kibisi) uteganyijwe mu mujyi wa Kigali, Kirehe, Kayonza, Gakenke, Amajyaruguru ya Nyagatare, Nyamasheke, Karongi na Kayonza. Ahandi hasigaye mu gihugu hateganyijwe umuyaga uringaniye ushyira umwinshi uri hagati ya 6 na 8 metero ku isegonda (reba ibara ry’umuhondo ku ikarita).3. Ubushyuhe buteganyijwe: Mu gice cya kabiri cy’ukwezi kwa Gashyantare 2024, hateganyijwe ko ubushyuhe bwinshi buzaba buri hagati ya dogere Selisiyusi 19 na 29 mu Rwanda. Mu bice byinshi by’Umujyi wa Kigali niby’Akarere ka Bugesera, uburasirazuba bw’Akarere ka Nyagatare no mu kibaya cya Bugarama hateganyijwe ubushyuhe bwinshi buri hagati ya dogere Selisiyusi 27 na 29. Mu majyaruguru y’ Akarere ka Nyabihu naka Musanze muri Pariki y’Ibirunga niho hateganyijwe ubushyuhe bwo hejuru buke buri ku gipimo kiri hagati ya dogere Selisiyusi 19 na 21. Ubushyuhe buteganyijwe buzaba buri munsi gato y’ikigero cy’impuzandengo cy’ubushyuhe busanzwe buboneka hagati y’itariki ya 11 na tariki 20 Gashyantare mu Rwanda. Ingaruka ziteganyijwe Kubera ko mu minsi ya nyuma y’igice cya mbere cya Gashyantare 2024 haguye imvura, ubutaka bukaba bumaze gusoma, ingaruka ziterwa n’imvura nyinshi ndetse n’imvura igwa iminsi yikurikiranya, harimo imyuzure, inkangu n’isuri ahantu hahanamye hatarwanyije isuri, ziteganyijwe hirya no hino mu gihugu ariko cyane cyane mu Majyepfo y’Uburengerazuba ahateganyijwe imvura nyinshi iri hagati ya milimetero 130 na 160. Meteo Rwanda iragira inama abanyarwanda n’inzego bireba gukomeza ingamba zo gukumira no kwirinda ibiza. Amakarita akurikira aragaragaza birambuye ingano y’imvura, ubushyuhe n’umuvuduko w’umuyaga biteganyijwe muri buri Karere. Umunyamakuru @ musanatines

Abanyeshuri bimuwe mu duce Tw’amanegeka, basabiwe koroherezwa bagakomeza kwiga. Minisiteri y’uburezi irasaba abayobozi b’amashuri yo mu mujyi wa Kigali, gufasha abanyeshuri bimuwe mu duce turimo amanegeka, bakabasha gukomeza kwiga. Ibi bivuzwe mu gihe hari abayobozi b’amashuri amwe bavuga ko batangiye kubona abana bataye amashuri.Inama yabaye kuri uyu wa kabiri yahuje abayobozi bose b’ibigo by’amashuri bikorera mu mujyi wa Kigali na ministiri w’uburezi ni yo yumvikanishije uburemere bw’icyo kibazo.Kugeza ubu, umubare w’abanyeshuri bagomba guhindura ibigo nturamenyekana. Gusa, ababyeyi bakunze kugaragaza impungenge ko abana babo basabwa kwimukira mu bindi bigo, mu gihe habura ukwezi kumwe igihembwe cya gatatu kikarangira.

# Impamvu: Amabwiriza agenga Sizeni y'ikawa y'umwaka wa 2024 Madamu/Bwana, Nshingiye ku itegeko No 13/2017 ryo kuwa 14/04/2017 rishyiraho Ikigo cy'Igihugu gishinzwe iyoherezwa mu mahanga ry'ibikomoka ku buhinzi n'ubworozi (NAEB), rikagena inshingano, imiterere n'imitunganyirize yacyo, cyane cyane ingingo ya 5; Nshingiye kandi ku mabwiriza wa Minisitiri w'Ubuhinzi n'ubworozi N° 006 yo kuwa 15/06/2023 agenga ubuhinzi n'ubucuruzi bw'ikawa, cyane cyane mu ngingo ya 6; Nejejwe no kubandikira iyi baruwa ngirango mbagezeho amabwiriza agenga sizeni y'ikawa y'umwaka wa 2024. Mboneyeho kubasaba ubufatanye mu iyubahirizwa ry'aya mabwiriza nk'uko agaragara ku mugereka w'iyi baruwa. Mugire amahoro. AMABWIRIZA No...47...1..x3.../2024 Y'IKIGO CY'IGIHUGU GISHINZWE GUTEZA IMBERE IYOHEREZWA MU MAHANGA RY'IBIKOMOKA KU BUHINZI N'UBWOROZI (NAEB) AGENGA SIZENI Y'IKAWA Y'UMWAKA WA 2024 Hagamijwe gukomeza kwita ku iterambere ry'umuhinzi w'ikawa, gutunganya no kubungabunga ubwiza bw'ikawa y'u Rwanda, kohereza mu mahanga ikawa ifite ubwiza buhebuje (Specialty coffee), Ubuyobozi Bukuru bw'Ikigo cy'Igihugu gishinzwe guteza imbere iyoherezwa mu mahanga ry'ibikomoka ku buhinzi n'ubworozi (NAEB), bushingiye ku: Itegeko n° 13/2017 ryo ku wa 14/04/2017 rishyiraho Ikigo cy'Igihugu gishinzwe guteza imbere iyoherezwa mu mahanga ry'ibikomoka ku buhinzi n'ubworozi rikanagena inshingano, imiterere n'imitunganyirize yacyo cyane cyane mu ngingo yaryo ya 5; Amabwiriza ya Minisitiri N° 006 yo kuwa 15/06/2023 agenga ubuhinzi n'ubucuruzi bw'ikawa; Hashingiwe kandi ko igihe cy'isarura n'itunganywa ry'ikawa mu gihugu bose cyegereje; Buboneyeho gutangariza abantu bose bakora mu ruhererekane nyongeragaciro rw'ikawa amabwiriza agenga sizeni y'ikawa y'umwaka wa 2024 akurikira: Ingingo ya 1: Icyo aya mabwiriza agamije Aya mabwiriza agamije gushyiraho umurongo ngenderwaho muri sizeni y'ikawa y'umwaka wa 2024 mu rwego rwo kunoza imikorere n'imikoranire hagati y'inganda zitunganya umusaruro w'ikawa, abahinzi b'ikawa n'inzego zitandukanye. Ingingo ya 2: Ibisobanuro by'amagambo: Icyangombwa cy'umukozi w'uruganda: ni icyangombwa uruganda ruha umukozi warwo ukorera ku ikusanyirizo ryemewe kigaragaza amazina ye, uruganda akorera, umurimo akora n'ikusanyirizo akoreraho; Ikawa isarurwa ikanagemurwa: Ni ikawa yeze kandi ihishije neza, ifite ibara ritukura yasoromwe kandi ikagezwa ku ruganda cyangwa ku ikusanyirizo (site) kugirango itunganywe mu gihe kitarenze amasaha umunani (8) isaruwe. Umunzani wujuje ubuziranenge: Ni umunzani wemewe n'Ikigo cy'Igihugu Gitsura Ubuziranenge (RSB) bikagaragazwa n'ikirango cya RSB cyashyizwe kuri uwo munzani. Ikusanyirizo (Site): ni ahantu hemejwe n'Akarere, hatari ku ruganda, abahinzi b'ikawa bajyana umusaruro wabo kugira ngo bahahurire n'inganda ziwubagurire. Uruganda: muri aya mabwiriza, uruganda bivuze uruganda rwemewe na NAEB, rutunganya umusaruro w'ikawa wagemuwe n'abahinzi. Umugenzuzi: Umukozi wese w'urwego rubifitiye ububasha rushinzwe gukurikirana ishyirwa mu bikorwa ry'aya mabwiriza. Ikawa ya oridineri: ni ikawa y'amaganda itaratunganyirijwe mu ruganda. Ikawa y'amaganda: Ikawa yatunganyijwe nyuma yo gusarurwa, igakurwaho igishishwa cyayo gitukura, ikanikwa, ikuma (Parchment Coffee). Ingingo ya 3: Gusarura, kugura, gukusanya no gutunganya umusaruro w'ikawa 3 .1. Ikawa yose yasaruwe n' abahinzi igomba gutungayirizwa ku ruganda; 3.2. Umuhinzi agomba gusarura ikawa yeze kandi ihishije neza, akayigemura ku ruganda cyangwa ku ikusanyirizo ryemewe yihitiyemo; 3.3. Amakusunyanyirizo (sites) yemewe agurirwaho ikawa, imikorere n'imicungire yayo, bigenwa kandi bikemezwa n'Akarere binyuze mu nama ya "Task Force". Raporo y'ayo makusanyirizo yemejwe ishyikirizwa NAEB kugira ngo ifatanye n'Akarere gukurikirana imikorere yayo; 3 .4. Uruganda rugurira umusaruro w' ikawa ku

SKOL Brewery Ltd yatanze inkunga y’ibikoresho by’isuku n’ubwubatsi ku miryango 100. Ni igikorwa SKOL yanyujije muri gahunda izwi nka ‘FXB Musambira Village Program’ igenewe gufasha abaturage bo muri aka gace kuva mu bukene no kwita ku buzima. Iki gikorwa cyabaye ku nshuro ya gatatu, SKOL Brewery yatanze amabati yo kubaka ubwiherero busukuye n’indobo zitunganyirizwamo amazi meza yo kunywa. Nyiri uruganda rwa SKOL Brewery Ltd, Thibault Relecom, yavuze ko bazakomeza kugira uruhare mu iterambere ry’abanyarwanda. Ati “Tugomba kumenya neza ko iyi miryango yabonye ubufasha bwose ikeneye. Ntabwo ibi bikomeza gusa umubano wacu na FXB ahubwo binagaragaza umuhate mu kugira uruhare mu buzima bw’abaturage. Bigaragaza ko ejo ari heza mu gihe dukomeje gushyira hamwe.” Umuyobozi w’Akarere ka Kamonyi, Dr Nahayo Sylvère yashimye SKOL Brewery na FXB Rwanda ku ruhare bagira mu guhindura ubuzima bw’abatuye i Musambira. Ati “Turashimira uruganda rwa SKOL Brewery ku bikorwa badufashamo kandi twizeye ko bizakomeza. Abahawe ibikoresho by’isuku n’ubwubatsi turabasaba kuzabikoresha neza bakabyitaho kugira ngo bizabagirire umumaro.” Yashimye by’umwihariko FXB Rwanda itagarukira mu kubitanga gusa ahubwo inakurikira ikamenya uko bikoreshwa no kubibungabunga. Umuyobozi wa FXB Rwanda, Kayitana Emmanuel yashimye iyi gahunda ahamya ko izakomeza kubaho ndetse anashima abaturage bakoresha neza ubufasha bahabwa bityo bikabihindurira ubuzima. Abahawe ibi bikoresho bagaragaje ko bizabagirira umumaro mu buzima bwabo kuko hari bagenzi babo babonye ko ubuzima bwahindutse. Imiryango 100 yo mu Murenge wa Musambira yahawe ibikoresho by'isuku n'ubwubatsi Nyiri uruganda rwa SKOL Brewery Ltd, Thibault Relecom yavuze ko barajwe inshinga no kugira uruhare mu iterambere ry'abanyarwanda Ibikoresho SKOL Brewery Ltd yahawe imiryango 100 y'i Musambira Umuyobozi wa FXB Rwanda, Kayitana Emmanuel yashimiye abaturage bakoresha neza ubufasha bahabwa bukabahindurira ubuzima Abayobozi bakuru bashyikiriza abaturage inkunga bagenewe na SKOL Brewery Ltd Umuyobozi w’Akarere ka Kamonyi, Dr Nahayo Sylvère yashimye SKOL Brewery na FXB Rwanda ku ruhare bagira mu guhindura ubuzima bw’abatuye i Musambira Imiryango 100 y'i Musambira yahawe ibikoresho by'isuku n'ubwubatsi Amafoto: Kwizera Hervé

Ubu ni bwo butumwa Uhoraho yahaye Hozeya mwene Bēri. Hari ku ngoma ya Uziya no ku ya Yotamu, no ku ya Ahazi no ku ya Hezekiya abami b'u Buyuda, no ku ngoma ya Yerobowamu mwene Yehowasi umwami wa Isiraheli. Ngubu ubutumwa Uhoraho yabanje kugeza ku Bisiraheli abunyujije kuri Hozeya. Uhoraho yabwiye Hozeya ati: “Genda urongore indaya, nyuma izabyara abana b'ababyarirano. Koko abatuye iki gihugu baranyimūye, ubwo ni bwo buraya bukabije.” Nuko Hozeya aragenda arongora Gomeri, umukobwa wa Dibulayimu. Gomeri asama inda babyarana umwana w'umuhungu. Uhoraho abwira Hozeya ati: “Umwite Yizerēli, kuko hasigaye igihe gito ngahōra abakomoka ku Mwami Yehu mbaryoza abantu yiciye i Yizerēli , kandi ubwami bwa Isiraheli na bwo nzabutsemba. Icyo gihe nzatsembera ingufu za Isiraheli mu kibaya cya Yizerēli.” Gomeri arongera asama inda, abyara umwana w'umukobwa. Nuko Uhoraho abwira Hozeya ati: “Umwite Ntampuhwe , kuko ntazongera kugirira Abisiraheli impuhwe, sinzakomeza kubababarira. Ariko Abayuda bo nzabagirira impuhwe. Jyewe Uhoraho Imana yabo nzabakiza. Icyakora sinzabakiza nkoresheje imiheto cyangwa inkota, cyangwa intambara cyangwa amafarasi n'abayarwaniraho.” Gomeri acutsa Ntampuhwe, asama indi nda abyara umwana w'umuhungu. Uhoraho abwira Hozeya ati: “Umwite Subwokobwanjye, kuko mwebwe Abisiraheli mutari ubwoko bwanjye, nanjye sindi uwanyu .”

Ruhango: Umunyeshuri wa TSS Gitisi yapfuye nyuma yo kwimwa urushya rwo kwivuza. Mu Ntara y’Amajyepfo, Akarere ka Ruhango mu Murenge wa Bweramana, Ibereho Hosiana yishwe n’indwara yo kuva nyuma yo kwimwa uruhushya n’ikigo yigaho cya TSS Gitisi rwo kujya kwa Muganga. Nk’uko byemejwe n’abanyeshuri bo kuri TSS Gitisi, Ibereho Hosiana w’imyaka 18 y’amavuko ngo yarwaye indwara izwi nko kuva, mu kwegera ubuyobozi bw’ishuri ngo bube bwamufasha kujya kwa Muganga cyangwa ahabwe uruhushya rwo kwijyana kwivuza, bumubera ibamba. Amakuru dukesha BTN, avuga ko nyuma yo kwimwa uruhushya, uyu munyeshuri yakomeje kwihangana gusa indwara iza kumuzahaza. Nyuma ngo ubuyobozi bwaje kumuha uruhushya, gusa bwisamye bwasandaye kuko indwara yari yamaze kurenga umwana. Nyuma yo guhabwa uruhushya, Hosiana yajyanywe kwa muganga ahetswe n’abanyeshuri bihana, gusa ngo akigera kwa muganga yahise apfa kuko indwara yari yamaze kumurenga. Abanyeshuri biga kuri TSS Gitisi, batangaje ko basanzwe bafatwa nabi n’ubuyobozi kuko umunyeshuri ufite ikibazo runaka, kugira ngo ahabwe urushya bigorana. Kugeza ubu ubuyobozi bw’Akarere ka Ruhango ntacyo buratangaza kuri ayo makuru y’urupfu rwa Hosiana.

Basketball: REG yashimangiye ubudahangarwa itsinda Patriots, Tigers itsinda Espoir. Ni mu mikino y’umunsi wa Karindwi wa shampiyona ya Basketball mu Rwanda, yabaye ku wa Gatanu tariki ya 14 Gashyantare 2020, muri sitade nto i Remera. Saa kumi n’ebyiri z’umugoroba hatangiye umukino wahuje ikipe ya Espoir BBC yakinnye na Tigers BBC. Ni umukino wari ukomeye kuko Tigers BBC yatsinze ikinyuranyo cy ’amanota atanu. Tigers yinjiye mu mukino neza, dore ko mu gace ka mbere yatsinzemo amanota 30 kuri 17 ya Espoir BBC, agace ka kabiri Espoir yazamuye imbaraga itsinda amanota 35 kuri 30 ya Tigers BBC. Agace ka gatatu Espoir BBC yashyizemo intera ikomeye dore ko yatsinze amanota 35 kuri 14 ya Tigers. Mu gace ka kane ikipe ya Tigers yazamuye amanota itsinda 20 kuri 14 ya Tigers BBC yegukana umukino itsinze amanota 102 kuri 97 ya Espoir BBC. Kasongo Bobo ukinira Espoir BBC yatsinze amanota 37 muri uyu mukino. Yakurikiwe na Ngezahayo Malik ukinira Tigers watsinze amanota 28. Nyuma y’uyu mukino hakurikiyeho umukino wari uw’umunsi. Imbere y’abafana benshi, ikipe ya Patriots BBC yatangiye umukino neza aho yatsinze amanota 23 kuri 14 ya REG BBC. Mu gace ka kabiri REG BBC yazamuye amanota menshi aho yatsinze amanota 30 ku manota 9 ya Patriots BBC iyishyiramo ikinyuranyo gitanga intsinzi. Mu gace ka gatatu Patriots BBC yatsinzemo amanota 20 kuri 17 ya REG BBC. Kuri Patriots BBC byari ihurizo gukuramo ikinyuranyo yashyizwemo mu gace ka kabiri. Agace ka kane karangiye REG itsinze amanota 16 kuri 12 ya Patriots BBC. REG BBC yatsinze umukino ku manota 77 kuri 64 ya Patriots BBC. Umukinnyi w’umukino yabaye Hagumintwari Steven ukinira Patriots BBC watsinze amanota 20. Yakoze Robo (Rebounds) 10 n’imipira yavuyemo amanota (assists) 6. Gutakaza umukino kuri Patriots BBC byatumye itsindwa umukino wa kabiri, REG BBC ikomeza urugendo rwo kudatsindwa muri shampiyona. Umunyamakuru wa Kigali Today/KT Radio @ KuradusengIsaac

Ku wa 15 Gashyantare 2010, uwari Ambasaderi w’u Rwanda, James Kimonyo yashinje Paul Rusesabagina gukorana na FDLR ariko abari bayirimo baramusetse. Icyo gihe Paul Rusesabagina yagaragaje ko ari uburyo Leta y’u Rwanda igerageza kumuharabika. Rusesabagina we yavugaga ko igisirikare cy’u Rwanda kiniga ibintu, ndetse inyandiko ye yavugaga ko leta yamunzwe na ruswa, ijyana abantu gusura urwibutso rwa Jenoside nko kwiyerurutsa. Yavuze ko amakuru yose yari yarahawe, yamenye ukuri kwayo yigereye mu Rwanda akareba uko abarutuye babayeho. Dr Martin usanzwe ari umwanditsi akaba amaze kwandika ibitabo bitatu yasobanuye uko Rubingisa Providence yamusabye kumwandikira igitabo kikitwa icye. Rubingisa yavugaga ko yabaye intwari nka Rusesabagina kuko nawe yarokoye Abatutsi. Nabonaga yivuguruza kuko byanabonekaga mu kuri kwe kwavugirwaga muri ayo matsinda. Dr Martin yakomeje ubuhamya avuga ati “Yambwiraga ko habaye Jenoside ebyiri kuko uko Umututsi yicwaga, hicwaga Umuhutu umwe cyangwa babiri. Uko twaganiriye yagiye yivuguruza, avuga ko ababyeyi be bombi ari Abahutu ariko bashiki be bari bameze nk’Abatutsi kuko bari bafite amazuru asongoye. Byageze aho nkurikirana mu rukiko nsanga amwe mu mazina Rubingisa yavuze, abo bantu bari mu Nterahamwe. Urugero, ubwo Rubingisa yambwiraga ijoro Habyarimana yaguyemo, ngo yari kumwe na Karekezi Eugene barebana umupira. Naje kubona ko uwo muntu yari akomeye mu Nterahamwe. Ibyo byabaye mu rubanza rwa Ntagerura Andre n’abandi bantu. Rubingisa yanavuze ko imiryango yose y’Abatutsi yabaga ihishe ibitso by’Inkotanyi. Yavuze ko mu mazina yamubwiraga, amenshi yasanze ari ay’abantu bakoze Jenoside ndetse bamwe bagahamywa ibyaha n’inkiko. Yamubwiraga ko nta kibazo yagiranye na Leta ya Habyarimana kandi ko Abatutsi batigeze babangamirwa mbere ya Jenoside. Ati “Yavugaga ko nta Jenoside yabayeho ahubwo habaye intambara yatumye hapfa abasivili. Byatumye niba uwo Rubingisa ariwe. Mu biganiro byo kwandika igitabo nagiranye nawe naje kumenya ko bimukiye mu nkengero za Chicago mu 2003, yaturanye na Mudahinyuka Jean Marie Vianney [Zuzu] namenye ko ari Interahamwe ikomeye cyane. Rubingisa yavugaga ko Zuzu ntacyo yakoze ahubwo yibasiwe na Leta ya Kagame. Yamubwiye ko adafite aho aba kandi yararokotse Jenoside. Yaje gushinga GFR (Global Family Rescue) yafashaga mu gukusanya inkunga zivuye mu mashuri.’’ Mu 2006, hashinzwe umuryango wari uhuriwemo na Rubingisa na Rusesabagina wari ufite ‘Hotel Rwanda Rusesabagina Foundation’. Rusesabagina yahaye umuryango GFR amadolari ibihumbi 50$ ariko uza gufungwa nyuma y’igenzura ryakozwe n’u Rwanda. Benshi mu bafashwaga n’uwo muryango, bari abo mu muryango wa Rubingisa ndetse imishinga yashakiraga amafaranga yayashyiraga mu bikorwa bye muri Tanzania. Rubingisa yaje kwimurira ibikorwa bye muri Uganda ahatangiza undi muryango. Ubuhamya bwa Dr Michel Martin ku buryo yamenyanye na Rusesabagina Umunyamerika Dr Michel Martin wigisha ibijyanye no kwita ku Baturage ni we mutangabuhamya ugiye kuvuga ku buryo yahuye na Rusesabagina. Yahoze akora nk’umukorerabushake muri Foundation ya Rusesabagina ‘Hotel Rwanda Foundation’ ibarizwa mu Mujyi wa Chicago muri Leta ya Illinois. Ati’’ Mfite amakuru namenye afite aho ahuriye n’urubanza kandi nifuje kugeza ku rukiko. Yerekeye ibyo Rusesabagina yakoze n’abandi bahuriye muri PDR Ihumure. Nabyanditse kuko amakuru mfite yavuye ahantu

Kamonyi-Rugalika/Kwibuka 30: Kwibuka biduha imbaraga zo kwiyubaka no kubaka Igihugu twifuza-Meya Dr Nahayo. Ubuyobozi n’Abaturage b’Umurenge wa Rugalika kuri uyu wa 12 Mata 2024 bibutse ku nshuro ya 30 Jenoside yakorewe Abatutsi. Mu butumwa Dr Nahayo Sylvere, Umuyobozi w’Akarere ka Kamonyi yagejeje ku bitabiriye kwibuka, yabasabye kwibuka bazirikana ko Jenoside yakorewe Abatutsi yatwaye ubuzima bwa benshi, ishegesha benshi n’Igihugu muri rusange. Yibukije ko Jenoside abayihagaritse bagihari kandi na n’ubu bakirajwe ishinga no kugira ngo Igihugu gikomeze kwiyubaka. Dr Nahayo Sylvere, yashimiye abatabaye Igihugu bagahagarika Jenoside. Ati“ Turashimira rero nkuko dukunda kubivuga, kandi tuzakomeza tugende tubivuga! Abahagaritse Jenoside, Ingabo zari iza FPR Inkotanyi zari zirangajwe imbere na Nyakubahwa Perezida wa Repubulika, Paul Kagame kuba barahagaritse Jenoside uyu munsi tukaba tubona abarokotse”. Akomeza avuga ko Abatabaye, batanze ubuzima bwabo bakora ibishoboka byose kugira ngo hirya no hino abarimo bihisha, abari ku minsi ya nyuma babashe kurokoka. Ahamya ko iyo ibyo bitaba umunsi nk’uyu, Igihe nk’iki cyo kwibuka kiba kitariho, ko ayo mateka nubwo ashaririye ku buzima abarokotse banyuzemo yari kuba amateka atagira uyavuga, atazwi. Mu gukomeza ashimira Abatabaye, yagize ati“ Turabashimira cyane bakoze iby’Ubutwari kandi baracyakomeje kubaka Umuryango Nyarwanda. Kwibuka ni igikorwa tuzakomeza gukora kandi ni igikorwa cyiza cyo gusubiza abishwe agaciro bambuwe, tugahumuriza abarokotse kandi bikaduha imbaraga zo kwiyubaka no kubaka Igihugu twifuza duhangana n’ingaruka za Jenoside zikibangamiye umuryango Nyarwanda”. Dr Nahayo Sylvere, yakomeje yizeza Abarokotse Jenoside yakorewe Abatutsi ko nubwo hakiri byinshi bibangamiye imibereho myiza yabo, Ubuyobozi bw’Akarere ka Kamonyi buzakomeza gushaka ibisubizo by’ibibazo bihari. Yibukije kandi ko mu rwego rwo kwegera Abarokotse Jenoside yakorewe Abatutsi by’umwihariko abatishoboye, hatangijwe gahunda y’“Ubudaheranwa”, aho ikubiyemo kwegera Abarokotse Jenoside batishoboye, kubihanganisha kuko nta n’umwe ukwiye guheranwa n’agahinda cyangwa se ngo yisange ari wenyine kandi Igihugu gihari, Abanyarwanda bahari. Yasabye ko buri Munyarwanda wese akwiye kumva no kuzirikana akamaro ko Kwibuka kandi akabigira ibye. Yasabye abafite inshingano ku bana by’umwihariko Ababyeyi kuganiriza abana babo, bakababwira amateka ajyanye n’Igihugu kandi bakayababwira neza mu buryo butagoretse kuko ariwo murage wo kubakiraho Ubudaheranwa bw’Abanyarwanda. Dr Nahayo Sylvere, avuga ko gushyigikira ibyiza byagezweho ari uguharanira kwigira, kurinda ibyagezweho, kubungabunga umutekano no kugira uruhare mu iterambere ryubakiye ku miyoborere myiza. Yibukije kandi ko Amahitamo y’Abanyarwanda azakomeza kuyobora imigirire ya buri wese mu kugira uruhare mu kugena ejo hazaza h’Igihugu cye, ko kandi imbaraga zigaragara mu rubyiruko ari ikimenyetso gitanga icyizere. Yashimangiye ko urufatiro nyarwo ruhari, arirwo “imiyoborere myiza igamije imibereho myiza n’iterambere ry’Umunyarwanda wese nta vangura, nta karengane”, aho ihame ry’Ubunyarwanda ryabaye umusingi wo kubaka u Rwanda rushya. Ati“ Duharanire gushyira imbere Igihango dufitanye nk’Abanyarwanda”. Munyaneza Théogène

Icyo twavuga ku Bufaransa. Abahamya ba Yehova bo mu Bufaransa babonye ubuzima gatozi mu mwaka wa 1906 kandi urebye bafite umudendezo. Icyakora, mu myaka ya 1990 Inteko Ishinga Amategeko yasohoye raporo ifite umutwe uvuga ngo “Udutsiko tw’amadini” kandi Abahamya ba Yehova bari ku rutonde rw’udutsiko tw’amadini dukekwaho kuba duteje akaga. Nubwo iyo raporo itari ihuje n’amategeko, abantu bakomeje kuyikoresha bibasira Abahamya, ituma abantu batangira kubareba nabi no kubakorera ibikorwa by’ivangura. Leta yibasiye Abahamya mu buryo bweruye igihe yabasaga gutanga imisoro ihanitse ituruka ku mpano bahabwa, ibyo bikaba byari bigamije gutuma ibiro bikuru by’Abahamya bo mu Bufaransa bibura amafaranga yo gukomeza ibikorwa byabyo. Ku itariki ya 30 Kamena 2011, icyo gihe Abahamya bakaba bari bamaze imyaka 16 baburana na leta y’u Bufaransa, abagize Urukiko rw’u Burayi Ruharanira Uburenganzira bw’Ikiremwamuntu bahurije ku mwanzuro umwe uvuga ko iyo leta itubahirije uburenganzira bw’Abahamya ba Yehova. Hari izindi manza Abahamya baburanye mu Bufaransa kuko bakorerwaga ibikorwa by’ivangura, bakimwa impushya zo kubaka, uburenganzira bwo gusura abantu muri gereza cyangwa gukodesha amazu ya leta ngo bayateraniremo. Kuba leta itarabonaga neza Abahamya ba Yehova byatumye abantu bakomeza kubagirira urwikekwe, nubwo bari baratsinze imanza nyinshi mu nkiko zo mu Bufaransa no mu Rukiko rw’u Burayi Ruharanira Uburenganzira bw’Ikiremwamuntu. Ibyo bituma Abahamya bakorerwa ibikorwa by’urugomo, bakabuzwa amahwemo kandi abantu bakangiza amazu basengeramo.

tubakunda, na bo baradukunda (2 Kor 6:11-13). Reka turebe ibyabaye kuri Anna n’umugabo we. Bamaze igihe gito batangiye gukorera umurimo w’ubumisiyonari mu gihugu cyo mu burengerazuba bw’Afurika, icyorezo cya COVID-19 cyahise gitangira. Kubera ko abantu batashoboraga kujya mu materaniro imbonankubone, kandi na bo bakaba bari bakiri bashya muri icyo gihugu, kumenyana n’abagize itorero ntibyari biboroheye. None se uwo mugabo n’umugore we bakoze iki, kugira ngo bagaragaze ko babakunda? Bahamagaraga abavandimwe na bashiki bacu bakoresheje ikoranabuhanga rya videwo, bakababwira ko bifuza kubamenya neza. Ibyo byashimishaga abagize itorero, bigatuma na bo babahamagara kenshi kandi bakaboherereza na mesaje. None se, ni iki cyatumye uwo mugabo n’umugore bakora ibyo byose? Anna yaravuze ati: “Mpora nibuka ukuntu abavandimwe na bashiki bacu bangaragarije urukundo njye n’abagize umuryango wanjye, haba mu bihe byiza no mu bihe bibi. Ibyo bituma nanjye niyemeza gukunda bagenzi banjye.” 15. Kuba Vanessa akunda abavandimwe na bashiki bacu bose, bitwigisha iki? (Reba n’ifoto.) 15 Abenshi muri twe, tuba mu matorero arimo  abavandimwe na bashiki bacu bakuriye mu buzima butandukanye kandi bafite n’imico itandukanye. Ubwo rero, iyo twibanze ku mico yabo myiza, tuba tugaragaje ko tubakunda. Urugero, hari mushiki wacu witwa Vanessa, ukorera umurimo muri Nouvelle-Zélande, wavuze ko hari abantu bo mu itorero rye bari bafite imico atakundaga. Ariko aho kubitarura, yiyemeje kujya amarana na bo igihe. Ibyo byatumye amenya icyo Yehova abakundira. Yaravuze ati: “Umugabo wanjye amaze kuba umugenzuzi usura amatorero, twagiye duhura n’abavandimwe na bashiki bacu benshi bafite imico itandukanye, kandi kumenyerana na bo ntibyangoye. Ubu nkunda abantu bose, ntarobanuye. Kuba Yehova yaremeye kuzana mu muryango we abantu bafite imico itandukanye, bigaragaza ko na we abakunda.” Ubwo rero, iyo twitoje kubona abandi nk’uko Yehova ababona, tuba tugaragaje ko tubakunda.2 Kor 8:24. Nidukomeza kunga ubumwe n’abavandimwe na bashiki bacu mu gihe cy’umubabaro ukomeye, Yehova azaturinda nk’uko yabidusezeranyije (Reba paragarafu ya 16) 16. Kuki tuzaba tugomba kugaragarizanya urukundo mu mubabaro ukomeye? (Reba n’ifoto.) 16 Mu gihe cy’umubabaro ukomeye, tuzaba dukeneye cyane kugaragarizanya urukundo. None se uwo mubabaro ukomeye nutangira, Yehova azaturinda ate? Reka turebe amabwiriza yahaye Abisirayeli, igihe Babuloni yaterwaga. Yarababwiye ati: “Bwoko bwanjye, genda winjire mu byumba byawe maze wikingirane. Wihishe akanya gato gusa, kugeza aho uburakari buzashirira” (Yes 26:20). Birashoboka ko natwe tuzasabwa gukurikiza ayo mabwiriza, mu gihe cy’umubabaro ukomeye. Ibyo “byumba,” bishobora kuba bigereranya amatorero yacu. Nidukomeza kunga ubumwe n’abavandimwe na bashiki bacu mu gihe cy’umubabaro ukomeye, Yehova azaturinda nk’uko yabidusezeranyije. Ubwo rero, muri iki gihe tugomba gukora uko dushoboye tugakunda abavandimwe na bashiki bacu cyane, aho kubana na bo byo kubura uko ugira. Birashoboka ko ibyo ari byo bizatuma turokoka! ITEGURE UHEREYE UBU 17. Kwitegura duhereye ubu, bizatuma dukora iki mu gihe cy’umubabaro ukomeye? 17 “Umunsi ukomeye wa Yehova” nuza, abantu bazahura n’ibibazo byinshi (Zef 1:14, 15). Ibyo bibazo bizagera no ku bagaragu ba Yehova. Ariko nitwitegura duhereye ubu, tuzakomeza gutuza kandi dufashe n’abandi. Tuzihanganira ingorane zose tuzahura na zo. Nanone abavandimwe na bashiki bacu nibahura n’ibibazo, tuzabagaragariza impuhwe maze dukore uko dushoboye, tubafashe kubona ibyo bakeneye. Ikindi kandi, nitwitoza gukunda abavandimwe na bashiki bacu muri iki gihe, bizatuma no kubagaragariza urukundo mu gihe kiri imbere, bitworohera. Nitubigenza dutyo, Yehova azaduha ubuzima bw’iteka mu isi itazongera kubamo ibiza n’imibabaro.Yes